Covid-19: Geyga madukuran foohivaa faraaihthakah live show'thakeh!\nކޮވިޑް-19: ގޭގައި މަޑުކުރަން ފޫހިވާ ފަރާތްތަކަށް ލައިވް ޝޯވތަކެއް!\nއެކި ގައުމުތަކުން ކޮވިޑް-19 ފެތުރުން ކުޑަކުރުމަށް ކުރާ މަސައްކަތުގައި ކޮންމެހެން ޒަރޫތީ ހާލެއް މެދުވެރިވެގެން ގެއިން ނުނިކުތުމަށް ދަނީ އަންގަމުން\nކ. މާލެ | 19 މާރޗް 2020 | ބުރާސްފަތި 17:58 | 5,129\n(ކ- ވ) މަތި- ގަލް ގަޑޯޓް، ޖިމީ ފެލަން، ކްރިސް މާޓިން، ތިރި - ކީތު އަރބަންއާއި ނިކޯލް ކިޑްމަން، ޕިންކް އަދި ޖޯން ލެޖެންޑާއި ކްރިސީ ޓީގަން - ރާއްޖެއެމްވީ\nދުނިޔޭގައި ހަލުވިކަމާއެކު ނޮވެލް ކޮރޯނާވައިރަސް ނުވަތަ ކޮވިޑް-19 ފެތުރެމުންދާއިރު، މި ވައިރަސް ފެތުރުން ކުޑަކުރުމަށް ގިނަ މަސައްކަތްތަކެއް ދަނީ ކުރެވެމުންނެވެ.\nސަރުކާރުތަކުން ކުރާ މި މަސައްކަތުގައި އެކި ގައުމުތަކުން އަންނަ ފްލައިޓްތައް ހުއްޓުވުން (ބޯޑަރ ކޮންޓްރޯލް) ކުރުންވެސް ހިމެނޭއިރު، ކޮންމެހެން ޒަރޫރީ ހާލެއް މެދުވެރިވެގެން ގެއިން ނުނިކުތުމަށް އެންގުން ވެސް ހިމެނެއެވެ.\nރާއްޖޭގައި ވެސް މިހާރު ޒަރޫރީ ހާލަތެއް މެދުވެރިވެގެން ނޫނީ ގެއިން ނުނިކުތުމަށް އިލްތިމާސްކޮށް، މިފަދައިން ކަންނުކުރާ ފަރާތްތަކަށް ނަސޭހަތްތެރިވުމަށް ފުލުހުން ވަނީ އޮޕަރޭޝަނެއްވެސް ފަށާފައެވެ.\nދެން މިހާރު އެންމެ ގިނައިން އަޑު އިވެނީ ގޭގައި ހުންނަން ފޫހިވާ ވާހަކައެވެ.\nފުރަތަމަކަމަކަށް، ނޫނީ ހަގީގަތަށް ބުނާނަމަ، ކުޑަކޮށް ފޫހިވިޔަސް އެންމެ ރަނގަޅުވާނެއެވެ. އެހެން ނޫނަސް، ކުރީ ޒަމާނާ އަޅާކިޔާއިރު ޓެކްނޮލޮޖީއަށް އައިސްފައި ހުރި ކުރި އެރުންތަކުގެ ސަބަބުން ގޭގައި މަޑުކޮށްލަން އެހާ އުނދަގުލެއް ނުވާނެއެވެ.\nމި ވައިރަސްގެ ސަބަބުން ދުނިޔޭގެ އެކި ކަންކަން ހުއްޓުމަކަށް އައިސްފައިވާއިރު، މީގެ ތެރޭގައި ކުޅިވަރު މުބާރާތްތަކާއި ފަންނާނުންގެ ޝޯވތައް ހިމެނެއެވެ. އަދި ގިނަ ފަންނާނުންތަކެއް ވަނީ އަމިއްލައަށް ގޭގައި ކަރަންޓީނުވެފައެވެ.\nއަމިއްލައަށް ކަރަންޓީނުވެފައިވާ ފަންނާނުންގެ ތެރޭގައި ހޮލީވުޑްގެ ގިނަ ތަރިންވެސް ހިމެނޭއިރު، މި ފަރާތްތައް މިހާރު މިވަނީ ސޯޝަލް މީޑިއާ މެދުވެރިކޮށް ތަފާތުކަމެއް ކުރަން ފަށާފައެވެ. އެ ފަރާތްތަކުން ވަނީ މި ޕްލެޓްފޯމްތައް މެދުވެރިކޮށް "ޓުގެދަރ އެޓް ހޯމް"ގެ ނަމުގައި ލައިވް ޝޯތައް ކުޅެން ފަށާފައެވެ. އަދި މީގެ ބައެއް ޝޯވތަކަކީ ދުނިޔޭގެ ސިއްހަތުގެ ޖަމިއްޔާއާއި ގްލޯބަލް ސިޓިޒަންއާ ގުޅިގެން ކުރިއަށްދާ ޝޯވތަކެކެވެ.\nލައިވް ޝޯވއެއް ފުރަތަމަ ދީފައިވަނީ ދިވެހިންގެ ތެރޭގައިވެސް މަޝްހޫރު ބޭންޑެއްކަމަށްވާ "ކޯލްޑްޕްލޭ"ގެ ލީޑް ލަވަކިޔުންތެރިޔާ، ކްރިސް މާޓީންއެވެ. އޭނާވަނީ ޕިއާނޯއިން މިއުޒިކް ކުޅެމުން، 30 މިނިޓްގެ ޝޯވއެއް އިންސްޓަގްރާމް ލައިވް މެދުވެރިކޮށް ގެނެސްދީފައެވެ. އަދި މި "ޝޯވ"ގައި ފޭނުންގެ ރިކުއެސްޓްތަކެއްވެސް އޭނާ ކުޅެފައިވެއެވެ.\nދެން މިފަދަ ޝޯވއެއް ދީފައިވަނީ މަޝްހޫރު އާރްއެންޑްބީ ލަވަކިޔުންތެރިޔާ، އަދި އީގޮޓް (އެމީ، ގްރެމީ، އޮސްކާ އަދި ޓޯނީ އެވޯޑްތައް) ހާސިލްކޮށްފައިވާ ޖޯން ލެޖެންޑްއެވެ. އޭނާ އާއި އަންހެނުން، ސުޕަރމޮޑެލް އަދި ޓީވީ ޝަހްސިއްޔަތެއްކަމަށްވާ ކްރިސީ ޓީގަން މީގައި ބައިވެރިވިއިރު، ކްރިސީ ވަނީ ސޯޝަލް މީޑިއާ މެދުވެރިކޮށް ގޭގައި އޮންނަ ޝޯވއަށް އޭނާ ލާންވީ ހެދުމަކަށް ފޭނުންގެ ވޯޓަކަށް ހުޅުވާލާފައެވެ. އަދި ޝޯވ ދެމުން ޖޯން ވަނީ "ހުރެވޭނަމަ، ގޭގައި މަޑުކޮށްލަން" ފޭނުންނަށް ގޮވާލާފައެވެ.\n"ޓުދެދަރ އެޓް ހޯމް"ގެ ނަމުގައި ނޫނަސް މިފަދަ ޝޯވތައް ސޯޝަލް މީޑިއާ މެދުވެރިކޮށް ބާއްވާފައިވާ ފަރާތްތަކުގެ ތެރޭގައި ޕިންކް، ނީލް ޔަންގް، ޑިޕްލޯ، ކެތަރިން މެކްފީއާއި ފިރިމީހާ ޑޭވިޑް ފޯސްޓަރ، މައިލީ ސައިރަސް އަދި ކީތު އަރބަން ހިމެނެއެވެ. ކީތުއާއެކު އޭނާގެ އަންހެނުން، ފިލްމީ ތަރި ނިކޯލް ކިޑްމަން ވެސް ބައިވެރިވެފައިވެއެވެ.\nމީގެ އިތުރުން، ބިލްބޯޑުންވަނީ "ބިލްބޯޑް ލައިވް އެޓް ހޯމް" ނަމުގައި ޝޯވތަކެއް ބުދަ ދުވަހު ފަށާފައެވެ. ފޭސްބުކް މެދުވެރިކޮށް ކުރިއަށްދާ މި ޝޯވގައި މިހާތަނަށް ބައިވެރިވެފައިވާ ފަންނާނުންގެ ތެރޭގައި ލޫކް ބްރަޔަން، ޖޯޝް ގްރޯބަން، ޖޯޖޯ އަދި ރަސަލް ޑިކަރސަން ހިމެނެއެވެ.\nމީގެ އިތުރުން، ލައިވް ކޮމެޑީ ޝޯވތައްވެސް ކުރިއަށް ދެއެވެ.\nޑީސީ ފިލްމްތަކުގައި ވޮންޑަރވުމަންގެ ރޯލުން ފެންނަ ގަލް ގަޑޮޓްވެސް ވަނީ ފޭނުންނަށް ވީޑިއޯއެއް ތައްޔާރުކޮށްފައެވެ. ޖޯން ލެނަންގެ "އިމެޖިން" ލަވައަށް ތައްޔާރުކޮށްފައިވާ މި ވީޑިއޯގައި ހޮލީވުޑް ބޮޑެތި ތަރިންތަކެއް ފެނެއެވެ. އޭގެ ތެރޭގައި، ޖޭމްސް މާސްޑަން، ޖިމީ ފެލަން، އޭމީ އެޑަމްސް، ޒޯއީ ކްރެވިޓްޒް އަދި ނެޓަލީ ޕޯޓްމަން ހިމެނެއެވެ.\nމީގެ އިތުރުން، ގިނަ ލޭޓް ނައިޓް ޝޯވަތަކުގެ ހޯސްޓުންވެސް ކަރަންޓީނުގައި ތިބި އިރު، ޝޯވތަކުގެ ސްޕެޝަލް އެޑިޝަންތަކެއް ގެނެސްދެނީ ގެއިންނެވެ.\nމިފަދަ ލައިވް ޝޯވއެއް ރާއްޖޭގައި މިހާރު ވަނީ ބާއްވާފައެެވެ. އެގޮތުން، އިކުއަޓިކް ވައިބްގެ ލަވަކިޔުންތެރިޔާ ޝައްމޫން މުހައްމަދު ވަނީ މިފަދަ ޝޯވއެއް އިންސްޓަގްރާމް ލައިވް މެދުވެރިކޮށް ބުދަ ދުވަހު ދީފައެވެ.


Column: Jinaaee kushuge unsuru hama nuvumuge natheejaa - vNews.mv\nކޮލަމް: ޖިނާއީ ކުށުގެ އުންސުރު ހަމަނުވުމުގެ ނަތީޖާ\nއައިޝަތު އިބްރާހީމް 30 March 2021, 15:22\nޖިނާއީ ކުށަކީ ޤާނޫނެއްގައި ކުށެއްކަމަށް ކަނޑައަޅައި އަދަބު ކަނޑައަޅާފައިވާ ކޮންމެ ކަމެކެވެ. އެގޮތުން ރާއްޖޭގައި ކުށް ކަނޑައަޅާފައިވާ މައިގަނޑު ޤާނޫނަކީ ޤާނޫނުލް އުޤޫބާތު (9/2014) އެވެ. މީގެ އިތުރުންވެސް ޖިނާއީ ކުށް ކަނޑައަޅާފައިވާ ހާއްސަ ޤާނޫނުތަކެއް ހުރެއެވެ. އެ ޤާނޫނުތަކަކީ އެކުށަކަށް ހާއްސަކޮށްފައިވާ ޤާނޫނުތަކެވެ. އެގޮތުން ފާހަގަކުރެވޭ ޤާނޫނުތަކުގެ ތެރޭގައި މަސްތުވާތަކެއްޗާއި ބެހޭ ޤާނޫނާއި ޓެރަރިޒަމް ޤާނޫނާއި، ގެވެށި އަނިޔާގެ ޤާނޫން ހިމެނެއެވެ. އަދިވެސް މުހިންމު އެތައް ޤާނޫނެއް ވެއެވެ.\nމިއިން ކޮންމެ ޤާނޫނެއްގައިވެސް ކުށް ކަނޑައަޅާފައިވަނީ ވަކި އުންސުރުތަކެއް ހިމެނޭ ގޮތުގެ މަތީންނެވެ. އުންސުރަކީ ކުށެއް ކުށަކަށްވާގޮތެވެ. ސާބިތުކޮށްދޭންޖެހޭ ކަންކަމެވެ. މީހެއްގެ މައްޗަށް އުފުލާފައިވާ މައުޟޫއީ ދައުވާގައި ހިމެނޭ ކަންކަން ސާބިތުކޮށްދޭއިރު ކުށުގެ އުންސުރުތައް ސާބިތުކޮށްދޭން ޖެހޭނެއެވެ. މިސާލަކަށް ޤާނޫނުލް އުޤޫބާތު (9/2014) ގެ 230 ވަނަ މާއްދާގައި، ވަނުމުގެ ހުއްދަ ނެތްތަނެއްކަން އެނގިހުރެ އެތަނަކަށް ވަނުން ނުވަތަ އެތަނަކަށް ވަދެ ހުރުން އެއީ ކުށެއްކަމާއި، އެމީހަކު ކުށްވެރިވާނެކަމަށް ބުނެ ކުށް ކަނޑައަޅާފައި ވެއެވެ.\nމިމާއްދާގައި ބުނެފައިވާ ގޮތުން މިފަދަ ހާލަތެއް މެދުވެރިވެއްޖެނަމަ ކުށުގެ އުންސުރު ފުރިހަމަވާނީ އެމީހަކު ވަން ތަނަކީ ވަނުމުގެ ހުއްދަނެތް ތަނެއްކަން ސާބިތުކޮށްދީގެންނެވެ. އަދި އެތަނަށް އެމީހަކު ވަންއިރު، އެތަނަކީ ވަނުމުގެ ހުއްދަނެތް ތަނެއްކަން އެމީހަކަށް އެނގޭކަންވެސް ސާބިތުކޮށްދޭން ޖެހޭނެއެވެ. އަދި އެތަނަށް އެމީހަކު ވަންކަންވެސް ނުވަތަ ވަދެ ހުރިކަން ސާބިތުކޮށްދޭން ޖެހޭނެއެވެ. މިއީ މިމާއްދާގެ ދަށުން ކުށެއްކަމަށް ބުނެފައިވާ ކުށުގެ އުންސުރުތަކެވެ. މިކަންކަން ސާބިތުކޮށްދީގެން ނޫންގޮތަކަށް ޖިނާއީ ކުށުގެ ބަރުދަން އެމީހަކު އުފުލާކަށް ނުޖެހޭނެއެވެ.\nއަދި މިމާއްދާގެ ދަށުން، އިސްތިސްނާވެގެންވާ ކަންކަން ހާސިރުވެ އޮތްނަމަ ކުށަކަށް ނުވުމުގެ އުންސުރު ހަމަވާނެއެވެ. އެއީ، އެމީހަކު އެތަނަށް ވަންއިރު، އެތަނަކީ އާންމުކޮށް ހުޅުވާލެވިފައިވާ ތަނެއްކަމަށް ވުމާއި، އެތަނަށް ވަނުމުގައި ތަބާވާންޖެހޭ އެންމެހާ ޝަރުތުތަކަށް އެމީހަކު ތަބާވެފައިވުމާއި، އެތަނަށް ވަނުމަށް އެތަނުގެ ވެރިފަރާތުން އެމީހަކަށް ހުއްދަ ދޭނެކަން އެކަށީގެންވާ ގޮތަށް ޤަބޫލުކުރެވިފައި އޮތުމެވެ. މިކަންކަން ހާސިރުވެ އޮތްނަމަ ވަނުމުގެ ހުއްދަ ނެތްތަނަކަށް ވަނުމުގެ ކުށުގެ އުންސުރުތައް ފުރިހަމައެއް ނުވާނެއެވެ.\nދައުވާ އުފުލާ ފަރާތުގެ ޒިންމާއަކީ، ތަހްޤީޤު އިދާރާތަކުން ފޮނުވާ ތަހުޤީޤުގެ ލިޔެކިޔުންތަކުގެ ހެކި ވަޒަންކޮށް ޤާނޫނުގައި ކުށްކަމަށް ބުނާބުނުމާއި އަޅާބަލާ ދިރާސާކޮށް، ލިބިގައިވާ ލިޔެކިޔުންތަކުގެ އަލީގައި އެކުށުގެ ރުކުންތައް ސާބިތުކޮށްދިނުމެވެ. އެކަންކަން އެގޮތަށް ސާބިތުކޮށް ނުދެވޭނަމަ އެމީހެއްގެ މައްޗަށް ޖިނާއީ ދައުވާކުރުމުގެ ބޭނުން ކެނޑިގެންދާނެއެވެ. ޖިނާއީ ކުށެއް މީހެއްގެ މައްޗަށް ސާބިތުކޮށްދިނުމުގެ އަސާސީ މިންގަނޑަކީ ޤާނޫނުއަސާސީގެ 51 ވަނަ މާއްދާގެ (އ) ގެ ދަށުން އެކަށީގެންވާ މިންވަރެއްގެ ޝައްކެއްނެތި އެކަން ސާބިތުކޮށް ދިނުމެވެ. އެނޫން ކޮންމެ ހާލަތެއްގައި އެމީހަކީ ކުށެއް ނުކުރާ މީހެއްކަމަށް ބަލަންވާނެއެވެ.\nކުށުގެ އުންސުރު ހަމަނުކޮށް ދައުވާ އުފުލުމަށް އެ ލިޔެކިޔުންތައް ހިފައިގެން ކޯޓަކަށް ގޮސްފިނަމަ އެކަމުން ދެ ނިމުމެއް ގެނުވައެވެ. ފުރަތަމަ ނިމުމަކީ އުފުލާފައިވާ މައުޟޫއީ ދައުވާ އެމީހެއްގެ މައްޗަށް ސާބިތުނުވާކަމަށް ނިންމައި މައްސަލަ ހުކުމް ކުރުމެވެ. ދެވަނަ ނިމުމަކީ ޤާނޫނުއަސާސީގެ 60 ވަނަ މާއްދާގެ (ހ) ގެ ދަށުން، ޖިނާއީ ކުށެއްގެ ދައުވާ މީހެއްގެ މައްޗަށް ސާބިތުނުވާކަމަށް ކޯޓަކުން ހުކުމްކޮށްފިނަމަ، ދެވަނަ ފަހަރަށް ހަމަ އެ ކުށުގެ ނުވަތަ އެ ކުށުގެ އަމަލުން ފުރިހަމަވާ އެހެން ކުށެއްގެ ދައުވާ އެމީހެއްގެ މައްޗަށް ނުއުފުލޭނެކަމަށް ކަނޑައެޅުމެވެ. އެހެންކަމުން މިފަދަ ކަންކަމުގައި ކުށުގެ އުންސުރު އަދި ކުށުގެ މައިގަނޑު ރުކުންތައް ހަމަވުމަކީ ޤާނޫނު ލާޒިމުކުރާ ކަމެކެވެ.\nއަބަދުވެސް ޤާނޫނުތަކުގެ މަޤްޞަދަކީ، ކުށްކުރި މީހަކު ދައުވާއިން ހެކި ބަރީއަވެގެން ދިޔަކަމުގައި ވިޔަސް ކުށް ނުކުރާ މީހަކަށް އަދަބު ނުދިނުމެވެ. އެހެންކަމުން މިފަދަ ކަންކަމުގައި އަމަލުކުރަންވާނީ އެކަމެއް ކުރުމަށް ކަނޑައަޅާފައިވާ ޤާނޫނީ ހަމައިގެން ތެރެއިންނެވެ. ހެއްކާއި ޤަރީނާއާއި ކުށުގެ އުންސުރުތަކާއި މައިގަނޑު ރުކުންތައް ހަމަވާ ގޮތަށެވެ. އެހެން ނޫންކަމަށްވާނަމަ މިރާއްޖޭގެ އަސްދަޑީގައި ގިނަވާނީ ކުށުގެ ތުހުމަތުގައިވާ މީހުންނާއި ކުށްވެރިންނެވެ.\nކޮލަމް ޤާނޫނީ ރާއްޖެ


SunOnline: Kudakudhin bandhu dhuniye ehgai, Vaahaka dhakaa hallu hoadhaa!\nކުޑަކުދިން ބަންދު ދުނިޔެއެއްގައި، ވާހަކަދައްކާ ހައްލު ހޯދާ!\nއައިޝަތު ފަރީޙާ 10 May 2020, 13:51\nމާޗް 22، 2020: ރޭއްޖޭގައި ވެސް ފެތުރެމުންދާ ކޮވިޑް-19 އާ ގުޅިގެން ރައްކާތެރިވުމަށް ފޭސް މާސްކު އެޅުން -- ސަން ފޮޓޯ/ ފަޔާޒު މޫސާ\nމީގެ ކުރިން ކޮންމެ ހުކުރު، ހޮނިހިރަކީ ކުޑަ ކުދިންނަށް އީދު ދުވަހެކެވެ. ރައްޓެހިންނާއި އާއިލާގެ މެންބަރުންނާއެކު ވަގުތު ހޭދަކޮށް ޕާކަށް ގޮސް ކުޅެލާ، މޫދަށް އެރި މަޖާކޮށްލެވެ އެވެ. ރޯދަ މަސް ނަމަ، ބައްޕަ އާއެކު ނޫނީ ބޭބެމެންނާއެކު ފިނިބުރު ޖަހާލަން ގޮސް، މަޑި އަރުވަން ދެވެ އެވެ. ތޮށިގަނޑުމައްޗަށް ނަނުއެއްލަން ކާފައާއެކުދެވެ އެވެ.\nމިއީ ކޮރޯނާ ވައިރަހުގެ ބޯ ވިލާގަނޑު ބޯމަތިވުމުގެ ކުރިން، ކުޑަކުދިން އުޅެމުން އައި އުފާވެރި ދުނިޔެ އެވެ. އެކަމަކު ވައިރަހުގެ ބިރާ އެކު ކުޑަކުދިން ވެސް ގޭގައި ބަންދުވެއްޖެ އެވެ. ވައިރަހުގެ ބިރު ކުޑަކުދިންނަށްވެސް އޮތްއިރު، ދަރިން ރައްކާތެރި ކުރުމަށް ގެއިން ބޭރަށް ނުނެރެ ގެންގުޅެން މި ވަނީ މަޖުބޫރުވެފަ އެވެ. ސްކޫލްތައް ބަންދުވެ، ދަރިން އެތައް ދުވަހެއް ގޭގައި ބަންދުވެފައި ތިބެން ޖެހުން މިއީ އާދައިގެ ކަމެއް ނޫނެވެ. ނޭނގިވެސް ކުދިންނަށް މިކަމުން ކުރާނެ އަސަރު ވަރަށް ބޮޑުވެދާނެ އެވެ.\nލޮކްޑައުންގެ މަޖުބޫރީ ހާލަތުން ކުދިންގެ ނަފްސީނީ ދުޅަހެޔޮކަމަށް ކުރަނީ ކޮން އަސަރެއް ހެއްޔެވެ؟ މި އަސަރު ކިހާ ދުވަހަކަށް ދެމިގެން ހިނގައިދާނެ ހެއްޔެވެ؟\nމެއި 10، 2019: އުސްފަސްގަނޑު ސަރަހައްދުގައި މަޑި އެރުވުން -- ސަން ފޮޓޯ/ ފަޔާޒު މޫސާ\nކޮރޯނާވައިރަހުގެ ބިރުވެރިކަމާއި ލޮކްޑައުންގައި އަބަދު ތިބެން ޖެހުމުން ބޮޑެތި މީހުންނަށްވެސް ނަފްސާނީގޮތުން އަސަރު ކުރެ އެވެ. އެކި އުމުރުފުރައިގެ މީހުންނަށް މިކަމުގެ އަސަރު ކުރަނީ އެކި ގޮތަށް އެކި މިންވަރަށެވެ.\nއައިޖީއެމްއެޗް ހޮސްޕިޓަލުގެ، މެންޓަލް ހެލްތް ސެންޓަރުގެ ސައިކޮލަޖިސްޓް، ޑރ. އާފިޔާ އަލީ ވިދާޅުވި ގޮތުގައި ގޭގައި ބަންދުވެފައިތިބެން ޖެހުމުން އެންމެ ބޮޑު އަސަރެއް ކުރާނީ ނަފްސާނީ ގޮތުން މި ކަންތައް ބަލައިގަންނަން އުނދަގޫވާ ކުދިންނަށެވެ. އެފަދަ ކުދިން މިކަހަލަ ކަންކަމާ ވިސްނާ މިންވަރު އިތުރުވާނެ ކަމަށާއި އެކަމުގެ ސަބަބުން ބިރުގަނެ، ހާސްވުން ފަދަ ކަންތައް ދިމާވެދާނެ ކަމަށް، ޑރ. އާފިޔާ ވިދާޅުވި އެވެ.\nޑޮކްޓަރު ވިދާޅުވީ ކުޑަކުދިންނަށް މިކަމުގެ ސަބަބުން ކުރާ އަސަރާއެކު އެކުދިންގެ އުޅުމަށްވެސް ބަދަލު އަންނާނެ ކަމަށެވެ. ގެއިން ބޭރަށް ނުނިކުމެ، އަބަދު ބަންދުވެފައި ތިބެންޖެހުމުގެ ސަބަބުން ރުޅިގަދަވުން ފަދަ ކަންތައް މެދުވެރިވެދާނެކަން ޑޮކްޓަރު ފާހަގަ ކުރެއްވި އެވެ.\nޑރ. އާފިޔާ ވިދާޅުވި ގޮތުގައި ހާލަތާމެދު ބޮޑަށް ފިކުރުކޮށް ވިސްނާާ ކުދިންނަށް ސްޓްރެސް ބޮޑުވެ ނިދުމަށް ދަތިވެ، ކެއުމަށްވެސް ބުރޫ އަރާނެ އެވެ. މީގެ އިތުރުން ހޮޑުލަވާފައި ހުރުމާއި އަބަދު ބޮލުގައި ރިއްސުން ފަދަ ކަންތައް ކުދިންނަށް ދިމާވެދާނެކަން ޑޮކްޓަރު ފާހަގަ ކުރެއްވި އެވެ.\nމިިދިޔަ ރޯދަމަހު ކުޑަކުއްޖަކު މަޑިއަރުވަނީ -- ސަން ފޮޓޯ/ ފަޔާޒު މޫސާ\nޑޮކްޓަރުގެ އިރުޝާދަކީ ކުދިންގެ ފަރާތުން މިފަދަ ކަންތައްތައް ފެނޭތޯ ބެލެނިވެރިންގެ ފާރަވެރިވުމެވެ. ކުދިންގެ ފަރާތުން އެފަދަ އަލާމާތްތައް ފެނި އަޅާ ނުލެވި "ސިވިއާ ވެއްޖެނަމަ،" ފަހުން ނަފްސާނީ ބަލީގެ ޝިކާރައަކަށް ދަރިފުޅު ވެގެން ހިނގަދާނެ ކަމަށް ޑރ. އާފިޔާ ލަފާކުރައްވަ އެވެ.\nކޮވިޑްގެ މިހާލަތާ ގުޅިގެން މައިންބަފައިންނާއި އާއިލާ އަދި ބެލެނިވެރިން ރިއެކްޓު ކުރާގޮތަކީވެސް އޭގެ ސަބަބުން ކުދިންނަށް އެކަމުގެ އަސަރު ކުރާނެ ކަމެކެވެ. އެހެންވެ، ކުދިން ހިތްހަމަ ޖައްސައި ދިނުން މުހިންމެވެ.\n"މި ހާލަތުގައި ކުދިންނަށް މެންޓަލީ ކުރާ އަސަރު ބޮޑުވާނެ. އެކަމަކު އެކި ކުދިންނަށް އަސަރު ކުރާ މިންވަރު ތަފާތުވާނެ. މިސާލަކަށް އެގްޒިސްޓިން މެންޓަލް މައްސަލައެއް ހުންނަ ކުއްޖެއްނަމަ މިހާލަތުގައި އެކުއްޖާ އަށް ކުރާ އަސަރު ބޮޑުވާނެ،" ޑރ. ވިދާޅުވި އެވެ.\nކުދިންނަށް ސްކޫލަށް ނުދެވި ގިނަ ދުވަސްވުމަކީ އޭގެ ނަފްސާނީ އަސަރު ކުޑަކަމެއް ނޫނެވެ. ދިރާސާތަކުން ދައްކާ ގޮތުން، ސްކޫލުތައް ބަންދުވުމުގެ އަސަރު އެންމެ ބޮޑަށް ކުރާނެ އެއްބަޔަކީ އުނގެނުމުގައި ދަތިތައް ދިމާވާ ކުދިން ނުވަތަ ލާނިން ޑިފިކަލްޓީސް ހުންނަ ކުދިންނެވެ. ސްކޫލުތަކުގައި މިކުދިންނަށް ހާއްސަ ސަމާލުކަމެއް ދީގެން ކިޔަވައިދިން ނަމަވެސް ގޭގައި ތިބެންޖެހުމުގެ ސަބަބުން އުނގެނުމުގައި ކުދިންނަށް ލިބެންޖެހޭ އެކަށީގެންވާ ސަމާލުކަމެއް ނުލިބެ އެވެ. މިއީ ނަފްސީ ޑޮކްޓަރުންގެ އެންމެ ބޮޑު ކަންބޮޑުވުމެވެ.\nކުޑަކުދިންނަށް ހާއްސަ ސައިކޮލޮޖިސްޓް ޑރ. އާފިޔާ ވިދާޅުވާ ގޮތުގައި ކުދިން އަލުން ސްކޫލަށް ދާން ފެށުމުން ބައެއް ކުދިންގެ އުނގެނުމުގެ ހުނަރު "ފަހަތަށް ހިނގައިދާނެ" އެވެ.\nއިއްޒުއްދީން ސްކޫލް ހުޅުވުމުގެ ރަސްމިއްޔާތުގެ ތެރެއިން--- ފޮޓޯ: އެޑިއުކޭޝަން މިނިސްޓްރީ\nކުޑަކުދިންނަށް ދެން އޮތް "ރިސްކަކީ" މި ހާލަތުގައި އަބަދު ކޮރޯނާ ވައިރަސްގެ ވާހަކަތައް މީޑިއާގެ އެކި ވަސީލަތްތަކުންނާއި އެހެން ގޮތްގޮތުން ކުދިންނަށް އިވުމުން ނަފްސާނީ ދުޅަހެޔޮކަމަށް އަސަރު ކުރުމެވެ.\n"މި ވާހަކަތަކަށް ކޮންޓިނުއަސްކޮށް ކުދިން އެކްސްޕޯސްވާނަމަ، އެކުދިންގެ އެންޒައިޓީ އިތުރުވާނެ. ބިރު ގަންނަ ވަރު ބޮޑުވާނެ،" ޑރ. އާފިޔާ ވިދާޅުވި އެވެ.\nމި ކަންކަމަށް ހައްލު ހޯދުމަށް ކުރެވިދާނެ ކަންތަކަކީ ކޮބައި ހެއްޔެވެ؟\nޑރ. އާފިޔާގެ ދެކެވަޑައިގަންނަވާ ގޮތުގައި ކުދިންގެ އުމުރާ އެކަށޭނަ ގޮތަކަށް މި ހާލަތުގެ ވާހަކަ ކުދިންނަށް ކިޔައިދެވިދާނެ އެވެ. ވައިރަހުގެ ނުރައްކާ ކަމާއި އެކަމުން ކުރިމަތިވާ ކަންތައްތައް ކިޔައިދެވިދާނެ އެވެ. މިހާލަތާ ގުޅިގެން އެކުދިންގެ ހިތުގައި ހުންނަ ސުވާލުތައް އަޑުއަހާ ޖަވާބު ދިނުން އަދި މާ މުހިންމެވެ.\n"ބައެއް ކުދިންނަކީ އަމިއްލަ އަށް އަމިއްލަ އިހުސާސްތައް ކިޔައިދޭނެ ކުދިންނެއް ނޫން. އެކުދިންނާ އަމިއްލަ އަށް ސުވާލުކޮށްގެން ކުދިންގެ ހިޔާލުތައް އޮޅުންފިލުވިދާނެ. ކުދިންގެ ސުވާލުތަކަށް ޖަވާބު ދޭންވާނެ،" ޑރ. އާފިޔާ ވިދާޅުވި އެވެ.\nކޮރޯނާވައިރަހުގެ ވާހަކަތަކުން ކުދިންގެ ސިނކުޑި ދުުރުކުރުމަށް އޮތް އެންމެ ރަނގަޅު ފަރުވާއަކީ، ހޯމް ސްކޫލިން ނޫނީ ގޭތެރޭގައި ކުދިން އުގެނުމަށް ބާރު އެޅުމެވެ. އޭގެ ތެރޭގައ ސިނކުޑި މުއްސަދި ކުރާ މައުލޫމާތު ލިބިދޭ ގޭމުތައް ކުޅެލެވިދާނެ އެވެ.\nޑރ. އާފިޔާ ފާހަގަ ކުރައްވާ ގޮތުގައި، ސްކްރީނުން ކުދިން ދުރުކުރުމަކީ ވެސް ވަރަށް މުހިންމު ކަމެކެވެ. ސްކްރީން ޓައިމް ލިމިޓް ކުރުން ވަރަށް މުހިންމެވެ.\n"ކުދިކުދި ތަންތާ އުޅޭއިރު މާބޮޑު ފިޒިކަލް އެކްޓިވިޓީސް ނުގެންދެވިދާނެ. އެކަމަކު އެކުދިންނާއެކު އިށީނދެ، ކުރަހާ ކުލަޖައްސާލާ ހެދިދާނެ. ކޮންމެވެސް ކްރިއޭޓިވް ކަމެއް ކޮށްލާ، މިއީ އުނގެނުމުގެ އިތުުރުން އާއިލާ އެކުގައި ހޭދަކުރެވޭ މަޖާ ވަގުތަކަށް ހެދިދާނެެ،" ޑރ. އާފިޔާ ވިދާޅުވި އެވެ.\nޑރ. ވިދާޅުވީ މިހާލަތުގައިވެސް ކުދިން ހެލިފެލިވެ އުޅުމަށް ބާރު އަޅަން ޖެހެ އެވެ. ނަފްސާނީ ދުޅަހެޔޮކަމާ އެއްވަރަށް ކުދިންގެ ހަށިގަނޑުގެ ދުޅަހެޔޮކަން ދެެމެހެއްޓުމުގެ މުހިންމުކަން ވެސް މި ވަނީ ބޮޑުވެފަ އެވެ.\nކުޑަކުއްޖަކު ޓެބްލެޓް ބަލަނީ -- ސަން ފޮޓޯ/ ފަޔާޒު މޫސާ\n"ފިޒިކަލް އަދި ސައިކޮލޮޖިކަލް ވެލްބީން މި އޮންނަނީ ކަނެކްޓް ވެފައި، މިހެންތިބޭއިރު ފިޒިކަލީ ކުދިން އެކްޓިވް ކުރަން އެބަޖެހޭ. ސްކިޕިން ރޯޕް އެއް ކަހަލަ އެއްޗަކުން ސްކިޕް ކޮށްލުން، ކުދިންގެ އުމުރާ ގުޅޭ ކޮންމެވެސް ކަހަލަ އެކްސަސައިޒެއް ކުުރުވުން މިއީ މުހިއްމު ކަމެއް. އޮންލައިން އެކްސަސައިޒަސް އެކްސްޕްލޯކޮށް ކުދިންނާ ބައިވެރިވެގެން ކުރެވިދާނެ،" ޑރ. ވިދާޅު ވިއެވެ.\nއެކުވެރިންނާއި އާއިލާ މީހުންނާ ބައްދަލު ނުވިނަމަވެސް ވީޑިއޯ ކޯލުގެ ޒަރިއްޔާ އިން ނުވަތަ ފޯނު ކޯލުގެ ޒަރިއްޔާއިން ކުދިންނާއި އެމީހުން ގުޅުވައި ދިނުމަކީވެސް މިހާލަތުގައި މުހިއްމު ކަމެކެވެ. މި ހާލަތުގައި އަންނަ މުހިއްމު ދުވަސްތައް ވީޑިއޯ ކޯލުގެ ޒަރިއްޔާއިން ފަހަގަކޮށްލުމަކީ އެކުދިންނަށް ގެނެސްދޭނެ ހިތްހަމަ ޖެހުމެއް ކަމަށް ޑޮކްޓަރު ފާހަގަ ކުރެއްވި އެވެ.\n"ވަރަށް މުހިއްމުކަމެއް ކުދިންނަށް މިހާލަތުގައި ޕޮޒިޓިވް އެކްސްޕީރިއަންސެއް ހޯދައިދިނުމަކީ. ސޯޝަލް އިންޓަރެކްޝަން މުހިއްމު، މިސާލަކަށް ބާތްޑޭ ސެލެބްރޭޓް ކޮށްލެވިދާނެ ވީޑިއޯ ކޯލެއް މެދުވެރިކޮށް. އާއިލާ އާއި ރައްޓެހި ކުދިންނާ ގުޅުވާލަ ދެވިދާނެ،" ޑރ. ވިދާޅުވި އެވެ.\nމިއީ ނިއު ނޯމަލް އަކަށް ކުދިން ހާނުވަންވީ ވަގުތެވެ. ގޭތެރޭގައި އުޅޭއިރު ކުދިން ފޫހިވިޔަ ނުދީ ކޮންމެވެސް ކަމެއްގައި ޝާމިލު ކުރުމާއި، އެކުދިންގެ އުމުރާ ގުޅޭގޮތުން ގޭގެތޭގެ ކަންތައްތަކުގައި ބައިވެރިކޮށް ހުނަރު ދަސްކޮށްދިނުމަކީ މިހާލަތުގައި މުހިއްމު ކަމެކެވެ.\nކުދިންގެ ނަފްސާނީ ދުޅަހެޔޮކަން ކަށަވަރު ކުުރުމަށް މިހާލަތުގައި މައިންބަފައިންނާއި ބެލެނިވެރިންގެ ނަފްސާނީ ދުޅަހެޔޮކަންވެސް މުހިއްމެވެ. ބެލެނިވެރިން ހާސްވެ ކަންބޮޑުވެގެން އުޅޭނަމަ ކުދިންނަށް އޭގެ ސަބަބުން ނުރަނގަޅު އަސަރު ކުރާނެ އެވެ.\nހަމަޖެހިލާށެވެ! އެއަށް ފަހު ކުދިންނާ ވާހަކަ ދައްކައި ކުދިންގެ އުމުރާ ގުޅޭގޮތުން ހާލަތާ ގުޅޭ މައުލޫމާތު ކިޔައިދޭން ފަށާށެވެ. ހާލަތު ބަދަލުވަމުންދާ ގޮތާއި ކުރީގެ ދިރިއުޅުމަށް ނުދެވުނަސް، މިހާލަތަށް ހޭނި ދިރިއުޅުން ކުރިއަށްގެންދަންވީ ގޮތުގެ ވާހަކަތައް ކުދިންނަށް ކިޔައިދީ "ނިއު ނޯމަލް"އަކަށް ދަރިން ހާނުވާށެވެ.\nޓެސްޓް ކުރޭ، މައުލޫމާތު ނުފޮރުވާ، އެކަހެރިވޭ!\nއެނދުމަތި ކުރާނެ ތަނެއް ނެތް ހާލަތަށް ދިޔުމުގެ ބިރު\nޒުވާން ޝެފް މިފަހަރު ފިހުނީ މާ ސިންގާ ޕިއްޒާއެއް


Neydhemey Vakivumeh Haadhahaa Loabivey - 55 | Vaahaka\nމަރިޔަމް ހުސައިން February 5, 2019\t55 Comments\nViews: 9827\t114\n" އެބައަންނަން..........އަހަރެން ކޮއްކޮ ނަސީރު ކައިރިއަށް ވަދެލާފަ..............." ނިޒާރު އެތެރެއަށްވަންނަމުން ބަޝީރާއަށް ބުންޏެވެ. ބަޝީރާއަށް ތަރުމޯޒު ގަޔާލައި ފިއްތާލެވުނެވެ. ޝައްކު ޔަގީނަށް ބަދަލުވީމައެވެ. ނިޒާރު އެބުނީހަމަ އެނަސީރުގެ ވާހަކަބާއެވެ. ޔަގީނުންވެސް އެދެމީހުންގެ ސިފަ ވަރަށްވެސް ވައްތަރެވެ.\nއާދިލާ ހުއްޓާނުލާ ބަޝީރާ އާ ވާހަކަދެއްކިއެވެ. ހީވީ ނުފެނި ގިނަދުވަސްވީ ދެ ރަހްމަތްތެރިން ބައްދަލުވީހެންނެވެ. އެހެނަސް ބަޝީރާ އެއްޗެއް ބުނެލަނީ މަދުފަހަރެއްގައެވެ. ނިޒާރު ދިޔަ ދޮރާދިމާލަށް އިރުއިރު ކޮޅާ އޭނާޔަށް ބަލާލެވެއެވެ. ހިތުގައިވީ އިންތިހާ ބިރުވެރިކަމެވެ. ބޮލުގެ މަޑުމަޑު ރިހުމެއް އެކުލެވިގެން ވިއެވެ. ބަޝީރާގެ ހިތުގެ ތެޅުންވެސްވީ އަވަސްވެފައެވެ. އެގެއިން ނިކުމެގެންދާން އެތަށް ފަހަރަކު ހިތަށްއެރިއެވެ. އެއީ ބަޝީރާއަށް ކެހިދިން ނަސީރަށް ނުވުމަށް އެތަށްފަހަރަކު ދުއާ ކުރެވުނެވެ. ދެން ދުވަހެއްގައިވެސް އެނަސީރުއާ ބައްދަލުވާން ބަޝީރާ ނޭދެއެވެ. އޭނަގެ ސިފަ ހިޔާލަށްވެސް އަދި ހުވަފެނުގައި ފެނުމަކީވެސް ބަޝީރާ ބޭނުންވާ ކަމެއްނޫނެވެ.\nވިއްސަކަށް މިނެޓްވެސް ބަޝީރާއަށް ދެތިން ގަޑީރުހާ ދިގުވިއެވެ. ނިޒާރު އެނބުރި އައީ އެކަންޏެވެ. އަތަށް ބަދަންތަކެއް އަޅައިގެން އެކަމުންނެވެ.\n" މާބޮޑަށް ވަރުބަލިވަނިއްޔޯ..............." ނިޒާރު އެކޮޓަރިން ނިކުތްގޮތަށް ބުނެލިއެވެ. އާދިލާ ދޫކޮށްލީ ފުންނޭވާއެކެވެ.\n" މިހާރު ހިނގާލާކަށްވެސް ނުދެވޭ ވިއްޔާދޯ މާ ބުރައީއޭ އުޅެންޖެހޭލެއް އެހެންވެ ނާދެވެނީ................" ނިޒާރު ދެމީހުންގެ މޫނަށް ވަކިވަކިން ބަލާލަމުން ބުނެލިއެވެ.\n" ކޮބާ ދަމާ ހިނގާ އަދި ސައިވެސް ނުބޮއޭނުން ތިހިރީ..........." ބަޝީރާ އިނީ ނިޒާރު އެހެން ނުބުނެގެންނެވެ. ހަމަ ބުނުމާއެކު ތެދުވެތެވެ.\n" އަހަރެން ސައިބޯން ބުނީމަވެސް ނުބުއި.............." އާދިލާ ދެރަވެފައި ބުނެލިއެވެ.\n" އަދިވާނެ ގިނަގިނައިން އަންނަން...........އަހަރެންވެސް މިހެން އުޅެމުން ވަދެލާނަން............." ގަދަކަމުން ހިނިތުންވަމުން ބަޝީރާ ބޯޖަހާލިއެވެ. އަދި ނިޒާރުގެ ފަހަތުން އެގެއިން ނިކުންނަން ހިނގައިގަތީ އާދިލާއަށް ޝުކުރުއަދާކޮށްފައެވެ.\nބަޝީރާ ގުނަމުންދަނީ ހިމޭންކަމުގެ ވަގުތުތަކެކެވެ. ހިތަށް ހަމަޖެހުމެއްނުލިބުނެވެ. ފިކުރުތައް ގުޅިފައިވީ މިރޭކަންތައް ވީ ގޮތާއެވެ. ނަސީރަކީ އޭނާއަށް ކެހިދިން މަކަރުވެރިޔާކަން ބަޝީރާއަށް މިހާރު ޔަގީނާގާތްވެއްޖެއެވެ. ނަސީރު ނުފެނުނަސް ނިޒާރު ނަސީރުއާ ވައްތަރެވެ. އެއްގޮތް އެތަށް ސިފަތަކެއް ލިބިގެންވެއެވެ.\n" ލޯބިވެޔޭ ކިޔައިގެން ދަޅަދަށްކާފަ.......މަ މުޅި ރަށަށްގިނަކޮށް ފަލީހަތްކޮށްފަ ................މާލެ އައިސް ދިރިއުޅުމެއް ފަށައިގެން ވަރަށް ހަމަޖެހިގެންނޭނު އެއުޅެނީ................." ބަޝީރާގެ ނޭވާދިޔައީ އަވަސްވަމުންނެވެ. ދެލޮލުގައިވީ ކަރުނައެވެ. އުނގުގައި އޮތް ކުޝަންވެސް ހީވަނީ ކުދިކުދިކޮށްލަން އުޅޭހެންނެވެ. ރުޅިއައިސްގެން މީހާ ތުރުތުރު އަޅައެވެ.\n" މަންމާ..........." ލައިބާ ބަޝީރާ ކައިރިއަށް ހުއްޓި އަތްޖައްސާލީ އޭނާގެ ކޮނޑުގައެވެ. ބަޝީރާ ދިޔައީ ސިއްސަ"އެކަނި އިނދެގެން ކޮންހާ ވާހަކައެއް ތިދައްކަނީ..............." ލައިބާ ހިނިއައީ ބަޝީރާ ސިހުމުންނެވެ. ގަސްތުގައި އޭނާ ސިއްސައިގެންދާވަރު ކަމެއް އޭނާ ނުކުރާތީއާ އެކުއެވެ.\n" އޭނ...... ތިވާނީ ލައިބާއަށް ހީވި ގޮތަކަށް................" ލައިބާއަށް ބަޝީރާ ވާހަކަދެއްކި އަޑުއިވުނެވެ. ނޭގެނީ ކީއެއްޗެކެވެ. ދެފަރާތަށް ބޯހޫރާލަމުން ލައިބާ އިށިއިނީ ބަޝީރާ ކައިރީގައެވެ.\n" ކޮންއިރަކުންނޭތަ ޑޮކްޓަރބުނީ ވިހާނީ ................" ބަޝީރާ ބޭނުންވަނީ ވީއެންމެ އަވަހަކަށް ފުރައިގެންދާށެވެ. މާލޭއަށް އަބަދުވެސް އޭނާ ނަފްރަތުކުރެއެވެ. އަދި އަމުދުން ކަންތައްވީ ގޮތުން އޭނާ މިހާރު މާލޭގައި މަޑުކުރާކަށް ބޭނުމެއްނޫނެވެ.\n" އަންނަ ފަހުގެ ފަނަރަ ދީފައިނީ ......."\n" އަދި ހާދަ ދުވަހެކޭދޯ...........މިހާރު މިތަނަށް އައިފަހުންވެސް ހާދަ ދުވަހެކޭ " ހިތްހަމަނުޖެހިފައި ބަޝީރާ ބުނެލިއެވެ.\n" އަދި ދެދުވަހެއްނު މިވީ................"\n" ނޭގެ ހީވަނީ ގަރުނެއްވެއްޖެހެން..........ހާދަ ފޫއްސޭ............." ބަޝީރާ ޝަކުވާކޮށްލީ ކުޑަކުއްޖަކު ފަދައިންނެވެ.\n" މަންމަ އަބަދު ގޭގަ އިންނާތީއޭ ފޫހީ ......މަންމަ ބޭނުމެއްނުވޭ ބޭރަށް ނިކުންނާކަށް ..............ބޭރުތެރެއަށް ނިކުމެލީމަ ފޫއްސެއް ނުވާނޭ................." ލައިބާ ވާޙަކަދެއްކިއިރު ތުންފަތްމަތީގައިވީ ހިނިތުންވުމެކެވެ. ހަވީރު ވީކަންތައް ހަނދާންނެތް ފަދައެވެ.\n" ބޭރަށް ނިކުތީމައޭނުން އަހަރެން މިހާ ފޫއްސެއް މިވީ............." އެވާހަކަތައް ވީ ބަޝީރާގެ ހިތުގައެވެ. ލައިބާއަށް އެއިން ކަމެއް އަންގަން އަމުދުން އޭނާ ބޭނުމެއް ނުމެ ނޫނެވެ.\n" މާދަން ހެނދުނު ހެނދުނާ އައްފާން ބުނި ހިނގާލަން ނިކުންނަންވާނޭ މަންމަވެސް ވާނެ އަހަރެމެންނާއެކު ދާން..........." ބަޝީރާ ހަމައެކަނި ހިނިތުންވެލީއެވެ. ލައިބާ އެދޭ ކޮންމެ ކަމެއް ފުރިހަމަކޮށްދޭން އޭނާވެސް ނުހަނު ބޭނުމެވެ. އެހެނަސް ކޮންމެ ކޮންމެ ކަމެއްގައި ގޮތެއް ނިންމަން އޭނާއަށްވެސް ވަކި ފަސޭހައެއްނޫނެވެ.\nއައްފާނާއި ނަވީން ދިމާވީ ރޭގަނޑު ދިހައެއްޖަހާ ދިޔަފަހުންނެވެ. ކޮފީމޭޒެއް ދޮށުންނެވެ. ކޮންމެވެސް ވާހަކައެއް ދައްކަން ބައްދަލުކުރަން އައްފާން ކިޔާވަރުންނެވެ. ނަވީނަށް އާދެވުނީވެސް އައްފާން ލަސްވެގެން ގުޅިފަހުންނެވެ.\n" ހޫމް............ކިހިނެތްވީ............." ފޯނުގެ ސްކުރީނުން މޫނު ދުރުކޮށްލަމުން ތަނަށްވެރިވެފައިވި ހިމޭންކަން ފޫއަޅުވާލީ ނަވީނެވެ.\n" މިއަދު ލައިބާ އާ ޖޫލީ ދިމާވި............." ނަވީނަށް ދެލޯ ބޮޑުކޮށްލެވުނެވެ. ނަވީން ދެންމެ އެއައީ ލައިބާ ކައިރިއަށް ގޮސްފައެވެ. އޭނާގެ ފަރާތުންވެސް އެކަހަލަ ހަބަރެއް އަހާފައެއް ނުވެއެވެ. އިރުއޮއްސުނީސުރެ ނުވައެއްޖަހާލަންދެން އޭނާ އުޅުނީގޭގައެވެ. ޖޫލީވެސް ހުރީ ހަމަޖެހިފައެވެ. ދެމީހުން އެކީ ވަރަށް ސަކަރާތްވެސް ޖެހިއެވެ. ވަކި ތަފާތުކަމެއް ނަވީނަށް އެއިން އެކަކު ފަރާތުންވެސް ފާހަގައެއް ނުވެއެވެ.\n" ވަރަށް ބިރުގަނެއްޖެ ދޯ.............." ނަވީނަށް ލޯއަޅާލަމުން އައްފާން ބުނެލިއެވެ. އައްފާންގެ މޫނުމަތިން ނަވީނަށްފެނުނީ ސީރިޔަސްގޮތެވެ.\n" އަސްލުވެސް މިއަދު ދެމީހުން ދިމާވި........ވާހަކަވެސް ދެއްކި................ޖޫލީއަކަށް ނޭގޭނެ ލައިބާ އެކާކު ކަމެއް ............އަހަރެން ބުނީ ރައްޓެއްސެއްގެ އަންހެނުންނޭ.........ވިހަންށޭ މާލެ އައީ........." ނަވީނަށް ދޫކޮށްލެވުނީ ހަމަޖެހުމުގެ ނޭވާއެކެވެ . ވަގަށް ކަންކަން ކުރާމީހުން ތިބޭނީ ސިހިސިހި ބިރުންނޭ ބުނާ ފަދައިން ނަވީންގެ ހާލަކީ އެއީއެވެ. އަމުދުން ލައިބާ މާލެ ގެނައިފަހުން ނަވީނަށް ހަމަޖެހުމެއް ނުލިބެއެވެ.\n" އެކަމަކު ލައިބާއަށް އެނގޭ ޖޫލީ އެއީ ނަވީންގެ އަންހެނުންކަން......................" އައްފާންގެ ޖުމްލަ ފުރިހަމަ ނުވަނީސް ނަވީން މޫނު އަނބުރާލިއެވެ.\n" ނަވީން ލައިބާ ދެކެ އެއްވެސްވަރަކަށް ލޯތްބެއް ނުވޭތަ ހަމަ.........؟ " ނަވީންގެ ހަރަކާތްތަކުންނާއި އުޅޭއުޅުމުން އައްފާން އެސުވާލުކުރި އިރުވެސް ޖަވާބު އެނގޭފަދައެވެ. އެއަޑުގައިވީ ލައިބާއަށްޓަކާ ހަމްދަރުދީއެވެ.\n" ދެން އަފޫއަށް އެނގެޔޭނުން...................."\n" އަހަރެން ލޯބިވަނީ ޖޫލީދެކެ ހަމަ އެކަނި ޖޫލީ ދެކެ................." ޖޫލީގެ ނަން ކިޔާލިއިރު ނަވީން ތުންފަތްމައްޗަށްވެރިވީ އުފާވެރިކަމުގެ ހިނިތުންވުމެކެވެ.\n" ހަމަ އެއްވެސް ވަރަކަށް ލޯތްބެއް ނުވެޔޭތަ ތިބުނީ...................؟ " އައްފާންގެ އަޑުގައިވެސްވީ ހައިރާންކަމެވެ. ލައިބާގެ ހިތް\nއޮތްގޮތް އެނގުމުން އައްފާން ބޭނުންވީ ނަވީން ކައިރީ އަހާށެވެ.\n" އާން އެކޭ އާއެކޭ .............އަހަރެން ލައިބާ ދެކެ ލޯތްބެއް ނުވެޔޭ..........." ނަވީން އަޑަށް ބާރުލާފައި އެހެން ބުނި ނަމަވެސް އޭނާގެ ހިތުގައި ދިޔައީ އާދަޔާ ހިލާފް ޝުއޫރުތަކެއް ހިނގަމުންނެވެ. ބުނެދޭން ނޭގޭ ޖަޒްބާތުތަކުން އޭނާގެ ހިތުގެ ހަމަޖެހުންވަނީ ނަގާލާފައެވެ. އެޖަޒްބާތުތަކާއި އިޙްސާސްތަކަށް ދޭނެ ނަމެއް ނަވީނަކަށް ނޭގުނެވެ.\n" ތި ވާހަކަދައްކަންތަ އަންނާށޭ ބުނީ............... ފޯނުންވެސް ތި ސުވާލުތަކަށް ޖަވާބު ދިނީމުހޭ.............." ނަވީން އައްފާން ކޮނޑުގައި ޖަހާލަމުން ބުނެލިއެވެ.\n" ލޯބިނުވިޔަސް ލައިބާއަކީވެސް ނަވީންގެ އަންބެއް އަންބެއްގެ މަގާމްގައި އޭނަ އިންނަހާ ދުވަހަކު ނަވީންގެ ވެސް ޙައްޤުތަކެއް އޭނާގެ މައްޗަށްވޭ..........އެޙައްގުތައް ނަވީން އަދާކުރަން ޖެހޭނީ ދެމީހުންނަށް ތަފާތުކުރުމެއްނެތި........ނޫންނަމަ ނަވީން ފާފަވެރިވާނެ.............." އައްފާންގެ ވާޙަކައަޑު އަހަން ނަވީން އިނީ ބަސްއަހާ ކުޑަކުއްޖަކު ފަދައިންނެވެ.\n" ނަވީންގެ އުފަލަށްޓަކާ ޖޫލީގެ އުފަލަށްޓަކާ ލައިބާއަށް ދެރަގޮތެއް ނުހަދާތި............... އެދުވަހަކުން އަހަރެން ނަވީނަކަށް މަޢާފެއް ނުކުރާނަން.....................އަހަންނަކަށް ހިޔެއް ނުވޭ ނަވީން ކުރަން ތިއުޅެނީ ރަނގަޅުކަމެއް ހެންނެއް................" އައްފާންގެ ދެލޮލުގައި ވިދައިގަތީ ކަރުނައެވެ. ފިރިހެނަކަށް ވިޔަސް މިއަދު އޭނާއަށް ވަރަށް އަސަރުކޮށްފިއެވެ. ލައިބާ މިއަދު ރޮއެ ރޮއެފައި ދެއްކި ވާޙަކަތައް އޭނާ ކަންފަތް ބުޑުގައި ގުގުމާފަދައެވެ.\n" އަހަރެން އިތުރު ކައިވެންޏެއް ކުރީ އަފޫ ބުނެގެންނޭނު ................." ނަވީން މާޔޫސީ ރާގަކަށް ބުނެލިއެވެ.\n" ހޫމް އަހަރެން ބުނެގެން..........އަހަންނަށް އެހެން ބުނަން ޖެހުނީ ކީއްވެގެން ؟ " އައްފާން ހިތްހަމަ ނުޖެހިފައި ބުނެލިއެވެ.\n" އޯކޭ އޯކޭ............. ނުދައްކާ ވާޙަކައެއް" ނަޥީން ދެއަތް އުފުލާލަމުން އަމާންދިނެވެ.\n" އަހަރެން ބޭނުންވާ ގޮތަށް ކަންތައް ކުރަން ލައިބާ އެއްބާރުލުން ދޭނެ.........ލައިބާ އަހަންނަށްޓަކާ ކޮންމެ ފަދަ ޤުރުބާނީއެއްވެސް ވެދާނެ..........." ފަހުރުވެރިވެލާފައި ނަވީން އެހެން ބުނިނަމަވެސް އައްފާން އިނީ ހިތާހިތުން ނަވީނަށް އެއްޗެހި ކިޔާލަ ކިޔާލައެވެ.\nފާހާނާއިން ނިކުތް ޖޫލީގެ މޫނުމަތީގައިވީ ތާޒާކަމެވެ. ލައިގެން ހުރީ ސިލްކުފޮތީގެ ކުރު ނައިޓީއެކެވެ. ތެތް އިސްތަށިގަނޑު ތުވާއްޔަކުން ހިއްކަމުން އައިސް ޖޫލީ ހުއްޓުނީ ލޯގަނޑުކުރިމަތީގައެވެ. އަމިއްލަ ސޫރައަށް ލޯގަނޑުން ބަލާލިއެވެ. ލޯގަނޑުން ފެންނަން ހުރި ނަވީންގެ ސޫރައަށް ބަލާލާ ހިނިތުންވެވުނީ ބޭއިޙްތިޔާރުގައެވެ. އަދި ބޮޑީ ބަޓަރފުޅި ނަގާ އަތާ ކަރުދޮށުގައި އުނގުޅަންފެށިއެވެ. އޭރު ނަވީން ހުރީ ކޮފީޖޯޑެއް ހިފައިގެން ކުޑަދޮރުކައިރީގައެވެ. އެތިއެތި ފޮދުން ކޮފީ ބޮމުން ދިޔައިރު އޭނާގެ ނަޒަރު ގުޅިފައިވަނީ ވަށައިގެންވި އިމާރާތްތަކަށެވެ. ލައިގެންހުރި ކަކުލުން މައްޗަށްހުރި ސޯޓެކެވެ.\nފަހަތުން އައިސް ނަވީން ބައްދާލިއެވެ. ޖޫލީގެ ބަނޑާއިހަމާގައި ނަވީންގެ ދެއަތުން ވަށާލާ ބާރުކޮށްލިއެވެ. އަދި އޭނާގެ ދަތްދޮޅި އަޅުވާލީ ޖޫލީގެ ކޮނޑުގައެވެ. އަދި ލޯގަނޑުން ޖޫލީގެ މޫނަށް ބަލާލިއެވެ.\n" ޑާރލިން......." ނަވީން ޖޫލީއަށް ގޮވާލުމުން ޖޫލީއަށް ބަލާލެވުނީ ލޯގަނޑަށެވެ.\n" ކީކޭ..........." ނަވީންގެ ތޫނު ނަޒަރުން އަދިވެސް ޖޫލީ ރަކިވާގޮތްވެއެވެ. އެހެންވެ ވާޙަކަދައްކަންވެސް އުނދަގޫވިއެވެ.\n" އަހަރެން ސުވާލެއް ކުރަންތަ؟ " ޖޫލީގެ ދެކޮނޑުގައި ހިފާ ނަވީނާ ގާތްކޮށްލަމުން ބުނެލިއެވެ. އަދި ނަވީންގެ މޫނު ޖޫލީގެ ކޮލުގައި ޖައްސާލިއެވެ. ޖޫލީ ބޭނުންކޮށްފައިވާ ބޮޑީބަޓަރގެ މީރުވަހުން ނަވީންގެ ހިތްފުރިގެންދިޔައެވެ.\n" ހޫމް..........ބުނެބަލަ........." ޖޫލީ ހިނިތުންވެލިއެވެ.\n" އެހެން މީހެއްގެ ކުއްޖެއް ގެނެސްގެން ޖޫލީއަށް ލޯބި ދެވިދާނެބާއޭ ހިތަށް އަރަނީ ............" ނަވީން އެހެން ބުނުމުން ކުޑަވަގުތުކޮޅަކަށް އެސްފިޔަ ޖަހަންވެސް ހަނދާންނެތިފައި ޖޫލީއަށް ހުރެވުނެވެ. ނަވީނަށް އޭނާޔާ މެދު ހާދަ އިތުބާރެއް ނެތޭ ޖޫލީއަށް ހީކުރެވުނެވެ.\n" ކީއްވެ ނުދެވެންވީ..............؟ ކީއްވެ ނަވީނަށް އެހެން ހީވަނީ ؟ " ޖޫލީ އެނބުރިލާފައި ނަވީންގެ މޫނަށް ބަލާލިއެވެ.\n" ނަވީނަށްވެސް ލޯބިދެވޭނެޔޭ................" ޖޫލީ ނަވީންގެ ދަތްދޮޅީގައި ހިފާ އުފުލާލިއެވެ.\n" ޖެހިލުންވަނީދޯ.....މީހެއްގެ ދަރިއަކު ގެނެސްގެން އިޙްމާލްވެވިދާނެތީ..........." ސީދާ ނަވީންގެ ލޮލަށްބަލަން ހުރެ ޖޫލީ ހާމަކޮށްލީ އޭނާޔަށް ހީވާއެއްޗެކެވެ. ޖޫލީ އާ ހަތަރުކަޅި ހަމަކުރުމަކީވެސް އޭނާޔަށް ކުޅަދާނަކަމަކަށް ނުވިއެވެ. އަވަސްއަވަހަށް އެސްފިޔަ ޖަހާލަމުން މޫނު އަނބުރާލިއެވެ. ދެން ނަވީން ބަލަން ފެށީ ދުރަށެވެ.\n" ކަންބޮޑުނުވޭ.........ގެންގުޅެން ފެށީމަ ދަރިކުލުނު ޖެހޭނެޔޭ..........."\n" ހިތްޖެހި .........ލޯބިވެސްވާނެޔޭ" ޖޫލީ ކިތަންމެ ހަމަޖެހިލާފައި އެހެންބުނި ނަމަވެސް ނަވީން ހާސްވަނީއެވެ. ދަރިއަކު ގެންގުޅުމުގެ ތަޖްރިބާ ޖޫލީގެ ނުހުންނާނެތީއެވެ. ޖޫލީއަށް ކުއްޖަކު ބަލަން ނޭގިދާނެތީއެވެ. އަމިއްލަ ދަރިއަކު ގެންގުޅުމާއި މީހެއްގެ ދަރިއަކު ގެންގުޅުން ހާސްބައި ތަފާތުވާނެއެވެ. ބުނެލަން ފަސޭހަޔަސް އެއީ ކުޑަކުޑަ ކަމެއްނޫންކަން ނަވީނަށް އެނގެއެވެ.\n" ޔަގީންތަ ޖޫލީއަށް ލޯބިދެވޭނެތަ ހަމަ..........."\n" ހޫމް މަށަށް އިތުބާރުކޮށްބަލަ............." ނަވީންގެ ދެއަތްތިލާގައި ހިފާ ބާރުކޮށްލަމުން ޖޫލީ ހިނިތުންވެލިއެވެ.\n" ޖޫލީގެ ތި ހުވަފެން ހަގީގަތަކަށްވާންދެން މާގިނަދުވަހެއް ނުނަގާނެ.............." ވީއުފަލުން ޖޫލީ ނަވީންގެ މޭގައި މޫނު ފޮރުވާލިއެވެ. ނަވީން ޖޫލީގެ ގައިގާ ބައްދާލިއިރު އެމޫނުމަތިން ފާޅުވަނީ ކަންބޮޑުވުމާއި ނުތަނަވަސްކަމުގެ އަސަރުތަކެވެ.\nAlhamdhulillah vvv salhi\nI hate you naseebu\nޙަަަަާދަ ކުރެެެޭ މި ޕަަާރޓ\nBunefa onna dhuvas thakah up koh deeba\nLiba vihyma dharifulhu gendhaneulheny naween. Joolie aw dhemyhun dhari eh gothah balan eyrun laiba v dherawaane dw pls laiba aw dhera gotheh nahadhahchey\nLaibaa ge amma\nLaiba liben eulheny twins kudhin. Ethananun eh kujje thiulhey naveen kiyaa selfsih rahumkuda firihenaa gendhaani and laiba ah balaaves nulaane, ekam ves hurihaa qurubaani eh laibaa vega.naveen gandu anburaa life ah aima dhaane eyna kairiyah varah.. Varah foohivey naveen ulhey faadun.mulhi vaahaka ekko hadi kollaane. Affaan naveen aah mahsala jeheyne laiba aee eyna kokko kan inguneema… So sad vaahaka jn gothah thaa kuriyah dhaani kohme ehche kiyass. 😛\nވާހަކަ ރީތި .. ތަނކޮޅެއް އަވަހަން އަޕް ކޮށްބަ\nނަވީން ކަލޭ ހަނދާން ކުރާތި ، ލައިބާ އަށް ދެރަ ގޮތެއް ހަދައިފިއްޔާ ކަލޭ ކަރަށް ވަޅި އެއް ޖަހާނަން …\nVaahaka dhigu kuran dot thah jahaafa,up kuranee hithaheridhuvahakun?\nA new person reding storys from this page\nDhn 55 up khdheeba pls\nMihaaru dhn oiy bai kiyaahih vejje\nއަހަރަކު އެއްޕާޓް ތިވަރު މީހުން ވާހަކަ ލިޔުން ހުއްޓާލަން ފެންނަނީ\nދެން މިވާހަކަ ނުކިޔަން ވީނު!?♀\nGo to hell naveen\nV kuru ekam haadha reechey\nreethi gotheh vaane mi naveen ah, laiba ahves mivanee hama basheera ah veevaru, thafaathakee laiba preg vee marry koggen kan, haadha rulhieh aadheyey naveen dheke.\nMa kuru. Anehkka mahaku ehfaharu kiyalan mi libenee?\nMary ah avas shifaa akah edhen ….balikon ulhemum ves vaahaka genes dheythee varah bodah shukuriyaa …asluves Naveen ulhey gothun varah foohiveh laibaa ah dhera gotheh nahadhaaneh kamah umeedhu kuran adhi joolee ah ves\nKobaa miadhuge part\nSababun araiy nugaiy Mariyanbu\nSaabas Mariyanbu, 2017 ge september ga genesdheyn feshi vaahaka eh viyaa meee… mihaaru hen gaimu nimen vehjje eh nun… Naveen aa Naseer but kuraane gotheh naygenyyaa dhen mikan huhttaalan veenun… bodethi break naga nagaigen ais ves bunaa dhuvahakah nuninmmey viyya… sahaadheh hayaathuga dhimaa vi enme ithubaaru neiyy foohi liyun therieh\nAvahah Leena aadhey miaa vihdhaafa comment kuran\nދެން ކީއްވެ މިވާހަކަ ތިިިކިޔަނީ..ތިހާ މަރީ ދެކެ ރުޅި އަންނަ ކަމަށް ވަންނާ ނުކިއީމަ ނިމުނީނު.\nbala mariyam dheke rulhi aisgeneh meehaku noolhey.. vaanuvaa neygunas meehunah rahdhu dheythee dheraee.. mariyamge baha amalaa dhima nuva vaahaka bunee.. vaahaka kiyanee vaahaka reethi veema\nLeena ah haadhavarekey thi vanee meehun negetive comment kuraathee…. hama hurefatha meehunegothah comment kuraneee…. Thiya Mariyam ge bahaa amalu dhimaa vi fahareh aiy tha? Kurin huhttali faharu vaahaka ehkoh ninmaafa upkuran fashaanamey bune2months negi.. eyah fahun konme Sunday aku ekannyey kiyaafa ves dhima eh nuvi…. Anehkkaa eyge fahun bes konme.Tuesday nd Friday eh ga ey kiyaafa ekameh ves nuvi.. Liyuntheri eh viyyaa konmes vareh ge ithubaareh ves onnan jeheyne… Mi vaahaka mee reethi vaahaka eh… Ekamaku konme faharaku liyuntheriyaaa amilla ah ithubaaru gehlluvaalannyyaaa kiyuntherin negetive comment kuraane… Thiya Leena heevanee Mariyanbu laari dheefa Posotive comment kurana bahahttaafa huri agent eh hen… Rangalhah viyyaa thiya Leena ves thee Mariyanbu kahala bahaa amalu dhimaa nuvaa meeheh thoahcheh\nސަންތީ.ހާދަ ވަރެކޭ ދޯތިވަނީ.މަމީ ލާރިނުލިބިގެން އުޅޭ މީހެއް ނޫނޭ.އަހަރެންނަކަށްވެސް މަރީ އެއް ނޭގެހަމަތިމީ ހުން ގޮތަށް މަވެސް މި ިޔުން ތެރިއެއް.ސަންތި އަށް ހީވަނީތަ އެއްޗެހީ ކީމަ ވަކި މަރީ އަވަސް ކުރާނެހެން.ފަސްޓް ގިވަ ހާ ސަމް ރެސްޕެކްޓް. އޭރަށްދޯ މަރީވެސް ލިޔާ ހިތް ވާނީ.މަރީ އަކަށް ވެސް މުސާރަ ދީގެން ކުރާ ކަމެށް ނޫން މީ..އެހެންވީމަ ހަމަ ލަސްވެދާނެ.މަރީ އެކަންޏެއް ނޫން ލަހުން އަޕް ކުރަނީ މިވެބްސައިޓްގަ.ހުރިހާ ލިޔުން ތެރިންވެސް ލަސް.މިވެބްސައިޓު ވެސް ކަޑައީ..މިތަަނުންވެސް ކޮންޓްރެކް އެއް ހަދާ އަދި ލިޔުން ތެތިންނަށް ކޮންމެސް މުސާރަ އެއް ދޭނަމަ ލިޔުންތެރިން ވެސް ހަރުދަނާ ވާނެ.މަރީ މެންގެ ރީތި ވާހަތަށް ހިލޭ ކިޔާލަން ލިބޭތީވެސް ޝުކުރު ކޮށްބަލަ.ހަމަ މަވެސް ކިޔާ ހިތްވޭ ހަމަބަލަން އަޕްކުރޭތޯވެސް ކޮންމެ ދުވަހަކު.މަވެސް ހަމަ ކެތްކުރަނީ.\nAsluves vv foohi liun\nމަރީ އުޅެނީ ބަލިކިމުންނޭ އެބުނީނު.ކެތްކޮއް ބަލަ.އެހެން ނޫނީ މިވާހަަކަ ކިޔުން ހުައްޓާލަބަ.އެއްޗެހި ކިޔައިގެން ވާނެ ފައިދާ އެއް ނޯންނާނެ\nrangalhu ves nuva bayyehtha ei leena??? ehen buni fahun2haftha ah vure gina vegen midhanee mihaaru… leena akah noonehnu ehchehi kee.. nuva kameh ves noanna meeheh mee\nKeii kureveyny dhn mi vrh\nދެން އިންތިޒާރެއް ނުކުރެވޭނެއެވެ. ބަޑުގައި ރިހޭން ފެށުމުން ލައި ބާރު ބާރައް ރޯން ފެށިއެވެ. ހަމައެވަގުތު ބަސީ ”ލައި ގޮވައިގެން ހިގަޖެއެވެ.ދެވަނަ ފަހަރައް މިފަދަ ވޭނެއް އުފުލަން ބޭނުމެއް ނޫނޭ ބުނަމުން ލައި ރޯންފެށިއެވެ. މީހާ ވަނީ ވަރުބަލި ވެފައެވެ. ކުޑަކުޑަ ވަގުތު ކޮޅެއްގެ ތެރޭ މުޅި ތަނުން އިވިގެން ދިޔައީ ސާބަނަލަ ރުއިމުގެއަޑަކުން މުޅި ވިސާ ކޮޓަރި ހިމޭން ކޮއްލިއެވެ…\nAlhey miadhuge part vx up nukuranee thr\nMihaaru kithah faharu mibelhenee up kohfithw\n. ?? Dhn mi vaahaka up nuvaanetha\nAlhe mihaaru vrh baivaru faharu belijje vhk up v thw??\nމަރިޔަމް އަށް އެވޯޑް ހައްގު. އެންމެ އަވަސް ވާހަކަ ލިޔުންތެރިޔާ.. ވައިސަރީ ތިކިތަކަކުންނޭ ވާހަކަ ތި ދިގު ކޮށްލަނީ. އަހަރުމެން މީ ބޯނުހުންނަ މީހުން ކަމަށްތަ ހީކުރަނީ. ތިޔަ ހަދާ މަކަރު ނޭންގޭނެ ކަމަށްތަ އަޅެ. މަރްޔަ،މް އިސްތިއުފާ. ވާހަކަ.ކޮމް އިސްތިއުފާ. ކޮން ނޭދެމޭ ވަކިވުމެއްތަ؟ އަހަރުމެން އެދެނީ ދެން ކޮންމެސް އެއްގޮތެއް ހަދާފައި މަރްޔަމް ވަކިވުން. ޝުކުރިއްޔާ\nމަރީ ބުނީ ދެން ނިމުނީޔޯ ވާހަކަ.\nThiki mariyanbah v salaam\nHaadha beleyey vaahaka up veythw??\nMifaharu kithah minths ge gap akah fahu tha upkuran fashaaneee? Mivarige ithubaaru gehlluvaali liyuntheri eh hayaathuga ves nudheken\nDhn kn dhuvahaku thah vhk up vaaaanyyyy????\nMariyanbakah mikameh nuvaane…. dhen buney mi site ga vaahaka up kuraneee hileysaabahshey… ekan engi hure eh nun vaahaka up kuran fesheeves… adhi idu iru kolhun gap nagaafa ves ais thi upkuranee ves hama ehen ve eh nun… Naveen aa Nizaaru bust kuraane gotheb nuvisnuniyyaa mikan huhtaalaa dhelofulhaaa… adhi huhttaalaafa huhttaali ka iulaan kurey… eyrah mihen negetive comment koh koh nuhunnaanan\nAlhe please thankolheh avahah up kohdhyba dhw ????dhen\n56 ވަނަ ބައި\nކުއްލިޔަަކަށް ނަވީން ބުނި ޖުމްލައިން ޖޫލީ ތެޅިގަނެވުނެވެ. “އާނ… އަހަރެންގެ އެހެން އަންބެއް ހުރޭ، އަދި އޭނާ އިނީ އަހަރެންގެ ދަރިޔަކަަށް ބަލިވެ” ޖޫލީ ގެ ދެއަތުން ނަވީން ގެ މޭގައި އަތް އަޅާ ދުރަށް ޖެހިލިއެވެ. “ކީ ކީއްވެ އަހަންނަށް ތިވަރުގެ ބޮޑު އޮޅުވާލުމެއް ތި އޮޅުވާލީ” ނަވީން ހުރީ މިހާ އަވަހާ މިޙަބަރު ޖޫލީ ގާތު ބުނާކަށެއް ނޫނެވެ. ނަމަވެސް މަޖުބޫރު ވީއެވެ. މަރިޔަމްބު 56 ވަނަ ބައި އަޕްލޯޑު ނުކުރާތީވެ ލަސް ނުކޮށް ބުނަން މަޖުބޫރު ވީއެވެ…..ލޮލް\nevaguthu jooly ah hurevuny huttun araafa eve..naveen goss joolu gaiga varah baarah bahdhaalieve..adhi mihurihaa kameh kury jooly ah takaa kamah bunyeve..\n“keehve mashah dhogu hedhy” jooly bunely hama ekani ehennve..thedhah buney kaakah dharin nulibeny..naveen ah dharin nulibenyaa keehve naveenge dhari akah ehen meehaku balive innanvy bunebala..\nMami dhiyaee… vaki veleee\nHaadhahaa foohi vey\nmary buny miadhu upkuraanamo\nThi Mary eh hadhaa thedeh dhogehves engidhaanetha\nLeena haadha ithubaarekey thikurany\nEhnvyma Mary nubuneytha vaahaka liyenliyenunimey vaahaka eh\nEkm vx nukure ehnu\nVaahaka up kureveynebaa iru araa iruvx\nkon irakun vaahaka up vaani?\n3މަސް ވެއްޖެ އަދިވެސް އަނެއްބައި ގެނެސްދޭން ނުވޭތަ، މިވަރުމީހުން ވާހަކަ ނުލީމަ ވީނު، މި ސައިޓުންވެސް މިކަހަލަ ކަންތައް ބަލަންވެއްޖެ އެއްނު އެއްދުވަަސް ޑިލޭ އެއް އައިސްދާނެ އެކަމް3މަސްވާއިރު ނުލިޔެވޭނީ ފަރުވާ ކުޑަވީމަ ??


ސްޓޭޓް އިލެކްޓްރިކް ކަމްޕެނީ (ސްޓެލްކޯ) އިން ޤާއިމުކޮށްފައިވާ ބަސް ހުއްޓި ހުޅުއްވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nސްޓޭޓް އިލެކްޓްރިކް ކަމްޕެނީ (ސްޓެލްކޯ) އިން ޤާއިމުކޮށްފައިވާ ބަސް ހުއްޓި ހުޅުއްވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n14 ނޮވެންބަރު 2020، ރިފަރެންސް: SA/NRFN/2020/17\nގަދަކީރިތިވަންތަ اللَّـهُ سُبْحَانَهُ وَتَعَالَىٰގެ ކިބަފުޅަށް ޙަމްދާއި ޝުކުރުކުރަން. ކައު އިތުރު ނަބިއްޔާ مُحَمَّـد رســول اللّـه صـلّى الله علـيـه وسـلّمގެ ކިބަޔަށް ޞަލަވާތާއި ސަލާމް ލެއްވުން އެދި ދުޢާކުރަން. އަދި މި ޞަލަވާތާއި ސަލާމުގައި އެކަލޭގެފާނުގެ އާލު އަޞްޙާބުން ޝާމިލުކުރަން.\nމިނިސްޓަރ އޮފް ހެލްތު އަޙްމަދު ނަސީމް، މިނިސްޓަރ އަޙްމަދު ސަމީރު، ރައްޔިތުންގެ މަޖިލީހުގެ މެންބަރުން، ސްޓެލްކޯ ބޯޑުގެ ޗެއަރމަން، ސްޓެލްކޯގެ މެނޭޖިންގ ޑައިރެކްޓަރ ޙަސަން މުޣުނީ، މާލޭ ސިޓީ ކައުންސިލުގެ މެންބަރުން، ވަޑައިގެން ތިއްބެވި ކުންފުނިތަކުގެ ސީ.އީ.އޯ.އިންނާއި އެމް.ޑީ. އިން އަދި ސްޓެލްކޯގެ ހީވާގި މުވައްޒަފުން؛\nއާދެ، އެންމެ ފުރަތަމަ ކަމަކަށްވެސް، މާލޭގައި ދިރިއުޅޭ ފަރާތްތަކަށް ފަސޭހަކަން ހޯދައިދިނުމަށްޓަކައި ސަރުކާރުން ކުރަމުން މިގެންދާ މަސައްކަތުގެ ތެރެއަށް ވަރަށް ޚާއްޞަ ނަންބަރެއްގެ ގޮތުގައި މިފަދަ ޒަމާނީ ފެންވަރަކަށް ތައްޔާރުކޮށްފައިވާ ބަސް ސްޓޮޕެއް ތައްޔާރުކޮށް، މިފަދަ ބޮޑު ހަދިޔާއެއް ދިވެހި ރައްޔިތުންނަށް ދެއްވިކަމަށްޓަކައި ސްޓެލްކޯގެ ޗެއަރމަން، ސްޓެލްކޯގެ މެނޭޖިންގ ޑައިރެކްޓަރ އަދި އެންމެހައި މުވައްޒަފުންނަށް ވަރަށް އިޚްލާޞްތެރިކަމާއެކު އަޅުގަނޑު ޝުކުރު އަދާކުރަން.\nއާދެ، އެނގިވަޑައިގަންނަވާނެ، ސްޓެލްކޯއަކީ އެއީ އަޅުގަނޑުމެންގެ ތެރެއިން ކޮންމެ މީހަކަށްވެސް އެންމެ މުހިންމު ކުންފުންޏޭ ދެންނެވިޔަސް ދޮގަކަށް ނުވާނެ. އެބޭފުޅުން ރެޔާދުވާލު ކުރައްވަމުން ގެންދަވަނީ ވަރަށް މުހިންމު މަސައްކަތްތަކެއް. އާދެ، ކަރަންޓަކީ އެއީ އަޅުގަނޑުމެންނަށް އެންމެ ބޭނުންތެރި އެއް ވަސީލަތް. އަޅުގަނޑުމެންގެ ދިރިއުޅުމުގެ ކޮންމެ ކަމަކަށްވެސް އަޅުގަނޑުމެންނަށް ސައުވީސް ގަޑިއިރު ބޭނުންވާ އެއްޗެއްގެ ގޮތުގައި ކަރަންޓުގެ ޚިދުމަތް މި އޮންނަނީ.\nއާދެ، ރައްޔިތުންނަށް ފަސޭހަކޮށްދިނުމަށްޓަކައި އެ ޚިދުމަތް ރަނގަޅު ފެންވަރަކަށް ފޯރުކޮށްދިނުމަށްޓަކައި ތިޔަބޭފުޅުން ކުރައްވާ މަސައްކަތްތައް އަޅުގަނޑު މިއަދު ހަމަ ފާހަގަކުރަން ބޭނުންވީ. އާދެ، އިތުރަށް ފުޅާކުރުމުގެ ގޮތުން، މާލެއާއި އަދި ސްޓެލްކޯގެ ފަރާތުން ޚިދުމަތްދޭ އެހެން ރަށްރަށުގައި، އެ ކުރިއަށް ގެންދަވާ މަސައްކަތްތައް އަޅުގަނޑު މީގެތެރޭގައި ފާހަގަކޮށްލަން ބޭނުން.\nއާދެ، އެނގިވަޑައިގަންނަވާނެ، ސަރުކާރުން ދިވެހިރާއްޖޭގެ ރައީސުލްޖުމްހޫރިއްޔާ، އެންމެ އިސްކަމެއް ދެއްވާ އެއްކަމެއްގެ ގޮތުގައި ރައްޔިތުންނަށް ލިބިދޭންޖެހޭ އަސާސީ ޚިދުމަތްތައް ހިމެނޭ. މިއަދު ތިޔަބޭފުޅުން ދިވެހިރާއްޖޭގެ އެކި ރަށްރަށަށް ބަލައިފި ކަމަށްވަންޏާ، ޚާއްޞަގޮތެއްގައި އެއް ދިމާއަކުން އެންމެ ބޮޑު ކުރިއެރުމެއް، ފަސޭހަތަކެއް، ދިވެހިރައްޔިތުންނަށް ލިބިގެންދާ ދާއިރާއެއްގެ ގޮތުގައި ފެނިގެން މިދަނީ އިންޖީނުގެތައް ބަދަލުވެ، ނެޓްވަރކްތައް ޒަމާނީ ފެންވަރަށް ބަދަލުކުރެވި، ރަނގަޅު ޓްރާންސްފޯމަރތައް ޤާއިމުކުރެވި، ރައްޔިތުންނަށް ކުރީގައި އެ ލިބެމުންދިޔަ ނުވަތަ އެހުރި އުނދަގޫތައް ފިލުވުމަށްޓަކައި މި ދެންނެވި ގޮތަށް އިންޖީނުގެތައް ދިމަދިމާއަށް ބަދަލުކުރެވި، ހުއްޓުމެއްނެތި މި މަސައްކަތް ކުރިއަށްދާތަން.\nއާދެ، ސަރުކާރުން، ރައްޔިތުންނަށް ފަސޭހަކުރުމަށްޓަކައި، ރައްޔިތުންނަށް ރަނގަޅަށް ހަމަޖެހިލައިގެން ދިރިއުޅުމަށްޓަކައި، މި ގޮތަށް ކިތަންމެ ގިނަގުނަ ކަންތައްތަކެއް ދިވެހިރާއްޖޭގެ އެއްކޮޅުން އަނެއްކޮޅަށް ދަނީ ކުރެވެމުން.\nއާދެ، އަޅުގަނޑު ފާހަގަކޮށްލަން ބޭނުންވޭ، ސަރުކާރުން އެންމެ ބޮޑު ސަމާލުކަމެއްދޭ ކަމަކީ، ރައްޔިތުންނަށް ސަލާމަތާއި، ރައްކާތެރިކަމާއެކު، ދިރިއުޅެވޭނޭ ގޮތް ހޯދައިދިނުން. އަޅުގަނޑު ގަބޫލުކުރަނީ މިއަދު ހުޅުވިގެންމިދާ މި ބަސް ސްޓޮޕް، އާދެ، މީގެ ސަބަބުންވެސް ވަރަށް ފަސޭހަކަމާއެކު، ރައްކާތެރިކަމާއެކު މަގުމަތީގައި، އާދެ، މީގެ ޚިދުމަތް ހޯދާ ފަރާތްތަކަށް އެކަން ޔަޤީންކުރެވިގެން އެބަދޭ.\nމާލޭގައި އަޅުގަނޑުމެންނަށް މީގެ ދެ ދުވަސްކުރިން ފެނިގެން މި ދިޔައީ ރައްޔިތުންނަށް ހިތްފަސޭހަކަމާއެކު، ހިތްހަމަޖެހިލައިގެން ޢާއިލާއާއެކު އުޅެވޭނެފަދަ ވަރަށް އާދަޔާ ޚިލާފު، ވަރަށް ބޮޑު ބިޔަ ޕާކެއް ހުޅުވިގެންދިޔަތަން. ރައްޔިތުންނަށް ފަސޭހަކުރުމަށްޓަކައި ގިނަގުނަ ކަންތައްތަކެއްދަނީ ހުއްޓުމެއްނެތި ކުރެވެމުން. އަޅުގަނޑު ފާހަގަކޮށްލަން ބޭނުންވަނީ، ޚާއްޞަކޮށް މާލޭގައި ހުރި، ޓްރެފިކްގެ މައްސަލަތަކާއި އަދި ވެހިކަލްގެ ތޮއްޖެހުން ކުޑަކުރުމަށްޓަކައި ތަފާތު ގިނަގުނަ ކަންތައްތައް ކުރެވެމުން އެބަދޭ. ބަސް ސްޓޭންޑްތަކާއި އަދި ޕާކްކުރެވޭނެ ޖާގަތަކާއި ރިވެތި ޕާކުތަކާއި އެނޫންވެސް މީހުން ހިތްހަމަޖައްސާލުމަށްޓަކައި މިބާވަތުގެ ކަންތައްތައް މެދުކެނޑުމެއްނެތި ކުރިއަށް އެބަދޭ.\nއާދެ، މިފަދަ ކަމެއް ފެށިގެންދާއިރު، އަޅުގަނޑުމެން ހުރިހާ އެންމެންވެސް ޒިންމާދާރުކަމާއެކު، ޚިދުމަތްތައް ބޭނުންކުރުމަކީ އެއީ އަޅުގަނޑުމެން ހުރިހާ އެންމެން ވިސްނަންޖެހޭނެކަމެއް. އަޅުގަނޑުމެންނަށް އެނގޭ، މާލޭގައި ވެހިކަލްތަކާ އެއްޗެހި ގިނަވުމުގެ ސަބަބުން، އޭގައި ތިބޭ މީހުންނަށް އެތަކެތިން އެވާ ފަސޭހައިގެ ތެރޭގައި ދަތި އުނދަގޫތަކެއްވެސް ހުރިކަން. އެހެންވީމާ، ޕާކު ކުރުމުގައްޔާއި އަދި ދުއްވުމުގައި އަޅުގަނޑުމެން ވީހާވެސް ބޮޑަކަށް އެހެން މީހުންނަށް ފަސޭހަވާނެ ގޮތްތައް އަޅުގަނޑުމެން ވިސްނަން އެބަޖެހޭ.\nއާދެ، ކަރަންޓުގެ ވާހަކަ، ސްޓެލްކޯގެ ވާހަކަ. ސްޓެލްކޯއިން މިފަދަ ކަމެއް ކޮށްފައި ދޫކޮށްލާ ވަގުތެއްގައި، އަޅުގަނޑަށް ހީވަނީ އަޅުގަނޑުމެން ސްޓެލްކޯއިން އެކުރާ މަސައްކަތާއި، އެ ގުޅުންހުރި ކަންތަކާ ގުޅޭގޮތުންވެސް އެކަންތައް ހަނދާނަށް ގެންނަންޖެހޭނެހެން.\nއާދެ، ކަރަންޓު ބޭނުންކުރުން. އަޅުގަނޑު މިއަދު ދަންނަވާލަން އޮތީ، ކަރަންޓު ބޭނުންކުރުމުގައި ސަމާލުވާށޭ. ވީހާވެސް ބޮޑަކަށް އިސްރާފު ކުޑަކުރުމަށްޓަކައި އަޅުގަނޑުމެން ހުރިހާ އެންމެން މަސައްކަތްކުރަން އެބަޖެހޭ. އެނަރޖީ ސޭވްކުރުމަށްޓަކައި ބޭނުންކުރަން ހުރި ވަސީލަތްތައް ނުވަތަ ކުރެވެންހުރި ހުރިހާ ގޮތަކަށް އަޅުގަނޑުމެން ކަންތައްތައް ކުރިއަށް ގެންދަން އެބަޖެހޭ.\nޚާއްޞަ ގޮތެއްގައި މިފަދަ ވަގުތެއްގައި އަޅުގަނޑު ފާހަގަކޮށްލަން ބޭނުން، ދިވެހިރާއްޖެއަށް ދުނިޔޭގެ އެހެނިހެން ޤައުމުތަކެކޭ އެއްފަދައިން އަޅުގަނޑުމެންނަށްވެސް ކުރިމަތިވެފައި މިވަނީ ވަރަށް ދަތި އުނދަގޫ ދަނޑިވަޅަކާ. މިކަހަލަ ވަގުތެއްގައި އަޅުގަނޑުމެން ޚަރަދުކުޑަކޮށް، އިސްރާފުކުޑަކޮށް، ފަހަށް ރައްކާކޮށްގެން ކަންތައްތައް ކުރުމުގެ ވިސްނުން އަޅުގަނޑުމެން ގެންގުޅެން އެބަޖެހޭ.\nއެހެންވީމާ، އަޅުގަނޑު މިއަދު ދިވެހިރާއްޖޭގެ ހުރިހާ ލޮބުވެތި ރައްޔިތުންނަށް ދަންނަވާލަން ބޭނުންވަނީ، ރެޔާދުވާލު އަޅުގަނޑުމެންގެ އުޅުމުގައި ވީހާވެސް އިސްރާފުކުޑަކޮށް، ޚަރަދުކުޑަކޮށް އަދި ފަހަށް ރައްކާކުރާ ބައެއްގެ ގޮތުގައި އަޅުގަނޑުމެން އެ ކަންތައްތައްކޮށް އަދި ބޮޑުވަމުން އަންނަ ކުދީންނަށް އެ ކަންތައްތައް އަޅުގަނޑުމެން ދަސްކޮށްދޭން އެބަޖެހެއޭ.\nއާދެ، އަޅުގަނޑު މިއަދު މި ޙަފްލާގައި ބައިވެރިވެ، މިކަންތައް ކުރުމުގެ ފުރުޞަތު އަޅުގަނޑަށް ލިބުނީތީ، އަޅުގަނޑު ވަރަށް ބޮޑަށް އެކަމާ އުފާކޮށް، ސްޓެލްކޯގެ މެނޭޖްމަންޓަށާއި، ހުރިހާ މުވައްޒަފުންނަށް ވަރަށް އިޚްލާސްތެރިކަމާއެކު އަދިވެސް އެއްފަހަރު އަޅުގަނޑު ޝުކުރު ދަންނަވަން.\nއަޅުގަނޑު އުންމީދުކުރަނީ، މި ހުޅުވިގެންދާ ބަސް ސްޓޮޕްގެ ސަބަބުން އިރާދަކުރެއްވިއްޔާ މިތަނުގެ ބޭނުން ހިފާ ފަރާތްތަކަށް އިތުރު ފަސޭހަތަކެއް ލިބިގެންދާނެކަމަށް. އަދި ހަމަ މިއާއެކު، އަޅުގަނޑުމެންނަށް މަގުމަތީގެ އަމާންކަމާއި ރައްކާތެރިކަމަށްޓަކައި ޚާއްޞަކޮށް، ޓްރެފިކްގެ ސަބަބުން ދިމާވާ އެކިއެކި މައްސަލަތައް ޙައްލުކުރުމަށްޓަކައި ސަރުކާރުން ކުރަމުން މިގެންދާ މަސައްކަތަށް އިތުރު ފަހިކަމެއް ލިބިގެންދާނެކަމަށް.\nއަޅުގަނޑުގެ ދުޢާއަކީ، މަގުމައްޗަކީ އަމާން ތަނެއްގެ ގޮތުގައި ލައްވައި، އަޅުގަނޑުމެންނަށް ހުރިހާ ގޮތަކުންވެސް ރައްކާތެރިކަން اللَّـهُ سُبْحَانَهُ وَتَعَالَىٰ މިންވަރު ކުރެއްވުން. ދިވެހިރާއްޖެއަށް އަދަށްވުރެ ފަހި މާދަމާއެއް މިންވަރު ކުރެއްވުން.


ސިޔާސީ – Ungoofaaru\nނޯޓް: މި ލިއުމަކީ 19 ވަނަ ރައްޔިތުންގެ މާޖިލީހުގެ އިންތިޚާބަށް ކެންޕޭން ކުރުމަށް ވިޔަފާރި އުޞޫލުން ކެނޑިޑޭޓުންނަށް ދެވިފައިވާ ފުރުސަތުގެ ދަށުން ލިޔެވިފައިވާ ލިއުމެކެވެ. ކުރިއަށްއޮތް 19…\nއިބްރާހީމް ޒަޔާން 25 މާރޗް 2019\nނޯޓް: މި ލިއުމަކީ 19 ވަނަ ރައްޔިތުންގެ މާޖިލީހުގެ އިންތިޚާބަށް ކެންޕޭން ކުރުމަށް ވިޔަފާރި އުޞޫލުން ކެނޑިޑޭޓުންނަށް ދެވިފައިވާ ފުރުސަތުގެ ދަށުން ލިޔެވިފައިވާ ލިއުމެކެވެ. ތައާރަފް: ރ.…\nމުނާޒު މުޙައްމަދު 21 މާރޗް 2019\nއުފާ އިން ވައްޑޭ އާއި ބައްދަލުކޮށްފި\nކުރިއަށް އޮތް 19 ވަނަ ރަށްޔިތުންގެ މަޖިލިސް އިންތިހާބުގައި އުނގޫފާރު ދާއިރާއަށް ވާދަކުރާ އެމްޑީޕީގެ ކެނޑިޑޭޓް މުހައްމަދު ވަހީދު (ވައްޑޭ) އާއި އުނގޫފާރު ފޯސްޓަރިންގ އެވެއަނަސް އެސޯސިއޭޝަން…\nކުރިއަށްއޮތް 19 ވަނަ ރައްޔިތުންގެ މަޖިލިސް އިންތިހާބުގައި ރ އަތޮޅު5ދާއިރާއަށް ވާދަކުރައްވާ އެމްޑީޕީގެ ކެނޑިޑޭޓުންނަށް ތާއީދު ހޯއްދެވުމަށް ކުރީގެ ރައީސް އަދި އެމްޑީޕީގެ ރައީސް…\nކުރިއަށް އޮތް 19 ވަނަ ރައްޔިތުންގެ މަޖިލީހުގެ އިންތިޙާބުގައި އަދާލަތު ޕާޓީން އަލިފުށީ ދާއިރާގެ އެމްޑީޕީގެ ކެނޑިޑޭޓު މުޙައްމަދު ރަޝީދު (ބިގޭ) އަށް ތާއީދުކުރުމަށް ނިންމައިފިއެވެ. އަދާލަތު…\nކުރިއަށްއޮތް ރައްޔިތުންގެ މަޖިލިސް އިންތިހާބުގައި ވާދަކުރާ ކެނޑިޑޭޓުންގެ މެދުގައި ޕީއެސްއެމް އިން ގެނެސްދޭ ބަހުސްގެ އުނގޫފާރު ދާއިރާގެ ބަހުސް މިއަދު ހެނދުނު 10:30 ގައި ބާއްވައިފިއެވެ. މިއަދު…


Addu bin hikkun lasvanee nama muzaaharaa kuranves nikuhnaanan - Councilor Faisal - AO News\nއައްޑޫ ބިންހިއްކުން ލަސްވަނީ ނަމަ މުޒާހަރާ ކުރަންވެސް ނިކުންނާނަން – ކައުންސިލަރ ފައިސަލް\nއައްޑޫ ބިންހިއްކުމުގެ މަޝްރޫއު ކުރިއަށް ގެންދަވަން ބާރުއަޅާނެކަމަށާއި އަދި މަސައްކަތް ލަސްވަނީ ނަމަ މުޒާހަރާ ކުރަންވެސް ނިކުއްނަވާނެކަމަށް އައްޑޫ ފޭދޫ މާދެލަ ދާއިރާގެ ކައުންސިލަރ މުހައްމަދު ފައިސަލް ވިދާޅުވެއްޖެއެވެ.\nކައުންސިލަރ ފައިސަލް ފޭސްބުކް ގައި ކުރި ޕޯސްޓެއްގައި މިހެންވިދާޅުވެފައި ވަނީ އައްޑޫގެ ބިން ހިއްކުމުގެ މަޝްރޫއުގެ ސަބަބުން އައްޑޫގެ ތިމާވެއްޓަށް އިޢާދަނުކުރެވޭ ވަރުގެ ގެއްލުންތަކެއް ލިބިގެންދާނެ ކަމަށް ބުނެ އެ މަސައްކަތް ހުއްޓާލުމަށް ޓްރާންސްޕޭރެންސީ މޯލްޑިވްސް ހިމެނޭގޮތުން7ޖަމިއްޔާއަކުން ސަރުކާރަށް އިލްތިމާސެއްކޮށްފައިވަނިކޮށެވެ.\nފައިސަލް ވިދާޅުވީ ރައީސް ޔާމީންގެ ވެރިކަމުގައި ފޭދޫ ބިންހިއްކުމުގައި ވެސް މިކަހަލަ ކަންތައްތައް ދިމާވިކަމަށާއި ނަމަވެސް ރައްޔިތުންނަށްޓަކައި އަދި ތަރައްޤީ އަށް މަގުފަހި ކުރުމަށް ރައީސް ޔާމީން ބިން ހިއްކަވައި ދެއްވި ކަމަށެވެ. އެހެންކަމުން މިފަހަރުވެސް އައްޑޫ ބިން ހިއްކާނެ ކަމަށެވެ.\nފައިސަލްގެ އިތުރުން އައްޑޫ ސިޓީގެ މޭޔަރާއި އިތުރު ކައުންސިލަރުން ވެސް ވަނީ އައްޑޫ ބިންހިއްކުމުގެ މަޝްރޫޢަށް ހުރަސްނޭޅުމަށް ގޮވާލާފައެވެ.\nއައްޑޫ ސިޓީ ކައުންސިލްފޭދޫ މާދެލަ


Ooredoo in s Humanitarian Connectivity Charteru gai baiveri vehje\nއުރީދޫން ހިއުމެނިޓޭރިއަން ކަނެކްޓިވިޓީ ޗާޓަރުގައި ބައިވެރިވެއްޖެ\nއުރީދޫން ނޫސް ކޮންފަރެންސެއްގައި މައުލޫމާތު ދެއްވަނީ--ފޮޓޯ: އުރީދޫ\nކުއްލި ހާލަތްތަކުގައި ހަރަކާތްތެރިވާ މީހުންނަށް އެއްބާރުލުން ދިނުމުގެ ގޮތުން ތައާރަފުކޮށްފައިވާ "ހިއުމެނިޓޭރިއަން ކަނެކްޓިވިޓީ ޗާޓަރު" ގައި އުރީދޫން ބައިވެރިވެއްޖެ އެވެ.\nއުރީދޫން ބުނީ މި ޗާޓަރަށް އަމަލު ކުރަން ފެށުމާ އެކު މޮބައިލް އޮޕަރޭޓަރުން އިންސާނިއްޔަތަށް މަސައްކަތް ކުރުމުގައި ކަނޑައެޅިފައިވާ ކަންތައްތަކަށް އަމަލުކުރަން އެއްބަސްވެފައިވާ ކަމަށެވެ.\nމި ޗާޓަރާ ގުޅުނު ކުންފުނިތަކަކީ އެސިއަޓާ އާއި އެޓިސަލަޓް އަދި އުރީދޫގެ އިތުރުން ސްމާޓް ކޮމިއުނިކޭޝަނެވެ. މި ކުންފުނިތަކުން ދުނިޔޭގެ 35 ގައުމެއްގައި ހިދުމަތް ދެމުން ގެންދާއިރު، ކުންފުނިތަކުގެ ކަސްޓަމަރުންގެ އަދަދު ބިލިއަނަކަށް ވުރެ ގިނަ އެވެ.\nޖީއެސްއެމްއޭގެ ޑިރެކްޓަރު ޖެނެރަލް އޭން ބޭވޯޓް ވިދާޅުވީ މޯބައިލް ނެޓްވޯކްތަކާއި ކަނެކްޓިވިޓީގެ ސަބަބުން ގުދުރަތީ ކާރިސާތަކުގައި ކުއްލި ހާލަތްތަކުގައި ފުރާނަ ސަލާމަތް ކުރުމަށް އެހީވެދޭނެ ކަމަށެވެ.\n"މޯބައިލް އޮޕަރޭޓަރުން މެދުވެރިކޮށް ދުރާލާ އިންޒާރު ދިނުމާއި އެސްއެމްއެސް މައުލޫމާތުގެ ކެމްޕޭންތަކުގެ ސަބަބުން ރައްޔިތުންނަށް އެފަދަ ހާލަތްތަކުގައި އެހީތެރިވެދިނުމުގައި ދެމިތިކަން ދައްކުވައިދޭ. ހިއުމަނަޓޭރިއަން ކަނެކްޓިވިޓީ ޗާޓަރގެ ސަބަބުން މިދާއިރާގައި މަސައްކަތްކުރާ ފަރާތްތަކުގެ ދެމެދު ގުޅުން ވަރުގަދަވެ، އެފަދަ ކުއްލި ހާލަތަކަށް އިތުރަށް ތައްޔާރުކޮށްދީ، އަދި މޯބައިލް އޮޕަރޭޓަރުން ދުނިޔޭގެ އެކިކަންކޮޅުތަކުގައި ކުއްލި ހާލަތްތަކުގައި މަސައްކަތްކުރާ ޖަމާއަތްތަކަށް ކުރިމަތިވަމުންދާ ގޮންޖެހުންތައް ދެނެގަނެ އެކަންތައްތަކަށް އެއްބާރުލުން ދިނުމަށް ކުރަންޖެހޭ ކަންތައްތައް ކުރުމަށް ބާރުއަޅާނެ،" ބޭވޯޓް ވިދާޅުވި އެވެ.\nއުރީދޫ ގްރޫޕް ސީއީއޯ އަދި ޖީއެސްއެމްއޭ މޯބައިލް ޑެވެލޮޕްމަންޓް ފައުންޑޭޝަންގެ ބޯޑުގެ ޗެއަމަން ޑރ.ނާސިރު މަރާފިހް ވިދާޅުވީ މިޗާޓަރުގެ ފައުންޑާސް ގަބޫލުކުރާގޮތުގައި ގުދުރަތީ ކާރިސާތަކުގައި މަސައްކަތްކުރާގޮތް އިތުރަށް ތަރައްގީކުރުމަށް މިދާއިރާގެ ވަރަށް މުހިންމު މަސްއޫލިއަތެއް އެބައޮތް ކަމަށެވެ.\n"ހިއުމަނަރޭޓޭރިއަން ކަނެކްޓިވިޓީ ޗާޓަރުގެ ޕްރިންސިޕަލްސްތަކާއިއެކު އުންމީދުކުރަނީ އަޅުގަނޑުމެންގެ ހަރަކާތްތައް އިތުރު ހަރުފަތަކަށް ގެންދެވިދާނެކަމަށް އަދި މޯބައިލް އިންޑަސްޓްރީ އެކުގައި މަސައްކަތްކޮށްގެން މަސައްކަތްތައް އިތުރަށް ފުރިހަމަ ކުރެވިދާނެ،" މަރާފިހު ވިދާޅުވި އެވެ.\nއުރީދޫގެ ކުންފުންޏެއްކަމަށްވާ އޭޝިއާސެލްއިން ދަނީ އިރާގުގައި ރެފިއުޖީންނަށް އެހީވުމުގައި މަސައްކަތްކުރަމުންނެވެ. މި ކުންފުނި މެދުވެރިކޮށް މި އަހަރު އުރީދޫން 10،000 ސިމްކާޑު ހިލޭ އެސްއެމްއެސް ނޮޓިފިކޭޝަން ހިދުމަތާއިއެކު ހިލޭ ބަހާއިވެ އެވެ. އަދި ހަމަނުޖެހުން އުފެދިފައިވާ ސަރަހައްދުތަކުގައި ގެއްލިފައިވާ މީހުން ހޯދުމަށް ވަކި ހާއްސަ ކޯލު ސެންޓަރެއްވެސް ގާއިމުކޮށްފައިވެ އެވެ.


ސާވޭއިން ދައްްކާ ގޮތުން ރާއްޖޭން 2000 މީހުން ކޮވިޑް-19 ޖެހޭނެ: ނަަޝީދު – Dhen.mv\nސާވޭއިން ދައްްކާ ގޮތުން ރާއްޖޭން 2000 މީހުން ކޮވިޑް-19 ޖެހޭނެ: ނަަޝީދު\nދެން އެމްވީ April 14, 2020 - 2:22 pm\nމިހާރު އަޅާފައިވާ ފިޔަވަޅުތަކާ އެކު ވެސް ރާއްޖޭގެ 2000 މީހަކު ކޮވިޑް-19 އަށް ފައްސިވުން އެކަށީގެންވާ ކަމަށް ސާވޭތަކާ ހަވާލާދެއްވައި ރައްޔިތުންގެ މަަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nކޮވިޑް-19އާ ގުޅިގެން މަޖިލިސް ޖަލްސާތައް އޮންލައިން ކޮށް ކުރިއަށް ގެންދިއުމަށް ނިންމުމަށް ފަހު މަޖިިލިސް ޖަލްސާތައް މަޖިލިސް ކުރާ ގޭގައި ކުރިއަށްގެންދިއުމާ ބެހޭގޮތުން، ސިޔާސީ ލީޑަރުންނާއި ކޮމިޓީތަކުގެ މުގައްރިރުންނާއެކު، ބޭއްވި މަޝްވަރާ ބައްދަލުވުމުގައި ވާހަކަފުޅު ދައްކަވަމުން ނަޝީދު ވިދާޅުވީ އެ ހިސާބުތަކަކީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ދިރާސާއިން ދައްކާ ގޮތް ކަމަށެވެ.\nނަޝީދު ވިދާޅުވީ އެޗްޕީއޭއިން އެންމެ ފަހުން ކުރި އެޕިޑެމިއޮލޮޖިކަލް ސާވޭގެ މައުލޫމާތު އެމަނިކުފާނު ހޯއްދަވާފައިވާ ކަަމަށެވެ. އެ މައުލޫމާތު ހޯއްދެވީ ރައްކާތެރިކަމުގެ ފިޔަވަޅުތަކާ އެކު ޖަލްސާތައް ކުރިއަށް ގެންދަވަން އެދިވަޑައިގަންނަވާތީ ކަމަށް ވެސްް އެމަނިކުފާނު ވިދާޅުވި އެވެ.\nނަޝީދު ވިދާޅުވީ، އެޗްޕީއޭގެ ސާވޭގައި ބުނެފައިވާ ގޮތުން، ކޮވިޑް19 އާ ގުޅިގެން މިހާރު އަޅާފައިވާ ފިޔަވަޅުތަކާއެކު މިހާރު މިއޮތް، ގައިދުރު ކުރުމުގެ ފިޔަވަޅުތައް އެޅުމުން ބަންދުގައި 210 ދުވަސް ތިބެން ޖެހޭނެއެވެ. އެހެންކަމުން ކޮވިޑް19 އާއި ގުޅިގެން މިހާރު އޮތް ހާލަތު އާއްމު ހާލަތަށް ބަދަލުވާން 210 ދުވަސް ނަގާނެ ކަމަށް ފެނިވަޑައިގަންނަވާ ކަމަށާއި، މިހާތަނަށް މިކަމުގައި 30 ދުވަސް ހޭދަވެފައިވާ ކަމަށް ވެސް ވިދާޅުވިއެވެ.\nނަޝީދު ވިދާޅުވި ގޮތުގައި ކޮވިޑްް-19 ފެތުރުން ކޮންޓްރޯލް ކުރަން ދެގޮތަކަށް މަސައްކަތް ކޮށްފި ނަމަ ނިކުންނާނެ ދެ ނަތީޖާއެއް ސާވޭއިން ފާހަގަކޮށްފައި ވެ އެވެ. އެ ގޮތުން އެއް ނަތީޖާ އަކީ ރާއްޖޭން މިހާރު އަޅާފައިވާ ފިޔަވަޅުތަކާ އެކުގައި ނެރެވޭނެ ނަތީޖާ އެވެ. އަދި އަނެއް ނަތީޖާ އަކީ ފިޔަވަޅުތައް ދޫކޮށްލުމުން ނިކުންނާނެ ނަތީޖާ އެވެ.\n"އަޅުގަނޑުމެންނަށް އެބަ އެނގޭ މިހާރު ރާއްޖޭގައި އަޅާފައި ހުރި ފިޔަވަޅުތައް، މިހެން އަޅާފައި ބެހެއްޓީމަ ގާތްގަނޑަކަށް 2000 މީހުންނަށް މި ބަލި ޖެހޭނެ ކަމާއި އޭގެ ތެރެއިން އެބޭފުޅުން ވިދާޅުވާ ހާއްސަ ހާލަތަށް، ނުރައްކާތެރި ހާލަތަށް 5-10 ޕަސަންޓު މީހުން ދާނެ ކަމަށް. އެއީ އަޅުގަނޑުމެންނަށް ސައިންސުން ފެންނަން އޮތް އެއްޗެއް،" ނަޝީދު ވިދާޅުވިއެވެ.\nއެމަނިކުފާނު ވިދާޅުވީ ފިޔަވަޅުތައް ނާޅައިފި ނަމަ 80 ދުވަހުގެ ތެރޭގައި ކޮވިޑް-19 އަށް ޕޮޒިޓިވް ވެފައިވާ 8،000އެއްހާ މީހުން ތިބޭނެ ކަމަށާއި ފިޔަވަޅުތައް އެޅިޔަސް، ހަމަ އެ އަދަދަށް 210 ދުވަހުގެ ތެރޭގައި ޕޮޒިޓިވް ވެދާނެ ކަމަށެވެ.


ޕީޕީއެމާއި ޕީއެންސީ ދޮޅުލައްކަ ރުފިޔާ އިން ޖޫރިމަނާ\nކޮވިޑް-19 ކޮންޓްރޯލްކުރަން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ނެރެފައިވާ ރައްކާތެރިކަމުގެ މިންގަނޑުތަކާ ޚިލާފަށް މިދިޔަ ހުކުރު ދުވަހު މުޒާހަރާކުރި މައްސަލައިގައި އިދިކޮޅު ޕީޕީއެމާއި ޕީއެންސީ ދޮޅުލައްކަ ރުފިޔާ އިން މިއަދު ޖޫރިމަނާކޮށްފި އެވެ.\nAugust 30, 2020 48\nވަހީދުގެ ކެރުންތެރިކަން އެމްޑީޕީއަށް އެނގޭނެ: އިދިކޮޅު\nމާލޭގައި އިއްޔެ ބޭއްވި ސައިކަލު ބުރަށް ރައީސް އިބްރާހީމް މުހައްމަދު ސޯލިހު ރޭ ފާޑުވިދާާޅުވީ އެމަނިކުފާނަށް އެކަމުން އަސަރުކޮށްގެން ކަމަށް ބުނެ އިދިކޮޅު ހަރަކާތުން މިއަދު ރައްދުދީފި އެވެ.\nމާސްކު ނާޅުއްވައި މުޒާހަރާ ކުރުމުން ވަހީދަށް ފާޑުކިޔުން\nއިދިކޮޅު ކޯލިޝަނުން ހެލްތު ޕްރޮޓެކްޝަން އޭޖެންސީގެ އިރުޝާދުތަކާ ޚިލާފަށް މިއަދު މާލޭގައި ބޭއްވި މުޒާހަރާގައި ކުރީގެ ރައީސް މުހައްމަދު ވަހީދު މާސްކް ނާޅުއްވައި ބައިވެރިވެ...\n"ރާއްޖެ ވިއްކާލުމާ" ދެކޮޅަށް އަޑުއުފުލަން މަގުތަކަށް\n"އެއްވުންތައް ބާއްވާއިރު ސަލާމަތަށް އިސްކަންދޭން ޖެހޭ"\nސިޔާސީ ހަރަކާތްތައް ހިންގަން ޖެހޭނީ ގާނޫނީ އިމުގެ ތެރެއިން ސަލާމަތަށް އިސްކަން ދީގެން ކަމަށް އިލެކްޝަންސް ކޮމިޝަންގެ ނައިބު ރައީސް އަހުމަދު އަކްރަމް މިއަދު ވިދާޅުވެއްޖެ އެވެ.\nJuly 26, 2020 152\nސަރުކާރުގެ އިސްތިއުފާއަށް ގޮވައި، އިދިކޮޅު ޕީޕީއެމް ކޯލިޝަނުން މިރޭ މާލޭގައި މުޒާހަރާކޮށްފި އެވެ.\nJuly 05, 2020 30\nކުރީގެ ރައީސް އަބްދުﷲ ޔާމީން މިނިވަންކުރަން ގޮވާލައި، ހޯމް މިނިސްޓަރު އިމްރާން އަބްދުﷲ ހުޅުމާލޭގައި ދިރިއުޅުއްވާ ފްލެޓް ކައިރީގައި އިދިކޮޅު ކޯލިޝަނުން މިރޭ މުޒާހަރާ ކޮށްފި އެވެ.\nޔާމީންގެ ސަޕޯޓަރުން އދ. އޮފީސް ކައިރީ މުޒާހަރާކޮށްފި\nމަނީ ލޯންޑަރިންގެ ކުށް ސާބިތުވެ ފަސް އަހަރަށް ޖަލަށް ލާފައިވާ ކުރީގެ ރައީސް އަބްދުﷲ ޔާމީން މިނިވަންކުރުމަށް ގޮވާލައި، ރާއްޖޭގައި ހުންނަ އދ. ގެ އޮފީސް ކުރިމަތީ މިއަދު މުޒާހަރާކޮށްފި އެވެ.


Mohamed Hussain ah bodu naakaamiyaabeh! | Mihaaru\nކަނޑިތީމު ދާއިރާގެ މެމްބަރު ހުސައިން މުހައްމަދު: މި އިންތިޚާބުން އޭނާ ވަނީ ނާކާމިޔާބުވެ ވަޑައިގެންފަ-- ފޮޓޯ: މަޖިލިސް\n07 އެޕްރީލް 2019 - 14:20 26 comments\nކަނޑިތީމު ދާއިރާގެ މެމްބަރުގެ ގޮތުން ހަ ވަނަ ދައުރު ފުރިހަމަކުރައްވަމުން ގެންދަވާ ޖުމްހޫރީ ޕާޓީގެ މެމްބަރު ބަލިވީ އެމްޑީޕީގެ ކެންޑިޑޭޓް އަބްދުލް ޝަހީމް އަބްދުލް ހަކީމާ ވާދަކުރައްވައި 180 އެއްހާ ވޯޓުގެ ތަފާތުންނެވެ.\nކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި ރައީސް އޮފީހުގެ އިސް މަގާމުތަކެއް އަދާކުރެއްވި މުހައްމަދު ހުސައިން ގެންދަވަނީ 1989 ވަނަ އަހަރުން ފެށިގެން މެދު ކެނޑުމެއް ނެތި މަޖިލީހުގެ މެމްބަރުކަން ކުރައްވަމުންނެވެ. އެގޮތުން ފުރަތަމަ ހަތަރު ދައުރު ށ. އަތޮޅުގެ މެމްބަރުކަން ކުރެއްވިއިރު އެންމެ ފަހު ދެ ދައުރު ހުންނެވީ ކަނޑިތީމު ދާއިރާގެ މެމްބަރުގެ ގޮތުގަ އެވެ.\nމަޖިލީހުގެ ރައީސާއި ނައިބު ރައީސް ނެތް ހާލަތްތަކުގައި ރިޔާސަތު ބަލަހައްޓަވާ ބޭފުޅުންގެ ތެރޭގައި ވެސް އޭނާ ހިމެނިވަޑައިގަނެ އެވެ. އަދި މިހާރުގެ ރައްޔިތުންގެ މަޖިލިހުގެ ފުރަތަމަ ޖަލްސާގައި، ރައީސަކު ހޮވެދެން ރިޔާސަތު ބެލެހެއްޓެވީ ވެސް، އެންމެ ގިނަ ދުވަސް ވީ މެމްބަރުގެ ހައިސިއްޔަތުން، މުހައްމަދު ހުސެއިން އެވެ.\nމަޖިލިހުގައި އެންމެ ދިގު މުއްދަތެއް ހޭދަކުރެއްވި އަނެއް މެމްބަރު، ހޮޅުދޫ ދާއިރާގެ އަލީ މުހައްމަދު މިފަހަރުގެ އިންތިޚާބުގައި ވާދައެއްނުކުރައްވަ އެވެ.\nމިހާރުގެ މަޖިލިހުގައި ދެން އެންމެ ދިގު މުއްދަތެއް ހޭދަކުރެއްވި މަތިވެރި ދާއިރާގެ މެމްބަރު ހުސައިން މުހައްމަދަށް ވެސް މިފަހަރު ކުރިމަތިވީ ނާކާމިޔާބާ އެވެ. އޭނާއާ ވާދަކުރައްވާ އެ ގޮނޑި ކާމިޔާބު ކުރެއްވީ އެމްޑީޕީގެ ކެންޑިޑޭޓް ހަސަން ޒަރީރެވެ.\nމަތިވެރި ދާއިރާގެ މެމްބަރު ހުސައިން މުހައްމަދު: މި އިންތިޚާބުން އޭނާ ވަނީ ނާކާމިޔާބުވެފައި\nއިއްޔެ ބޭއްވި އާއްމު އިންތިޚާބުގައި އާދަޔާ ހިލާފު ނަތީޖާއަކުން ކުރީގައި އުޅެނީ އެމްޑީޕީ އެވެ. މިހާތަނަށް ލިބިފައިވާ ނަތީޖާތަކުން ދައްކާ ގޮތުން އެ ޕާޓީން ވަނީ 65 އަށް ވުރެ ގިނަ ގޮނޑި ކާމިޔާބު ކޮށްފަ އެވެ.\nއިތުރު ލިޔުންތައް އއ. މަތިވެރި ށ. ކަނޑިތީމް މެމްބަރު މުހައްމަދު ހުސައިން ރައްޔިތުންގެ މަޖިލީހުގެ އިންތިޚާބު 2019


Zoey -3| Vaahaka\nޒޯއީ - 3\nމައި October 22, 2020\t14 Comments\nViews: 1696\t90\nޒޯއީ - 2\nޒައިން ގެ އެންގުމައް ޒަޔާން މެލޭޝިޔާއައް އައެވެ.\n2 ގަޑިއިރު ފަހުން ޒޯއީ ހޭ އެރިއެވެ. އަދި ޑޮކްޓަރުގެ އެންގުމައް ޒޯއީ އޮތް ވޯޑައް އެންމެން ދިޔައެވެ.\nޒަޔާން ފެނުމާއެކު ޒޯއީ އުފަލުން ތެދުވަން މަސައްކަތް ކުރިއެވެ. ނަމަވެސް ޒަޔާން ގެ ފަހަތުން ވަތް އަންހެން ކުއްޖާ ފެނިފައި ޒޯއީގެ ހިތް ބާރުބާރައް ތެޅެން ފެށިއެވެ. އަނެއްކާ އެއީ ޒަޔާންގެ އަންހެނުން ބާއެވެ. " ހޭ ޒޯއީ ދިސްއިޒް މައި ވައިފް ޒަހާ" ޒަޔާންގެ އެހެން ބުނުމުން ޒޮއީއައް ރޮވޭ ގޮތް ވިއެވެ. ޒޯއީ އަައް އައި ބަދަލު ޒައިން އައް ވަރަށް ރަނގަޅައް ފާހަގަ ވިއެވެ. "ގާއިސް ދެން ބޭރައް ދާންވީއެއްނު މަ މަދުކުރާނަން ޒޯއީ ކައިރީގަ " ޒައިން އެހެން ބުނުމާއެކު ޒަޔާން ހިނިތުންވެލަމުން ބޭރައް ދިޔައެވެ.\nޒައިން ދޮރުލައްޕާލާފައި ޒޯއީ އޮތް އެދުގައި އިށީދެލިއެވެ. ޒޯއީ ތެދުވި ގޮތަށް ޒައިން ގައިގައި ބައްދާލިއެވެ. އަދި ރޮއެގަތެވެ. ޒަޔާން ކީއްވެ ޒޯއީ އައް އެހެން އެހެދީ. ޒޯއީ ޒަޔާންދެކެ ހާދަ ލޯބިވައެވެ. ޒައިން ވެސް ޒޯއީގެ ގައިގައި ބައްދާލިއެވެ. "ޒައިން އައް އިނގޭ ޒޯއީ ވަރަށް ދެރަވާނެކަން އެހަންވެ އެރޭ ޒައިން ޒަޔާންގެ ވާހަކަ ނުބުނީ ސޮރީ ވ ވ ބޮޑައް.. " ޒައިން ވަރައް ދެރަވިއެވެ.\n"އިޓްސް އޯކޭ ޒައިން އަޓްލީސްޓް ޔޫ ކެއާޑް'\nއެރޭ ޒައިން އަކަށް ނުނިދުނެވެ. ޒޯއީ އާ ދޭތެރޭ ވިސްނެނީއެވެ. ޒައިން އައް ޒޯއީ ފެނުން ފުރަތަމަ ރެއިން ފެށިގެން ޒައިންގެ ހިތުން ވަރައް ހާއްސަ ޖާގައެއް ދެވިފަސިވެއެވެ. މިހާރު ޒައިން އިންތިޒާރު ކުރަމުން ދަނީ މި އައްނަ ހަފްތާގައި ކުރާ ޒޯއީ ގެ އޮޕަރޭޝަން އަށެވެ. ޒޯއީ އެއްކޮށް ރަނގަޅު ވެގެން ގެއައް ދެވޭނެ ދުވަހަކަށެވެ.......\nހާދަ ކުރޭ. ނެކެސްޓް ޕާޓް ދިގުކޮއްލައްޗެ. ާާާާާާާާާާާާާާާާާާާާާާާާާާާާާާާާާާާާާާމިޕާޓް ވަރައް ރީތ.\nދެން ކޮން މަހަކު އަނެއް ބައި\nނެކްސްޓް ޕާރޓް މިއަށް ވުރެ ދިގު ކޮށްލާނެ ކަމަށް އުންމީދު ކުރަން….\nއިންޝާ ﷲ ނެކްސްޓް ޕާޓް ދިގުކޮށް ލިޔާނަން🤩🥰\nBtw mi part vs vrh reethi …..\nމި ބައި ވެސް ވަރަށް ރީތި\nއެކަމަކު ހާދަ ކުރޭ!\nއުންމީދު ކުރަން ނެކްޱް ޕާރޱް ދިގުވާނެކަމަށް!\n💘 💘 💘 ރިޝް\nދެވަނަ ޕާޓްއަށް އިންތިޒާރު ކުރަން 🙃🙃🙃🙃\nނެސްޓު ޕާޓް ކޮން މަހަކުތަ\nވާހަކައިގެ އަނެއްބައި ކޮންއިރަކު؟


Miadhu vaccine jehy 1,745 meehaku\nކުރީގެ ވެކްސިން ކިއުއެއް-- ފޮޓޯ: ސައީދު\n18 މާރޗް 2021 - 22:41:10\nމިއަދު ރާއްޖޭގައި ކޮވިޑް ވެކްސިންގެ ފުރަތަމަ ޑޯޒު ޖަހާފައިވަނީ 1،745 މީހަކަށް ކަމަށް އެޗްޕީއޭއިން ބުނެފި އެވެ. ،\nމާލެ ސަރަހައްދުގައި ކޮވިޑް ވެކްސިންގެ ފުރަތަމަ ޑޯޒު ޖެހުމުގެ ކަންކަން ހޯމަ ދުވަހު ހުއްޓާލާފައިވާއިރު، މިއަދުވެސް ވެކްސިން ޖަހާފައިވަނީ ހަމައެކަނި އަތޮޅު ތެރޭގައެވެ.\nއެގޮތުން މިއަދު އަތޮޅު ތެރޭގައި ވެކްސިން ޖެހި 1،745 މީހުންނާއެކު، އަތޮޅުތެރެއިން ވެކްސިން ޖެހި މީހުންގެ ޖުމުލަ އަދަދު މިވަނީ 95،967 އަކަށް އަރާފަ އެވެ.\nމިއާއެކު ރާއްޖޭގައި ކޮވިޑް ވެކްސިންގެ ފުރަތަމަ ޑޯޒު ޖެހި މީހުންގެ ޖުމުލަ އަދަދު ވަނީ 217،597 އަކަށް އަރާފައެވެ. މާލެ ސަރަހައްދުގައި ކޮވިޑް ވެކްސިންގެ ފުރަތަމަ ޑޯޒު ޖެހުމުގެ ކަންކަން ހޯމަ ދުވަހު ހުއްޓާލުމާއި ހަމައަށް ވެކްސިން ޖަހާފައިވަނީ 121،630 މީހަކަށެވެ.\nމާލެ ސަރަހައްދުގައި ހޯމަ ދުވަހު ކޮވިޑް ވެކްސިންގެ ފުރަތަމަ ޑޯޒު ޖެހުން ހުއްޓާލާފައިވާއިރު، ދެން މާލެ ސަރަހައްދުގައި ކޮވިޑް 19 ވެކްސިން ޖެހުމަށް ކަނޑައަޅާފައިވާ ފަރާތްތަކަށް ވެކްސިން ޖަހަން ފެށުމަށް ހަމަޖައްސާފައިވަނީ ހޮނިހިރު ދުވަހު ކަމަށް އެޗްޕީއޭއިން ވަނީ ބުނެފައެވެެ.\nއެގޮތުން ބަލިޖެހިގެން އެންމެ ހައި ރިސްކު ވާ މީހުންގެ އާބާދީއަށް އަމާޒުކޮށް، އެމީހުންނަށް ވެކްސިން ޖެހުމުގެ މަސައްކަތް ކުރާނެ ކަމަށާއި، މިހާރު ކަރަންޓީނުގައި ނުވަތަ އައިސޮލޭޝަނުގައި ތިބުމުގެ ސަބަބުން ވެކްސިން ނުޖެހޭ މީހުނަށް ވެސް ކޮވިޑް ވެކްސިންގެ ފުރަތަމަ ޑޯޒު ޖަހާނެ ކަމަށް އެޗްޕީއޭއިން ވަނީ ބުނެފައެވެ.


Eki dhaaira thakun meehun binaa kurumaai gulhey gothun Naibu Raees...\nދާއިރާތަކުން މީހުން ބިނާކުރުން\nސަރުކާރުން އެންމެ ބޮޑު އިސްކަމެއް ދެއްވާ އެއް ކަމަކީ ޒުވާނުންނަކީ މަސައްކަތްތެރި އަދި ފުދުންތެރި ބަޔަކަށް ހެދުން: ނައިބް ރައީސް\nރާއްޖެއަށް އެންމެ ބޭނުންވާ ދާއިރާތަކުން މީހުން ބިނާކޮށް ތަމްރީނުކުރުމަށް އިސްކަންދޭންޖެހޭ\nފަތުރުވެރިކަމުގެ ދާއިރާ ފަދަ މަތީ ފަންތީގެ މަޤާމުތަކުގައި ދިވެހިންނަށް ވަޒީފާގެ ފުރުޞަތުތައް މަދު\nކ. މާލެ | 20 ސެޕްޓެންބަރ 2020 | އާދީއްތަ 21:55 | 2,316\nކަމާއިބެހޭ ވަޒިރުންނާއި އެމްއެންޔޫއާއެކު ނައިބްރައީސް ބޭއްވި ބައްދަލުވުމުގެ ތެރެއިން - ރައީސް އޮފީސް\nރާއްޖެއަށް މުހިންމު ދާއިރާތަކުން މީހުން ބިނާ ކުރުމާއި ތަމްރީނު ކުރުމުގެ ދާއިރާ އިތުރަށް ހަރުދަނާ ކުރުމާއި ގުޅޭގޮތުން ކަމާއިގުޅޭ ވުޒާރާތަކުގެ ވަޒީރުންނާއި، ދިވެހިރާއްޖޭގެ ޤައުމީ ޔުނިވަރސިޓީގެ އިސްވެރިންނާއި ބައްދަލު ކުރައްވައި، ރައީސުލްޖުމްހޫރިއްޔާގެ ނައިބު ފައިޞަލް ނަސީމް، މަޝްވަރާ ކުރައްވައިފިއެވެ.\nމި ބައްދަލުކުރެއްވުން ބޭއްވީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ. މި ބައްދަލު ކުރެއްވުމުގައި ރައީސުލްޖުމްހޫރިއްޔާގެ ނައިބު ދެއްކެވި ވާހަކަފުޅުގައި ސަރުކާރުން އެންމެ ބޮޑު އިސްކަމެއް ދެއްވާ އެއް ކަމަކީ ޒުވާނުންނަކީ މަސައްކަތްތެރި އަދި ފުދުންތެރި ބަޔަކަށް ހެދުންކަމުގައި ވިދާޅުވިއެވެ. މި ގޮތުން، ރާއްޖެއަށް އެންމެ ބޭނުންވާ ދާއިރާތަކުން މީހުން ބިނާކޮށް ތަމްރީނު ކުރުމަށް އިސްކަން ދިނުމަށާއި، ރަށްރަށުގައި ތިބެގެން ތަމްރީނުތަކާއި ކޯސްތަކުގައި ބައިވެރިވެވޭނެ ގޮތަށް ކަމާއި ގުޅޭ ވުޒާރާތަކާއި، ޤައުމީ ޔުނިވަރސިޓީއާއި، އަދި އެހެނިހެން އިދާރާތައް ގުޅިގެން މަސައްކަތްކޮށް ކޮށްދެއްވުމަށް ރައީސުލްޖުމްހޫރިއްޔާގެ ނައިބު އެދިވަޑައިގެންނެވިއެވެ.\nއަދި ވަކިން ޚާއްޞަކޮށް، ފަތުރުވެރިކަމުގެ ދާއިރާ ފަދަ މަތީ ފަންތީގެ މަޤާމުތަކުގައި ދިވެހިންނަށް ވަޒީފާގެ ފުރުޞަތުތައް މަދުކަމުގައި ފާހަގަކުރެވޭ ދާއިރާތަކުން އިތުރު ދިވެހިން ތަމްރީނު ކުރުމަށް ޤައުމީ ޔުނިވަރސިޓީއާއި ގުޅިގެން މަސައްކަތް ކުރުމުގެ މުހިންމުކަން އެ މަނިކުފާނުގެ ވާހަކަފުޅުގައި ފާހަގަކުރެއްވިއެވެ.\nމި ބައްދަލު ކުރެއްވުމުގައި ބައިވެރިވެވަޑައިގެންނެވި ވަޒީރުން ވަނީ، އެ ބޭފުޅުންގެ ވުޒާރާތަކާއި ގުޅޭ ދާއިރާތަކުން މީހުން ތަމްރީނު ކުރުމުގައި އެންމެ ބޮޑު އިސްކަމެއް ދޭންޖެހޭ ކަންކަން ފާހަގަ ކުރައްވާފައެވެ. އަދި، ތަމްރީނުވެފައިވާ މީހުން ނުލިބުމުގެ ސަބަބުން ކުރިމަތިވާ މައްސަލަތައް ޙައްލު ކުރެވިދާނެ ގޮތްތަކާއި ގުޅޭގޮތުން ވެސް މި ބައްދަލު ކުރެއްވުމުގައި ވަޒީރުން ޚިޔާލު ފާޅުކުރައްވައި، މަޝްވަރާ ކުރައްވާފައިވެއެވެ.\nމި ބައްދަލު ކުރެއްވުމުގައި ބައިވެރިވެވަޑައިގެންނެވި ޤައުމީ ޔުނިވަރސިޓީގެ އެކި ފެކަލްޓީތަކުގެ އިސްވެރިން ވަނީ، ރާއްޖެއަށް އެންމެ ބޭނުންވާ ދާއިރާތަކުން މިހާރު ބިނާކުރުމަށް ކުރިއަށްގެންދާ ކޯސްތަކާއި ގުޅޭ މަޢުލޫމާތާއި އަދި މިހާރު ރާއްޖެއަށް އެންމެ ބޭނުންވާ ގޮތްތަކަށް ކޯސްތައް ފަރުމާ ކުރުމަށް ކުރެވިދާނެ ކަންކަމާއި ގުޅޭގޮތުން އެ ބޭފުޅުންގެ ޚިޔާލުތައް ޙިއްޞާ ކުރައްވާފައެވެ.\nމި ބައްދަލު ކުރެއްވުމުގައި ރައީސުލްޖުމްހޫރިއްޔާގެ އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑރ މުޞްޠަފާ ލުޠުފީއާއި، މިނިސްޓަރ އޮފް އެޑިއުކޭޝަން ޑރ ޢާއިޝަތު ޢަލީއާއި، މިނިސްޓަރ އޮފް ހަޔަރ އެޑިއުކޭޝަން ޑރ އިބްރާހީމް ޙަސަނާއި، މިނިސްޓަރ އޮފް ޓޫރިޒަމް ޑރ ޢަބްދުﷲ މަޢުޞޫމްގެ އިތުރުން ޤައުމީ ޔުނިވަރސިޓީގެ އެކި ފެކަލްޓީތަކުގެ އިސްވެރިން ބައިވެރިވެ ވަޑައިގެންނެވިއެވެ.


MIB ge consumer financing limit mathi kohfi – adduLIVE\nއެމްއައިބީގެ ކޮންސިއުމަރ ފައިނޭންސިންގ ލިމިޓް މަތިކޮށްފި\n0 Mar 07, 2019, 20:40 ލިޔުނީ އައިޝަތު ފަތުހީ\n"އުޖާލާ ދިރިއުޅުން" ތަޢާރަފްކުރުމަށް ބޭއްވި ރަސްމިއްޔާތުގެ ތެރެއިން - ފޮޓޯ: އަވަސް\nމޯލްޑިވްސް އިސްލާމިކް ބޭންކް (އެމްއައިބީ)ގެ ކޮންސިއުމަރ ފައިނޭންސިންގ ފެސިލިޓީގެ ލިމިޓް 250،000ރ. އަށް މަތިކޮށްފި އެވެ.\nމިކަން ހާމަކޮށްފައި ވަނީ އެމްއައިބީގެ ކޮންސިއުމަރ ފައިނޭންސިންގ ޚިދުމަތުގެ ނަން "އުޖާލާ ދިރިއުޅުން"ގެ ނަމަށް ބަދަލުކުރުމަށް މިއަދު ޗަމްޕާ ސެންޓްރަލް ހޮޓެލްގައި ބޭއްވި ޚާއްސަ ރަސްމިއްޔާތެއްގަ އެވެ. އެ ރަސްމިއްޔާތުގައި "އުޖާލާ ދިރިއުޅުން" ތަޢާރަފްކޮށްދެއްވީ މޯލްޓިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) ސީއީއޯ އަދި މެނޭޖިންގ ޑިރެކްޓަރު، ހަސަން ޝާހް އާއި އިސްލާމިކް ބޭންކްގެ ސީއީއޯ އަބްދުލް މުހައިމިން އެވެ.\nއެ ރަސްމިއްޔާތުގައި ވާހަކަދައްކަވަމުން މުހައިމިން ވިދާޅުވީ އަލަަށް ތަޢާރަފްކުރި "އުޖާލާ ދިރިއުޅުން"ގެ ސަބަބުން ކަސްޓަމަރުންނަށް ބޮޑެތި ލުއިފަސޭހަތަކެއް ލިބިގެންދާނެ ކަމަށެވެ.\nކޮންސިއުމަރ ފައިނޭންސިންގ އިން 100،000ރ. އާއި ހަމައަށް ކުރިން ތަކެތި ނެގޭއިރު، އެތަކެއްޗަށް 18 މަސް ދުވަހުގެ ތެރޭގައި ފައިސާ ދައްކަން ޖެހެއެވެ. ނަމަވެސް މިއަދު ތަޢާރަފްކުރި "އުޖާލާ ދިރިއުޅުން"ގެ ދަށުން 80،000ރ. އާއި 250،000ރ. އާއި ދެމެދުގެ އަދަދަކަށް ތަކެތި ނެގޭއިރު، އެތަކެއްޗަށް ފައިސާ ދައްކަން ތިން އަހަރުގެ މުއްދަތެއް ލިބޭނެ ކަމަށް އެމްއައިބީ އިން ބުނެއެވެ.\nއިލެކްޓްރޯނިކް ސާމާނާއި ގޭގޭގައި ހިފާ ގެންގުޅޭ ތަކެތީގެ އިތުރުން މޮބައިލް ފޯނުާއި އައުޓްބޯޑް އިންޖީން އަދި އިމާރާތް ކުރުމަށް ބޭނުންވާ ސާމާނާއި ފަރުނީޗަރުފަދަ ތަކެތި މި ސްކީމްގެ ދަށުން ނެގޭއިރު، މި ޚިދުމަތަށް ފައިދާގެ ގޮތުގައި އެމްއައިބީ އިން ލާފައިވަނީ 15 އިންސައްތަ އެވެ.\nއެމްއައިބީ އިން ބުނީ މި ސްކީމް ދޫކުރާނީ އެ ބޭންކްގައި އެކައުންޓް ހުރި ކަސްޓަމަރުންގެ އިތުރުން ބޭންކާއެކު އެއްބަސްވުން ހަދާފައިވާ ޕާޓްނަރުންނަށް ކަމަށެވެ.\nހެލްތު މިނިސްޓްރީ އާއި ޖުޑިޝަލް އެޑްމިނިސްޓްރޭޝަންގެ އިތުރުން އެޑިއުކޭޝަން މިނިސްޓްރީއާއެކު އެމްއައިބީ އިން އެއްބަސްވުން ހަދާފައިވާއިރު، މި ދާއިރާތަކުގައި މަސައްކަތްކުރާ ފަރާތްތަކަށް ފަސޭހަކަމާއެކު "އުޖާލާ ދިރިއުޅުން" ނެގޭނެ އެވެ. އެގޮތުން ވަޒީފާ އަދާކުރާތާ ހަ މަސްވެފައިވާ ކޮންމެ މުވައްޒަފަކަށްވެސް މި ފައިނޭންސް ސްކީމް ނެގޭނެ އެވެ.\nމީގެ އިތުރުން އިޔާދަކުރަނިވި ހަކަތައިގެ މަސައްކަތްތަކަށް ނަގާ ތަކެތީ ފައިސާ ދައްކަން ފަސް އަހަރު ދުވަހުގެ މުއްދަތެއް މި ސްކީމްގެ ދަށުން ލިބެއެވެ.\n"އުޖާލާ ދިރިއުޅުން" ފައިނޭންސް ނަގަން ބޭނުންވާ ފަރާތްތަކުން އެމްއައިބީ ޤަބޫލުކުރާ ތަނަކުން ކޯޓޭޝަން ނެގުމަށްފަހު، އެޕްލިކޭޝަން ފޯމް ހުށަހަޅާ ދުވަހު ފައިސާ ލިބޭނެ ކަމަށްވެސް އެ ބޭންކުން ބުނެއެވެ.


SunOnline: Maabandu dhuvasvaru mey nubaikurun kuda kurumah kurevidhaane kanthahthah\nމާބަނޑު ދުވަސްވަރު މޭނުބައިކުރުން ކުޑަކުރުމަށް ކުރެވިދާނެ ކަންތައްތައް\nފާތިމަތު ސާނިހާ 19 Jun 2022, 09:08\nމާބަނޑު ދުވަސްވަރަކީ އަންހެނާގެ ހަށިގަނޑަށް ގިނަ ބަދަލުތަކެއް އަންނަ ދުވަސްވަރެކެވެ. އެގޮތުން މާބަނޑު ދުވަސްވަރު މޭނުބައިކޮށް ހޮޑުލެވުމަކީ ވަރަށް ގިނަ އަންހެނުންނަށް ދިމާވާ ކަމެކެވެ.\nމާބަނޑު ދުވަސްވަރު ހޮޑުލެވުމަކީ މީހާގެ ދިރިއުޅުމަށް ބަދަލުތަކެއް އަންނަކަމެކެވެ. އެގޮތުން ކެއުން މަތިން ފޫހިވެ، ވަޒީފާގެ މަސައްކަތަށް ބުރޫއަރާ އަދި މުޅި ދުވަހު ވަރުބަލިކަން އިހުސާސް ކުރެވޭ ކަމެކެވެ. ނަމަވެސް އާންމުކޮށް ބަނޑަށް 16-20 ހަފުތާ ވުމުން ހޮޑުލެވުން ހުއްޓެއެވެ.\nމާބަނޑު ދުވަސްވަރު މާބޮޑަށް ހޮޑުލެވުން އިތުރުވާނަމަ އެކަމަށް ކިޔަނީ ހައިޕަމީސިސް ގްރެވިޑަރަމް އެވެ. އޭގެ ސަބަބުން ގައިން ވަރުދެރަވެ، ހަށިގަނޑަށް ބޭނުންވާ މިންވަރަށް ފެން ނުލިބޭނަމަ ސިއްހަތަށް ނުރައްކާވެއެވެ.\nމޭނުބައިކޮށް ހޮޑުލުން މަދުކުރަން ބޭނުންވާނަމަ ތިން ގަޑިއިރު ގިނައިން ކެއުމުގެ ބަދަލުގައި، އެ ގަޑިތަކުގައި ކާ މިންވަރު މަދުކޮށް، އެދޭތެރޭގައި ސިއްހަތަށް ފައިދާހުރި ލުއި ކާނާ ކެއުން ރަނގަޅެވެ. ސަބަބަކީ އެއް ފަހަރާ މާގިނައިން ކެއުމަކީ މޭނުބައިކުރުމުގެ ފުރުސަތު ބޮޑުވާ ކަމަކަށްވާތީއެވެ. މީގެ އިތުރުން، ދުވާލަކު މަދުވެގެން އަށް ތަށި ފެން ބުއިމަކީވެސް ވަރަށް މުހިންމު ކަމެކެވެ.\nގެސްޓްރޯއީސޮފޭގަލް ރިފްލަކްސް ޑިޒީޒް (ޖީއީއާރުޑީ) ނުވަތަ މެއިން ދިލަނެގުމަކީ މާބަނޑު ދުވަސްވަރު ދިމާވާ މައްސަލައެކެވެ. މިކަމުގެ ސަބަބުން ބޮލުގައި ރިއްސުމާއި މޭނުބައި ކުރުންފަދަ ކަންކަން މެދުވެރިވެއެވެ. އެހެން ކަމުން މާބަނޑު ދުވަސްވަރުގައި ކުޅިކޮށް ކެއުމުން ދުރުހެލިވާށެވެ.\nކާއެއްޗެހީގެ ވަސް ދުވުމުންވެސް ބައެއްފަހަރު މޭނުބައިކުރެއެވެ. އެހެންކަމަށްވާނަމަ އެފަދަ ކެއުންތަކުން ދުރުހެލިވާށެވެ. އަދި ކެއުމުގައި ވީހާވެސް ގިނައިން ކާބޯހައިޑްރޭޓްސް ބޭނުންކުރާށެވެ. ޕާން، ބަތް އަދި ޕާސްތާވެސް ކާބޯހައިޑްރޭޓްސްގެ ތެރޭގައި ހިމެނެއެވެ.\nގިނަ ބަޔަކު ގަބޫލުކުރާ ގޮތުގައި އަދި ބައެއް ދިރާސާތަކުން ވެސް ދައްކާ ގޮތުގައި މާބަނޑު ދުވަސްވަރު އިނގުރު ފެން އަދި އިނގުރު ހިމެނޭ ބުއިންތައް ބޭނުންކުރުމަކީ މޭނުބައި ކުރުމުން ދުރުހެލިކޮށްދޭނެ ކަމެކެވެ.


Felivaru adhi koohdooge current capacity ithurukurumah2generator genesfi – Iru\nމިފްކޯގެ ސީއީއޯ އިސްމާއިލް ފައުޒީ ވިދާޅުވީ، މި2ރަށުގެ ކަރަންޓުގެ ކެޕޭސިޓީ އިތުރުކުރުމުގެ ގޮތުން ފެލިވަރު އަދި ކޫއްޑޫ ހިމެނޭގޮތުން ކޮންމެ ރަށަކަށް 1 މެގަވޯޓުގެ2ޖަނަރޭޓަރު ގެނެސްފައިވާކަމަށެވެ. މި2ޖަނަރޭޓަރުވެސް މިހާރު ވަނީ އެ2ރަށަށް ގެންގޮސްފައެވެ. ކުރިއަށްއޮތް މަހެއްހާ ދުވަހުގެ ތެރޭގައި ޖަނަރޭޓަރު އިންސްޓޯލްކޮށް ބޭނުންކުރެވޭނެކަމަށް ފައުޒީ ވިދާޅުވިއެވެ.


Accident Vikan Driver Akah Neynge - MTCC - Vaguthu\nއެކްސިޑެންޓް ވިކަން ޑްރައިވަރަކަށް ނޭނގެ - އެމްޓީސީސީ\nމާލެ އާއި ހުޅުމާލެ އާއި ދެމެދު ދަތުރުކުރާ ބަސްތަކެއް ބުރިޖު މަތިން ދަތުރުކުރަނީ\nހަލިމަތުގައި ރޭ ހިނގާ ދިޔަ އެކްސިޑެންޓުގައި ދުއްވަން އިން ޑްރައިވަރު މަޑު ނުކޮށް ގޮސްފައި ވަނީ އެކްސިޑެންޓް ވިކަން ނޭނގިގެން ކަމަށް އެމްޓީސީސީ އިން ވިދާޅުވެއްޖެއެވެ.\nއެމްޓީސީސީގެ ސީއީއޯ ހަސަން ޝާހް "ވަގުތު" އަށް މައުލޫމާތު ދެއްވަމުން ވިދާޅުވީ ބަސް ދުއްވަން އިން ޑްރައިވަރުންނާއި އޭގައި ތިބި ކޮންޑަކްޓަރުން މައުލޫމާތުު ދީފައިވާ ގޮތުގައި ބަސް މަޑުނުކޮށް ގޮސްފައި ވަނީ އެކްސިޑެންޓެއް ވިކަން ނޭންގޭތީ ކަމަށެވެ. އަދި ބަސް ހުއްޓުވާފައި ވަނީ ހުޅުމާލެ އާއި ހުޅުލެއާއި ދެމެދުގައި އިންނަ ޔޫޓާން ނަގާ ސަރަހައްދުން ކަމަށާއި، އޭރުވެސް އެއްވެސް ފަސިންޖަރެއްގެ ފަރާތުންވެސް އެފަދަ ޝަކުވާ އެއް އައިސްފައި ނުވާކަމަށް އޭނާ ވިދާޅުވިއެވެ.\n"އަޅުގަނޑުމެން ނެގި ރިޕޯޓުން އެނގިފައިވާ ގޮތުގައި ބަހުގެ ޑްރައިވަރަކަށް އަދި ކޮންޑަކްޓަރަކަށްވެސް އެނގިފައެއް ނެތް އެކްސިޑެންޓެއް ހިނގި ކަމެއް. އެކްސިޑެންޓު ވެގެން އުޅޭކަން އެނގުނީ ފުލުހުހުން ގޮސް ބަސް ހުއްޓުވީމަ. އެއީވެސް ގާތްގަނޑަކަށް ހައިވޭގެ ޔޫޓާން ނަގާ ހިސާބުން" ޝާހް ވިދާޅުވިއެވެ.\nމީގެ އިތުރުން ޝާހް ވިދާޅުވީ އެކްސިޑެންޓު ހިނގައިފައި ވަނީ ހުޅުމާލެއިން މީހުން އަރުވައިގެން އެއާޕޯޓަށް ދިޔަ ބަހެއް ކަމަށާއި، އެ ބަހުގައި ގިނަ އަދަދަކަށް މީހުންވެސް ތިބިކަމަށެވެ.\nރޭ ހިނގި އެކްސިޑެންޓުގައި ވަނީ 13 އަހަރުގެ ކުޑަ އަންހެން ކުއްޖަކު ނިޔާވެފައެވެ. އެކުއްޖާ އިން ސައިކަލު އެކްސިޑެންޓު ވިއިރު ދުއްވަން އިނީ އޭނާގެ 51 އަހަރުގެ މަންމަ އެވެ. އެ އަންހެން މީހާ އަށް މާބޮޑު އަނިޔާއެއް ވެފައި ނުވާކަމަށް ހުޅުމާލެ ހޮސްޕިޓަލުން ވަނީ މައުލޫމާތު ދީފައެވެ.\nކެލާ ބަނދަރުގެ ދެވަނަ ފިޔަވަހީގެ މަސައްކަތް ފަށައިފި\nގއ.މާމެންދުއަށް އެމްޓީސީސީ ފެރީ ދަތުރުކުރުން ހުއްޓާލައިފި\nނޮވެމްބަރު 13, 2019 17:28\nމިރާއްޖެ އަށް ކުރިމަރިވެފައި މިވަނީ އަޖާއިބެއްފަދަ ގަމާރުކަމެއް. މީހަކު އަޅެ ބޯބުރާންތި ނުވާނެތަ ސަރުކާރުގެ ވުޒާރާތަކުން ޒިންމާމިއޮއް ނަގާގޮތަކުން. މީހެއްގެ ފުރާނަ އަކީވެސް އެއްވެސް އަގެއްހުރި އެއްޗެއްނޫން މިހާރު.\nނޮވެމްބަރު 13, 2019 17:46\nނޮވެމްބަރު 13, 2019 19:18\nބަސްދުއްވުން ހުއްޓާލަން ފެނޭ\nނޮވެމްބަރު 13, 2019 21:51\nފަރުވާވެސް ކުޑކަންފާހަގަކުރެވޭ ޑުރައިވަރުން\nނޮވެމްބަރު 13, 2019 22:47\nނޭނގޭނެތާ މިފަހަރުވެސް އިނދެވުނީ ނިދާފަ ކަންނޭގެ


ޙުސައިން އަފްޝަން 25 ޖޫން 2020 10:02\nއިނގިރޭސި ޕްރިމިއާ ލީގުގައި ދެވަނައަށް އެންމެ ގިނަ ގޯލުޖެހި ކުޅުންތެރިޔާ މުޙައްމަދު ޞަލާޙު\nލިވާޕޫލާއި އިނގިރޭސި ޕްރިމިއާ ލީގުގެ ތައްޓާ ދެމެދުގައި މިހާރު އޮތީ އެންމެ ދެ ޕޮއިންޓުގެ ދުރުމިނެވެ. ލީގުގެ ތަށި އެޓީމަށް ކާމިޔާބުނުވާތާ ގާތްގަނޑަކަށް ތިން ދަހަ ފާއިތުވެގެން ދިއުމަށްފަހު މިހާރު ލިވާޕޫލަށް ތަށި ކާމިޔާބުވުމާ މިވަނީ ވަރަށް ބޮޑަށް ގާތްވެފައެވެ.\nލީގުގައި އެންމެ ފަހުން ލިވާޕޫލު ކުޅުނު މެޗުގައި ކްރިސްޓަލް ޕެލެސްއާ ބައްދަލުކޮށް 4-0 ގެ ނަތީޖާއަކުން އެޓީމު ކުރި ހޯދުމާއެކު އިތުރަށް ލީގު ކާމިޔާބުކުރުމަށް އެޓީމަށް ބޭނުންވަނީ އެންމެ2ޕޮއިންޓެވެ. ލިވާޕޫލަށް ލިބުނު މިކާމިޔާބާއެކު ލިވާޕޫލުގެ ޕޮއިންޓުގެ ޢަދަދު މިހާރުވަނީ 86 ޕޮއިންޓަށް އުފުލިފައެވެ. ލިވާޕޫލު މެޗުތަކުން ތަކުރާރުކޮށް މޮޅުވަމުން އައި އައުމަށް އެވާޓަން މެޗުގައި އެއްވަރުވުމުން ނިމުމެއް އައެވެ. ނަމަވެސް ބުދަދުވަހު ކްރިސްޓަލް ޕެލެސް ބަލިކުރުމާއެކު އަނބުރައި ކާމިޔާބީގެ މަގަށް ލިވާޕޫލުވަނީ އިޢާދަވެފައެވެ.\nލިވާޕޫލާ އެންމެ ގާތުން ވާދަކުރާ ޓީމަކީ މެންޗެސްޓާ ސިޓީއެވެ. ސިޓީއާއި ލިވަޕޫލުގެ ދެމެދުގައި 23 ޕޮއިންޓުގެ ފަރަގެއް އެބައޮތެވެ. ނަމަވެސް އެދެޕޮއިންޓު ހޯދުމަކާ ނުލައި ކުރިއަށް އޮތް މެންޗެސްޓާ ސިޓީއާއި ޗެލްސީ މެޗުގައި ސިޓީ ބަލިވެއްޖެނަމަ ތަށި ލިވަޕޫލަށް ލިބިގެން ދާނެއެވެ. އެންމެ ފަހުން ލިވަޕޫލަށް ލީގު ތަށި ލިބިފައިވަނީ 1989-1990 ވަނަ ސީޒަނުގައެވެ.\nލިވަޕޫލާ ކްރިސްޓަލް ޕެލެސް މެޗުގައި އެންމެ ފުރަތަމަ ލަނޑު ކާމިޔާބުކޮށްދިނީ އެލެކްޒެންޑާ އާނޯލްޑެވެ. އެއީ 23 ވަނަ މިނިޓުގައެވެ. އެއަށްފަހު މިޞްރުގެ ބައިނަލްއަޤުވާމީ ތަރި މުޙައްމަދު ޞަލާޙު ވަނީ 44 ވަނަ މިނިޓުގައި ލަނޑެއް ކާމިޔާބުކޮށްދީފައެވެ. މިއީ ލިވަޕޫލަށް މިސީޒަނުގައި ކާމިޔާބުވި 100 ވަނަ ލަނޑެވެ. އަދި ލީގުގައި ޞަލާޙުގެ ލަނޑުގެ ޢަދަދުވަނީ 17 އަށް އުފުލިފައެވެ. ޞަލާޙަކީ މިސީޒަނުގައި ލީގުގެ ދެވަނައަށް އެންމެ ގިނަ ގޯލު ޖެހި ކުޅުންތެރިޔާއެވެ. އެއްވަނަ ކާމިޔާބުކުރީ އާސެނަލްގެ އައުބެމެޔަންއެވެ.\nޕްރިމިއަރ ލީގް އިނގިރޭސި ޕްރިމިއަރ ލީގް ޕޮއިންޓު ސަރުކާރު\nJanuary 29, 2020 11:00:24\nJanuary 30, 2020 12:20:19\nވެސްޓްހަމް ބަލިކޮށް ލިވަރޕޫލުން 19 ޕޮއިންޓުގެ ކުރިއެރުމެއް ހޯދައިފި


ފިރިމީހާގެ މައްޗަށްވާ އަނބިމީހާގެ ހައްޤުތައް | Jazeera\tފިރިމީހާގެ މައްޗަށްވާ އަނބިމީހާގެ ހައްޤުތައް - Jazeera\nފިރިމީހާގެ މައްޗަށްވާ އަނބިމީހާގެ ހައްޤުތައް\nޢަލީ ޔާމީން May 2, 2019 341 views0\nކައިވެންޏަކީ ވަރަށް މަތިވެރި އަހުދެކެވެ. ކައިވެނި ޝަރުޢު ކުރެއްވީ ވަރަށްވެސް މަތިވެރި ހިކުމަތަކަށްޓަަކައެވެ. އެއީ އިންސާނީ ނަލްސު އޮޅުންބޮޅުން އަރައިގެން ދިޔުމުން ސަލާމަތްވުމުގެ އިތުރުން ޒިނޭ ފަދަ ފާހިޝް އަމަލުތަށް މަދުކުރުމަށެވެ.\nކައިވެންޏަކީ އެކަމެއްގެ ސަބަބުން ފިރިމީހާގެ މައްޗަށްވެސް އަދި އަނބިމީހާގެ މައްޗަށްވެސް އެތަކެއް ކަމެއް ލާޒިމުވެގެންވާ ކަމެކެވެ.\nއަނބިމީހާ އަށް ޚާއްޞަވެގެންވާ ޙައްގުތައް:\nއަނބިމީހާއަށް ހާއްސަވެގެންވާ ހައްޤުތައް ދެބަޔަކަށް ބެހިގެންވެއެވެ. އެއީ މާލީ ހައްޤުތަކާއި އެހެނިހެން ހައްޤުތަކެވެ. ( މުދަލާއި ގުޅުން ނެތް ހައްގުތައް)\n1. ކައިވެނީގެ ރަން: ކައިވެނީގެ ރަނަކީ ކައިވެނީގެ ޢަގްދު ކުރުމުގެ ސަބަބުން އަނބިމީޙާ އަށް ދޭންޖެހޭ މާލީ އެހީއެކެވެ.\nސޫރަތުއް ނިސާގެ5ވަނަ އާޔަތުގައި މާތް ﷲ ވަޙީ ކުރެއްވިއެވެ. )وَآتُوا النِّسَاءَ صَدُقَاتِهِنَّ نِحْلَةً)\nމާނައަކީ:"އަންހެނުންނަށް އެކަނބަލުންގެ ރަން، ތިޔަބައިމީހުން ހިތުންރުހުމުންދޭ ދިނުމެއްގެ ގޮތުގައި ދޭށެވެ!"\n2. ދިރިއުޅުމުގެ ޚަރަދުތައް:\nއަނބިމީހާ ފިރިމީހާއަށް ފުރިހަމަ އށް ކިޔަމަންތެރިކަން އަދާ ކުރާހާ ހިނދަކު އޭނާގެ ޚަރަދުތައް ދީ ހެދުމަކީ ފިރިމީހާގެ މައްޗަށް ވާޖިބު ކަމެކެވެ. ނަމަވެސް އަނބިމީހާ ނުކިޔަމަންތެރިވެއްޖެނަމަ ޚަރަދު ދޭކަށް ނުޖެހޭނެއެވެ.\n3. އަނބިމީހާ ދިރިއުޅޭނެ ތަނެއް ހޯދައިދިނުން.\nފިރިމީހާއަށް ކުޅަދާނަކަން ލިބިގެންވީ މިންވަރަކުން އެކަނބުލޭގެ އަށް ހަމަޖެހިގެން ދިރިއުޅެވޭނެ ތަނެއް ހޯދައިދިނުމަކީ ވާޖިބެކެވެ. ސޫރަތުލް ޠަލާގް ގެ6ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. (أَسْكِنُوهُنَّ مِنْ حَيْثُ سَكَنتُم مِّن وُجْدِكُمْ)\nމާނައަކީ:"ތިޔަބައިމީހުންގެ ތަނަވަސްކަން ހުރިވަރަކުން ތިޔަބައިމީހުން އުޅޭތަނެއްގައި އެކަނބަލުން (އެބަހީ: ވަރިކޮށްފައި، عدّةގައި ތިބޭ އަންހެނުން) ބައިތިއްބާށެވެ!"\nމުދަލާއި ގުޅުން ނެތް ޙައްގުތައް:\n1. އަނބިންގެ މެދުގައި ހަމަހަމަކޮށް ކަންތައް ކުރުން.\nއެއް އަނތްބަށްވުރެ ގިނައިން ތިބި ކަމުގައިވަނީނަމަ ހުރިހާ އަނބިންގެ މެދުގައި ޢަދްލުވެރިކޮށް އިންޞާފުން ކަންތައް ކުރުމަކީ ފިރިމީހާގެ މައްޗަށް ވާޖިބު ކަމެކެވެ.\n2. ރިވެތި ދިރިއުޅުމަކުން ދިރިއުޅުން.\nއަނބިމީހާ އަށް އޯގާތެރިވުމާއި އެކު ރިވެތި ދިރިއުޅުމަކުން އެކަނބުލޭގެ އާއި އެކު ދުވަސްތައް ހޭދަ ކުރުމަކީ ފިރިމީހާގެ މައްޗަށް އޮތް ވާޖިބު ކަމެކެވެ. ސޫރަތުއް ނިސާގެ 19 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. (وَعَاشِرُوهُنَّ بِالْمَعْرُوفِ)\nމާނައަކީ: "އަދި، ހެޔޮގޮތުގައި އެކަނބަލުންނާއެކު އުޅޭށެވެ!"\n3. އަނބިމީހާ އަށް ގޯނާވާނެ އެއްވެސް ކަމެއް ނުކުރުން.\nރަސޫލުﷲ-ޞައްލަﷲ ޢަލައިހި ވަސައްލަމަ- ޙަދީޘް ކުރައްވާފައިވެއެވެ. ” لا ضرر ولا ضرار"\nމާނައަކީ: "ގެއްލުންދިނުމެއްވެސް އަދި ގެއްލުން ހޯދައިގަތުމެއްވެސް ނެތެވެ."


SunOnline: Ali Waheed ge shareeaiy online koh baavvaa massala Highcourt in balaigenfi\nއަލީ ވަހީދުގެ ޝަރީއަތް އޮންލައިންކޮށް ބާއްވާ މައްސަލަ ހައިކޯޓުން ބަލައިގެންފި\nއާނިފާ ހުސައިން ސިރާޖް 04 Jul 2021, 10:21\nކުރީގެ ޓޫރިޒަމް މިނިސްޓަރު އަލީ ވަހީދުގެ ޝަރީއަތް އޮންލައިންކޮށް ބާއްވާ މައްސަލަ ޕްރޮސެކިއުޓާ ޖެނެރަލް (ޕީޖީ) އޮފީހުން ހައިކޯޓުގައި އިސްތިއުނާފުކުރަން ހުށަހެޅި ހުށަހެޅުން އެ ކޯޓުން ބަލައިގެންފިއެވެ.\nރާއްޖެއިން ބޭރުގައި ހުންނަވައިގެން އަލީ ވަހީދުގެ ޝަރީއަތް އޮންލައިންކޮށް ކުރިއަށް ގެންދިއުމަށް ކްރިމިނަލް ކޯޓުގެ ގާޒީ ހަސަން ސައީދު ނިންމި ނިންމުން ޕީޖީ އޮފީހުން އިސްތިއުނާފަށް ހުށަހެޅީ މިދިޔަ މަހުގެ 25 ވަނަ ދުވަހުއެވެ.\nޕީޖީ އޮފީހުގެ ޕަބްލިކް ޕްރޮސެކިއުޓާ އަދި މީޑިއާ އޮފިޝަލް އަހުމަދު ޝަފީއު މިއަދު "ސަން" އަށް ވިދާޅުވީ އަލީ ވަހީދުގެ ޝަރީއަތް އޮންލައިންކޮށް ބާއްވަން ނިންމި ނިންމުން އިސްތިއުނާފަށް ހުށަހެޅި މައްސަލަ ހައިކޯޓުން ބަލައިގެންފައިވާ ކަމަށެވެ. ނަމަވެސް އެ މައްސަލައިގެ ޝަރީއަތް އޮންނަނެ ވަކި ދުވަހެއް އަދި އަންގާފައި ނުވާކަށް ވިދާޅުވިއެވެ.\nއަލީ ވަހީދުގެ ޝަރީއަތް އޮންލައިންކޮށް ބާއްވަން ނިންމި ނިންމުމާ ގުޅިގެން ޕީޖީ އިން ބުނީ ރާއްޖޭގެ ގާނޫނު ނުހިނގާ ތަނެއްގައި ހުރި މީހެއްގެ މައްޗަށް ވީޑިއޯ ކޮންފަރެންސް މެދުވެރިކޮށް ޖިނާއީ މައްސަލައެއްގެ ޝަރީއަތުގެ އަޑުއެހުމެއް ބޭއްވުމަކީ ޖިނާއީ އިޖުރާއަތުގެ ގާނޫނު ދަންނަ ކަމެއް ނޫން ކަމަށެވެ.\nއެންމެ ފަހުން މިދިޔަ މަހު ބޭއްވި އަލީ ވަހީދުގެ ޝަރީއަތް އޮންލައިންކޮށް ކުރިއަށް ގެންގޮސްފައިވާއިރު، އެ ޝަރީއަތުގައި އަލީ ވަހީދު ހުންނެވި ތަނެއް ސާފު ނުވާކަމަށް ޕީޖީ އޮފީހުން ވަނީ ބުނެފައެވެ.\nއަލީ ވަހީދު ރާއްޖެއިން ފުރާފައި ވަނީ އޭނާގެ ޕާސްޕޯޓް ކޯޓުން ދޫކޮށްލުމުގެ ކުރީގައިކަމަށް ޕީޖީ އޮފީހުން މީގެ ކުރިން ބުނެފައިވާއިރު އޭނާ ފުރާފައިވަނީ އޭނާގެ ގާތް އެކުވެރިޔާ އަދި ޔޫތް މިނިސްޓްރީގެ ސްޓޭޓް މިނިސްޓަރު އަސްހަދު އަލީ (އަޑުބަރޭ) އޭނާއަށް ޖާމިނުވުމަށް އެއްބަސްވުމާ އެކުގަ އެވެ. އެހެންނަމަވެސް އަސްއަދު އެއްބަސްވުމާ ހިލާފުވި ކަމަށް ޕީޖީ އިން ވަނީ ބުނެފައެވެ.


މަސްތުވާތަކެތި ހިފައިގެން ފެރީ އިން ފުންމާލި މީހާ އަދިވެސް ނުފެނޭ - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން يونيو 9, 2019 022273\nމަސްތުވާތަކެތި ހިފައިގެން ފުލުހުންނަށް ފިލަން އުޅެނިކޮށް ކަނޑުވި އެންމެން ވެސް ފެނިއްޖެ ކަމަށާއި އެމީހުން ހައްޔަރު ކޮށްފައިވާ ކަމަށް ބުނެވުނީ އޮޅިގެން ކަމަށާއި ކަނޑުވި މީހުންގެ ތެރެއިން އެކަކު އަދިވެސް ނުފެންނަ ކަމަށް ފުލުހުން ވިދާޅުވެއްޖެއެވެ.\nމައުލޫމާތު ލިބިފައިވާ ގޮތުގައި މިހާތަނަށް ފެނިފައި ނުވަނީ މަސްތުވާތަކެތި ހިފައިގެން ފެރީ އިން ފުންމާލި މީހާ އެވެ.\nކަނޑުހުޅުދޫ ކައުންސިލްގެ ރައީސް “ޑީޕީ” އަށް މައުލޫމާތު ދެއްވަމުން ވިދާޅުވީ އޭނާ ފެރީ އިން ފުންމާލީ މިއަދު ހަވީރު 17:30 ހާއިރު ކަމަށެވެ.\nގެއްލިގެން ހޯދަމުން ދަނީ މުހައްމަދު އަލީ ނަމަކަށް ކިޔާ މީހެކެވެ.\nމިރޭ ކަނޑުވެފައި ވަނިކޮށް ސަލާމަތް ކުރީ އޭނާ އަށް އެހީވުމަށް ބޮއްކުރައެއްގައި ދިޔަ ބައެކެވެ. އެމީހުން ކަނޑުވީ ބޮއްކުރާ ބަންޑުން ޖަހާލުމުންނެވެ. އެމީހުން ދަތުރު ކުރީ ޑިންގީއެއްގައި ކަމަށް ފުލުހުން ވިދާޅުވި ނަމަވެސް ކަނޑުހުޅުދޫ އިން “ވަގުތު” އަށް މައުލޫމާތު ދިން މީހުން ބުނާ ގޮތުގައި ތިން މީހުން ދަތުރު ކުރީ ބޮއްކުރައެއްގައެވެ.\nބޮއްކުރައަކީ މިހާރު ގެއްލިގެން އުޅޭ މުހައްމަދު އަލީގެ ބައްޕަގެ ބޮއްކުރައެކެވެ.\n“އެއީ އެންމެ ކުރީ ޒަމާނުގެ ބޮއްކުރައެއް. މިހާރު ނުހުންނަ އެއްޗަކަށް ވާތީ ރީއްޗަށް ބާއްވާފައި އޮންނަނީ. ވަރަށް ބަލައިގެން ގެންގުޅޭ އެއްޗެއް އެއީ.” މައުލޫމާތު ދިން މީހާ ބުންޏެވެ.\nދަރިވަރުންނަށް ލޯނު ނުލިބުމުން މިނިސްޓަރު އެމްޑީޕީ އޮފީހަށް ހާޒިރުކޮށްފި\nކަރަންޓް ބިލްތައް ބޮޑުވި ގޮތް ސްޓެލްކޯ އިން މާދަމާ ސާފުކޮށްދޭނެ


ބޯދާ، ކަޓު ނިޒާމު ބަދަލުވެއްޖެ، ދެއްތޯ…؟ |\nއިބްރާހީމް ވަޙީދު "އޮގަރު"\nބޯދާ، ކަޓު ނިޒާމު ބަދަލުވެއްޖެ، ދެއްތޯ...؟\nޒަމާނެއް ފާއިތުވެގެން ދިޔަ، އެހެން ނޫންތޯއެވެ؟ ދިވެހިރާއްޖޭގައި މީހުން އުޅޭ އަތޮޅުތަކާއި ރަށްރަށުގައި ރަސްކަމުގެ ހިރިޔާފާތުރާގެ ދަށުންރައްޔިތުންގެ މައްޗަށް ވެރިކަން ކުރައްވާށާއި ޢަދުލު އިންޞާފު ޤާއިމް ކޮށްދެއްވަން އަތޮޅުވެރީންނާއި، ޚަޠީބު ބެއިކަލުންނާއި، ނައިބު ބެއިކަލުންނާއި، މިހިރަ މިހިރަ ނަން ނަމުގައި އެކިއެކި ބެއިބެއިކަލުން ފޮނުއްވައި، ޢައްޔަން ކުރައްވައި ހެއްދެވި ޒަމާނެއް ދިޔައެވެ. އެއީ އަޅުގަނޑު އެހައި ސާފުކޮށް ދުށް ޒަމާނެއް ނޫނެވެ. އަޅުގަނޑަށް އިވެނީ ބުނާ އަޑެވެ. ފެންނަނީ ލިޔެވިފައި ހުރި ވާހަކަތަކާއި ލިޔުންތަކެވެ.\nއަޅުގަނޑު މިދެންނެވި ތަފާތު އެކި ނަންނަމުގައި ޢާންމު ރައްޔިތުންގެ މައްޗަށް އެކި ބާވަތުގެ އަމުރު ކުރައްވައި ހައްދަވަން ތިއްބެވި ބެއިބެއިކަލުންނަށް ރައްޔިތުންގެ ފަރާތުން ކޮންމެހެން ދޭން ޖެހޭ ބާވަތްތަކެއް ހުރިކަމަށްވެސް ވެއެވެ. ރާ އަރާ މީހުން ނައިބުބެއިކަލުންނަށް ދޭން ޖެހުނު ނައިބުހަކުރެއް އޮތް ކަމަށް ވެއެވެ. ފައިސާގެ ގޮތުގައި ބޮލި ބޭނުން ކުރެވުނު ދުވަސްވަރު ރަށުގައި ހިލައި އުޅުނު ބޮލިން ބައެއްވެސް ނައިބުބޮލީގެ ގޮތުގައި ދޭން ޖެހުނު ކަމަށްވެސް ވެއެވެ. އެއީ ވެސް އެއީ އަޅުގަނޑު އެހައި ސާފުކޮށް ދުށް ޒަމާނެއް ނޫނެވެ. އަޅުގަނޑަށް އިވެނީ ބުނާ އަޑެވެ. ފެންނަނީ ލިޔެވިފައި ހުރި ވާހަކަތަކާއި ލިޔުންތަކެވެ.\nއިވިފައި ހުރި އަޑުތަކާއި ފެނިފައި ހުރި ބައެއް ލިޔުމަށް ވިސްނާއިރު، އެއީ ހުޅަނގުގެ ޑިމޯކުރަސީ ރާއްޖެޔާ ދިމާޔަށް ދަތުރު ފެށުމުގެ މާ ކުރިއެވެ. އެއީ ވެރިކަމުގެ ފަރާތުން އަންގާ އެންގުންތަކުގައި ކުރާން ބުނެފައި ހުންނަ ކަންކަމަކީ ސުވާލަކާ ނުލައި ކުރާން ޖެހޭ ކަންކަން ކަމަށް އެންމެން ޤަބޫލު ކުރި ޒަމާނެވެ. ވެރީންގެ ޙާޟިރުގައި އާދައިގެ މީހުން ތިބެން އެންމެ ރީތި ގޮތަކީ ފައިގެ ބޮޑުވައިއިނގިއްޔާ ދިމާޔަށް ބަލަހައްޓައިގެން، ހަށަންބަނދެގެން ކަމަށް ވީ ޒަމާނެވެ. ކިރިޔާވެސް ނުސިޔާނު ބަހެއް ބުނެފި މީހަކާ ހުރަގެޔާ ބައްދަލު، އަނދަގޮނޑި ފަސޭހަވެސް ވީ ޒަމާނެވެ.\nއަޅުގަނޑުމެން ދުނިޔެތެރެޔަށް ހޭލައިގަނެގެން އައި ދުވަސްވަރަކީ މިދެންނެވި ޒަމާން މާޒީވެފައި އޮތް ޒަމާނެކެވެ. މިހެން ދެންނެވިޔަސް، އެއް ފަހަރަކު އަޅުގަނޑަށް ދެވުނު ރަށަކުން ”ނައިބުކަލޭގެ“ ކިޔާ މީހަކު ދުށީމެވެ. އޭނާގެ އެއިރުގެ ރަސްމީ ޙައްޘިއްޔަތު އަޅުގަނޑަށް އެހައި ސާފު ނުވިޔަސް، އެއީ ފިސާރި ބޭކަލެކެވެ. އައްސަވާށެވެ!\nއަޅުގަނޑު މިދެންނެވި ނައިބުކަލޭގެ ގެ ގެޔަކީ ރަށުގައި ހުރި އެންމެ ބޮޑު ގެއެވެ. ރާނައި ފައްކާކޮށް، ފުރާޅުގައި އީޓުޖަހައި، ފެންޑާމަތީގައްޔާއި ތަޅަންމަތީގައި ބޮޑު އުނދޯލި އެލުވައިފައި ހުރި ގެއެކެވެ. އިނގިރޭސިވިލާތު މަރުކާއެއްގެ، ޗާބީ ދޭ ޒާތުގެ ބޮޑު ގަޑިއެއް ބޭރުގޭތެރޭ ފާރުގައި އަޅުވައިފައި ހުރެއެވެ. މިހިރިމިހިރިއްޔަކީ އާދައިގެ މީހަކާ އެ ޒަމާނުގައި އަރައިއަރަފޯދިގެންވާ ކަންކަމެއް ނޫނެވެ. ރަށުގެ އާދައިގެ މީހުންގެ ގޭގޭ ހުންނަނީ ފަނުން އަޅައި، ފަނުން ހިޔާކޮށްފައެވެ. ގަޑި އެއީ އާދައިގެ މީހުން ބަލައިއުޅޭ އެއްޗެއް ނޫނެވެ.\nނައިބުކަލޭގެ ގެޔަކީ ގޭގެ ހައިބަތާ އެއްވަރަށް ކާރޫބާރޫވެސް އެހައި ބޮޑު ގެއެކެވެ. ގޭދޮރުމަތީގައި ވަކީން ހަދައިފައި ހުންނަ ކަނބުރުގޭގައި ވަޅިތަޅައި، ފުރޯ ތޫނުކޮށް ހަދައެވެ. ބަދިގެފަރާތުގައި ހަވާދު ތަޅާ މީހުން ހަވާދު ތަޅައެވެ. ފުނޑާ މީހުން ފުނޑައެވެ. ކައްކާ މީހުން ކައްކައެވެ. ވާނީވެސް އެހެން ނޫންތޯއޭ، ރަށުގެ އާބާދީގެ ދެބައިކުޅަ އެއްބަޔަށް ވުރެވެސް ގިނަމީހުންނަކީ ނައިބުކަލޭގެޔަށް ނޯކިރީ ކޮށްދީގެން ދިރިއުޅުން އާރާސްތުކުރާ މީހުންނެވެ. ނައިބުކަލޭގެ އޮޑިފަހަރުން މަހަށް ދިޔުމާއި، ނައިބުކަލޭގެ ރުއްގަނޑުގަނޑުން އެޅުމާއި، ރާއެރުމާއި، ބޮނބި ފައުކޮށްގެން، ތަޅައިގެން، ފިނދައިގެން، ލީލިއަޅައިގެން، ރޯނުވެށުމާއި، ވައު އެޅުމާއި، މިހުރިހައި ކަމެއްގައި އުޅޭ މީހުންނެވެ. އަޅުގަނޑު އެރަށަށް އެރި ދުވަހަކީވެސް ނައިބުކަލޭގެ އެއިރު އަލަށް އަލަށް ބަންނަވަމުން ގެންދެވި އޮޑިޔެއްގެ މަސައްކަތް ކުރިޔަށް ދިޔަ ދުވަހެކެވެ. އެހެން ވީމައި، ވަޑީންނަށް ކެއްކުމާއި ކާންގެންދިޔުމާއި މިކަހަލަ ކަންކަމުގައި އުޅޭ މީހުންވެސް ގޭ ތެރެޔަށް އިތުރުވި ކަމަށް ވިއެވެ.\nނައިބުކަލޭގެ ގޭގައި ރަށުގެ ބޮޑުބައި އޮވެފައި، އެވަރަކުންވެސް އެއިރަކު ނުފުދެއެވެ. ރަށުގެ ޚަޠީބު މަނިކުފާނުންނާއި ބޭކިނބި ދައިތަޔާއި މުދިންކަލޭގެޔަކީވެސް ނައިބުކަލޭގެ ތިމާގެ މީހުންނެވެ. ނުވަތަ ޅިޔަންފަހަވެރީންނެވެ. އެދުރުގޭގައިވެސް ހަމަ އެ މީހުންނެވެ. މުޅި ރަށުގެ އާބާދީގެ ތެރެއިން ކަމުވޮށިގެންވާ ކޮންމެ މީހަކީ، ނުވަތަ މީހަކަށް ވާ ކަމަށް ބެލެވޭ ކޮންމެ މީހަކީ ނައިބުކަލޭގެ ޢާއިލާގެ މެންބަރެކެވެ. ވާނީވެސް އެހެންނެވެ. ރަސްކަމުގެ ކޮއިލުތެރެޔާ ހަވާސާ މީހާގެ ބަހަކީ ބަހެވެ. އެއީ އެއިރު ކަން އޮތްގޮތެވެ. އޮންނަން ޖެހޭކަމަށް ގިނަ މީހުން ޤަބޫލުކުރި ގޮތަކީވެސް އެއީ އެވެ.\nމި ވާހަކަ މިހެން ދަންނަވާފައި، ދެން އަޅުގަނޑު ދަންނަވާނީ އަޅުގަނޑަށް ލޮލުން ދެކެ، އަތުން ހިފައި، ސިކުނޑިން ވަޒަން ކޮށްލެވެން އުޅޭން ލިބުނު ދުވަސްވަރުގެ ވާހަކައެވެ. އެއީ ކުރިން މިދެންނެވި ނިޒާމަށް ބަދަލުތަކެއް އައިސްފައި އޮތް ޒަމާނެކެވެ. ރާއްޖޭގެ ވެރިކަމުގެ ނިޒާމު ރަސްކަމަކުން ޖުމްހޫރިއްޔަތަކަށް ބަދަލުވެ، ވިދާޅުބަސްފުޅަށްވުރެ ޤާނޫނު އިސްވާނެކަމަށް ބުނެވުނު ޒަމާނެވެ. އެ ދުވަސްވަރު ދިވެހިރާއްޖޭގެ އަތޮޅުތަކުގައި އިސްކޮށް ތިއްބެވީ އަތޮޅުވެރީންނެވެ. އެއީ މާލެއިން ފޮނުއްވީމައި އަތޮޅުތަކަށް ވަޑައިގެން ތިއްބަވާ ބައެކެވެ. އަތޮޅުވެރީންގެ ދަށުން ރަށްރަށުގައި ވެރިކަމުގެ ކަންކަން ބަލަހައްޓަަވަން ތިއްބަވަނީ ބޮޑުކަތީބުންނާއި ކަތީބުންނާއި ކުޑަކަތީބުންނެވެ. އެއީވެސް މާލެއިން ޢައްޔަން ކުރައްވާ ބައެކޯލައެވެ. ޤާޟީންނާއި މުދިމުންވެސް އެފަދައެވެ. އިސްކޯލުތަކާއި ސެންޓަރުތައް ވުޖޫދަށް އައި ޒަމާނަށްވާތީ، ޖަމާޢަތުގެ ޞިއްޙީ އެހީތެރީންނާއި ނާޡިރުންނާއި ހެޑުމާސްޓަރުންނާއި ޓީޗަރުންނަށްވެސް އަލަށް ވަޒީފާ ލިބިގެން ދިޔަ ޒަމާނެވެ. ލިޔެވިފައި އޮންނަ ޤާނޫނުގެ ކުރިމަތީގައި އެންމެހައި ރައްޔިތުން ހަމަހަމަ ވެގެން އައި ޒަމާނެވެ. ބައެއް މީހުން ބުނެ އުޅުނު ގޮތުގައި، އެއީ ރާއްޖެޔަށް ޒަމާނީ ތަރައްޤީގެ ރަހަ ލިބެން ފެށި ޒަމާނެވެ.\nމި ދެންނެވި ޒަމާނަކީ ދައުލަތުގެ ވުޒާރާތައް މިނިސްޓުރީ ތަކަކަށް ބަދަލުވެ، އެތަންތާނގައި އުޅުނު ކަމުވޮށިގެންވާ އެންމެން ހެން އިހު އަނދެ އުޅުނު މުންޑު ފަޓުލޫނަށް ބަދަލުކުރަން ޖެހުނު ޒަމާނެވެ. ދުނިޔެ ތެރެޔަށް ރާއްޖޭގެ ރައްޔިތުން އަވަހަށް ނެރެން ބޭނުންވި ޤައުމުތަކުން އެހީގެ ގޮތުގައި ރާއްޖެޔަށް ދިން އިސްކޯލަރުޝިޕު ތަކާއި ފެލޯޝިޕުތަކުގައި ދިވެހި ދަރީން ރާއްޖެއިން ބޭރަށް ގޮސް، ތަޢުލީމާއި ތަމްރީނުގެ އެކި ހަރުފަތްތަކަށް އަރަމުން ދިޔަ ޒަމާނެވެ. ތަފާތު މަޤާމު ތަކުގެ ފެންވަރު ލިޔުމުން ފެންނަން އޮވެފައި، ފެންވަރު ހުރެގެން ނޫނީ ވަޒީފާ ނުލިބޭން ފެށި ޒަމާނެވެ. ޒަމާން ބަދަލުވީއެވެ.\nއެހައިތަނުން ޒަމާން އަދި ބަދަލުވިޔަސް، ބައެއް ރަށްރަށުގައި، ނުވަތަ ބައެއް ޙާލަތް ތަކުގައި، އިހުގެ ކުލަޔަކާއި ވަހަކާއި ރަހަޔެއް ހިފައިފައި ހުރުމަކީ މުޅި ނިޒާމު ކުށްވެރިވާނެ ކަމެއް ނޫން، ދެއްތޯއެވެ؟ އިސްވެ މިދެންނެވި އިސްކޯލަރުޝިޕު ތަކާއި ފެލޯޝިޕުތަކުގައި ބައެއް ރަށްރަށުން ދިޔަ ކުދީންނަކީ ނައިބުކަލޭގެ ޢާއިލާގެ ކުދިންނަށް ވުމީ އިއްތިފާޤެކޭ ކިޔައިފައި ހުއްޓައިލަމާތޯއެވެ! އޮފީހު ދެނަންބަރު ކާތިބު ކަމާއި ސެކުރެޓަރީ ކަން ވަކި ބަޔަކަށް ދިންއިރު މަޤާމުގެ ޝަރުޠުތަކުގެ ތެރޭގައި ހިމަނައިފައި އޮތް ސަނަދު އެ މީހުންގެ އަތުގައި އެ ވަގުތު ނެތަސް، ރަށުގެ އިހުބޮޑުންގެ އިތުބާރަށް ބަލައިފައި، އެ މީހުންނަށް ކަމުގޮސްގެން ވަގުތީ ވަޒީފާޔަށް ވެއްދި ކުދީން ވީހައިވެސް އަވަހަކަށް އިމްތިޙާނުގައި ބައިވެރިކޮށްގެން ސަނަދު ނަގައިދޭން އެންގޭ ގޮތް ވުމަކީ ނިޒާމެއް ބަދަލުވާއިރު ވެދާނޭ ގޮތެއް ކަމަށް ބަޔަކު ޤަބޫލު ކުރިއެވެ.\nދިހަވަރަކަށް އަހަރު ފަހެވެ. ރަށްރަށުގެ އެކި ވަޒީފާ ތަކުގައި ތިބީ ޝަރުޠު ހަމަވާ، ކުފޫ ހަމަވާ މީހުންނެވެ. ހަސްފަތާލުގައި އިސް ޑޮކްޓަރަކަށް ހުންނެވީ އިހުގެ ނައިބުކަލޭގެޔަށް ކާފަ ވިދާޅުވާ ބޭކަނބަލަކަށް ވެފައި، ޤާޟީ ކަމު ހުންނެވީ އެ ކަމަނާގެ ދެބެއިންގެ ދެދަރި ބޭކަލަކަށް ވުމަކީ އިއްތިފާޤަކަށް ނުވެ ހިނގައިދާނެއެވެ. އިސްކޯލުގެ ނާޟިރާއި ބެންކު މެނޭޖަރަކީ ދެބެއިން ކަމަށް ވެފައި، އެއީ ހަމަ އެއްކަލަ ނިޔާވި ނައިބުކަލޭގެ ހުވަފަތް އަނބިކަނބަލުންގެ ކޮއްކޯގެ ދެބެއިން ކަމަށް ވުމީވެސް އިއްތިފާޤަކަށް ނުވެ ހިނގައިދާނެއެވެ. ބޮޑުކަތީބަކަށް ހުންނެވީ މިދެންނެވި އެންމެހައި ބޭބޭކަލުންނާއި ބޭބޭކަނބަލުންގެ ”ދޮންބޭބެ“ ކަމަށް ވުމަކީވެސް އެކަހަލަ ކަމެކެވެ. ރަށްރަށުގެ ބައިގިނަ، ބޮޑެތި ޢާއިލާތަކާ މެދު އެ ނޫން އެއްޗެއް ބުނާކަށް ހަމަ ނުވާނެއެވެ. އެއްކަލަ އިސްކޯލަރުޝިޕުތަކާއި ފެލޯޝިޕު ތަކުގެ ވާހަކަ މިހައިރު ދެން ނުދައްކަމާ ތޯއެވެ! ރަށުގެ ގެސްޓުހައުސްތަކާއި ކޮފީބޯ ތަންތަނާއި ކަންނެލި އޮޑިޔަށް ދަންދެން ހުރީ އިހުގެ ނައިބުކަލޭގެ ޢާއިލާގެ ނުފޫޒު ގަދަ މީހުންގެ އަތްމަތީގައޭ، އެކަން އެހެން ވުމުގެ ފެށުން އޮތީ މިހެނޭ، ފުރުޞަތުތައް ލިބުނު ގޮތުންނޭ ކިޔޭކަށްވެސް މިހައިރަކު ދެނެއް ނެތެވެ. ނިޒާމު ބަދަލުވެއްޖެއެވެ.\nނިޒާމު ބަދަލުވެގެން ދެން އައީ ޑިމޯކުރަސީގެ ޒަމާނެވެ. ހުރިހައި ކަމެއް ރަނުން ރަނަށް، އިންސާފު އިންސާފަށް އޮންނަ، އަދި އޮންނަންވެސް ޖެހޭ ޒަމާނެވެ. މިހައިރަކު ދެން ނުފޫޒު ގަދަ ބޮޑެތި ޢާއިލާތަކުގެ މީހުންނަށް ދެއްކޭނޭ ގަދައެއް، ކުރިޔަށް ނެރެވޭނޭ ނުސިޔާނު ހަމައެއްވެސް ނޯންނާނެ ނޫންތޯއެވެ! އެންމެ ނިކަމެތި، ފަޤީރު މީހާގެވެސް ބަސް ވިކެއެވެ. ޢައްޔަން ކުރުން ވޯޓުން ހޮވުމަށް ބަދަލުވެއްޖެއެވެ. ސިޔާސީ އަދި އިޤްތިޞާދީ ބޯޅަ ކުޅޭން އޮންނަ ދަނޑަކީ ރަހަފޮދަށް ހަމަ، ހަމަހަމަ، ވަކި ކޮޅަކަށް ކަތި ނޫން ތާކަށް ވެއްޖެއެވެ. މިހައިރު އެންމެންނަކީވެސް ހަމަހަމަ މީހުންނެވެ. ފުރުޞަތުގެ ގޮތުންނެވެ. އިހު އޮތް ނިޒާމުތަކުގެ ތެރެއިން ދުރާލައި ލިބިފައި އޮތް ފުރުޞަތުތަކާއި ނުފޫޒަކީ މިހައިރު ކަމުފޮޅާ ކަންކަމެއް ނޫން، ދެއްތޯއެވެ! އެ ޒަމާންތަކުގެ ބޮޑެތި ޢާއިލާތަކާއި، އިހުއްސުރެ ލިބިފައިއޮތް ފޯރުންތެރި ކަމާއި، ފައިސާޔާއި މުއްސަނދިކަމަކީ މިހައިރު ހަމަ އެއްވެސް ބާރެއް ހުރި ކަންކަމެއް ނޫން، އެހެން ނޫންތޯއެވެ؟ އިހުއޮތް ބޯދާ، ކަޓު ނިޒާމު ބަދަލުވެއްޖެ، ...ދެއްތޯއެވެ؟\nކެޔޮނިރު ކޮލަމް: ލާދީނީ ބިލާމެދު އެއްވެސް މީހަކަށް އަދި ނުވިސްނޭ އެހެން ކަމެއް!\nސިކުނޑި ނެތް ހިމާރެއްގެ ވާހަކައާއި އެއާ ގުޅޭ އެހެން ވާހަކައެއް\nތަސްވީރެއް ކިޔައިދޭ ވާހަކަ– ގައުމުގެ މުސްތަގުބަލު އޮވެދާނެ ގޮތުގެ އިޝާރާތެއް\nފާރޫޤު މުޙައްމަދު ޙަސަން\nހަކުރު ދިނަސް މިހިފުނީ ކާކުގެ އަތެއްގައިކަން އެނގޭހެއްޔެވެ؟\nކެޔޮނިރު ކޮލަމް: އުއްމީދަކީ ރައީސް ސޯލިހު ރައްޔިތުންނާއި ޤައުމުގެ ފަޅި ނެންގެވުން!\nޖޫން 16, 2021\n2ޖޫން 14, 2021\n2ޖޫން 12, 2021\nޖޫން 9, 2021\nނޫން އަނެއްކާ ވެސް އެދުވަސް އަންނަނީ ނޫންތޯ؟ އަނެއް ރާއްޖެ. ރަށު ދިރިއުޅުން. އަތިރިމައްޗަށް ޤަޟާޙާޖަތް ކޮށް ނުވަތަ ހަނޑަސްބުރީގަ ވަޅުޖަހައިގެން އެކަން ކޮށް……އެއީ ނޫންތޯ ވާން މިއުޅޭ ގޮތަކީ. ވަޓުސަޕާއި، ވައިބަރާއި، ފެކުހާއި މިހެން ކިޔާނެ ކަމެއް ނެތް ތަރައްޤީގެ ހުރިހާ ވަސީލަތެއް ހުރެމެ ކޮލަރާގެ ދުވަސްވަރު ސައިކުރާ ނަޢީމު ދެތިން ފިބާ އަކާއި ޕިންފޮށްޓަކާއި ވޯކީޓޯކީ އަކާއި ރޭޑިޔޯ ސެޓެއް ހިފައިގެން އިނދެ ކުރިވަރު ނުކުރެވުނު. ވަޅުތަކަށް ބޭސް އެޅި.ބޭސް ދޭންޖެހޭ މީހުންނަށް ބޭސްދީ ޖޫސް ދޭންޖެހޭ މީހުންނަށް އެވެސްދިން.ރައީސަށް ރިޕޯޓު ދިން. ނަޢީމު އަތުގަ ޑިގުރީއެއްނެތް. މިހާރު މިއުޅެނީ ކަރަންޓީނުން ދޫކުރި ކަމުގެ ލިޔުން އެމީހަކަށް ނުފޮނުވިގެން. ވަޙީދުމެން ކަހަލަ މީހުން މިއަދު ބޭނުމެއް ނެތް.\nވަޙީދުއެވެ.ރާއްޖެއަށް ތަރައްޤީއެއް ނައެވެ. ދިޔައީ އެއްހާސް އަހަރު ފަހަތަށެވެ. ކިޔަވައިގެން ތިބި މީހުންވީ ބާކީއެވެ. އަންނަން އޮތީ ކުރީގަވެސް އޮތް ރަށުދިރިއުޅުމެވެ. ކޮންމެ ބަޔަކުވެސް އައިސް ބަލަނީ ތިޖޫރި ހުރީ ކޮންތާކުތޯއެވެ. ގާތް މީހުންނަށް އޮތީ ބައި އެޅުމެވެ. ކަންކުރެވޭވަރު ބައްލަވާށެވެ. ފުލައިން ސުކޫެލެއްގެ މައްސަލަ ހަމަޖައްސަން ރައީސް ، ނައިބު ރައީސް، އެތައް މިނިސްޓަރަކު ނިކުމެ ވީކަމަކަށް އަދި އޮތީ އެސުކޫލަށް ވީގެއްލުމުގެ ބަދަލޭ ކިޔާފަ މިލިޔަނުން ފައިސާ ދިނުމެވެ.އޮތީ ބައި އެޅުމެވެ.


ކޮވިޑް-19: ރާއްޖެ އަނެއްކާވެސް އެންމެ ބޮޑު ނުރައްކަލާއި ދިމާއަށް! -5ގަޑިއިރު ކުރިން\nކަނޑުމަތީ ހުއްޓާ މޭގައި ރިއްސައިގަތް މީހަކަށް ސިފައިން އެހީވެއްޖެ\nމާލެ ކައިރިން ފެނުނީ ގޮތް ނޭނގޭ ހެލިކަޕްޓަރެއް ނޫން!\nއެމްއެންޑީއެފްގެ އޮފިސަރަކު އޮޓޮމެޓިކް ސެނެޓައިޒަރ މެޝިނެއް އުފައްދައިފި\nއާމްދަނީ ހޯދަން ގޭގައި މަސައްކަތް ކުރިއަސް، ޓެކްސް ދައްކަން ޖެހޭނެ : ފައްޔާޒް


ކޮރޯނާ ވެކްސިން ބޭނުން ކުރަން އަދި އެތައް މަހެއް ނަގާފާނެ: ބައިޑެން | Sandhaanu\nކޮރޯނާ ވެކްސިން ބޭނުން ކުރަން އަދި އެތައް މަހެއް ނަގާފާނެ: ބައިޑެން\nކޮރޯނާ ވެކްސިން ބޭނުން ކުރުމުގެ ހުއްދަ ދިނަސް ރަސްމީކޮށް ވެކްސިން ބޭނުންކުރަން ފަށަން އަދި އެތައް މަސްދުވަހެއް ނަގާފާނޭކަމަށް އެމެރިކާގެ އިންތިޚާބީ ރައީސް ޖޯ ބައިޑެން ވިދާޅުވެއްޖެއެވެ.\nބައިޑެން ވިދާޅުވި ގޮތުގައި ކޮރޯނާ ވައިރަހުގެ ވެކްސިން ބޭނުންކުރުމުގެ ހުއްދަ ދެވޭނީ ސައިންސްގެ އަލީގައި ދިރާސާތަކެއް ހެދުމަށްފަހުގައެވެ.\nއޭނާ ވިދާޅުވިގޮތުގައި ވެކްސިން ބޭނުންކުރުމުގެ ހުއްދަ ރައްޔިތުންނަށް ދޭންވާނީ އިތުބާރު ހުރިގޮތެއްގައި ވެކްސިން ދިރާސާ ކުރުމަށްފަހުގައެވެ.\nބައިޑެން ވިދާޅުވިގޮތުގައި އެމެރިކާގައި ކޮރޯނާވައިރަސް ޖެހޭ މީހުންގެ އަދަދު ދަނީ އިތުރުވަމުންނެވެ. އަދި ބަލީގައި މަރުވާމީހުންގެ އަދަދުވެސް ދަނީ އިތުރުވަމުންނެވެ.\nކޮރޯނާ ވައިރަސް އެންމެ ގިނަބަޔަކަށް ޖެހިފައިވަނީ އަދި އެ ބަލީގައި އެންމެ ގިނަ ބަޔަކު މަރުވެފައިވަނީ އެމެރިކާއިންނެވެ. އަންގާރަދުވަހުގެ މެންދުރުގެ ހިސާބުތަކަށް ބަލާއިރު ކޮރޯނާވައިރަސް ޖެހިފައިވާ 10110552 މީހުން އެމެރިކާގައި އެބަ ތިއްބެވެ. އަދި އެ ބަލީގައި 238251 މީހުން މަރުވެފައިވެއެވެ.\nއެމެރިކާގެ އިންތިޚާބީ ރައީސް ބައިޑެން ވިދާޅުވި ގޮތުގައި އޭނާގެ ސަރުކާރުން ކޮރޯނާވައިރަހާ ދެކޮޅަށް ހަނގުރާމަކުރާނީ ސައިންސްގެ ހޯދުންތަކަށް އިސްކަން ދީގެންނެވެ.\n“ރައްޔިތުން މާސްކު އަޅުއްވާ!” ބަޑެން ވިދާޅުވިއެވެ.” މާސްކު އެޅުއްވުމުން އެތައްހާސް ފުރާނައެއް ރައްކާތެރި ކުރެވޭނެ.”\nބައިޑެން ވަނީ ކޮރޯނާވައިރަހާ ދެކޮޅަށް ހަނގުރާމަކުރެއްވުމަށް ތަޖުރިބާކާރުންގެ ވަރުގަދަ ޓީމެއް އެކުލަވައިލައްވާފައެވެ. އޭނާ ވިދާޅުވި ގޮތުގައި އޭނާގެ ކޮރޯނާ ޓީމަށް ފުރިހަމައަށް މަސައްކަތް ފަށައިގަނެވޭނީ ހުވައި ކުރުމުގެ ރަސްމިއްޔާތަށް ފަހުގައެވެ.\nބައިޑެން އެމެރިކާގެ ރައީސްކަމާ ހަވާލުވެވަޑައިގަންނަވާނީ ޖެނުއަރީ މަހުގެ 20 ވަނަދުވަހުގައެވެ.\nއެމެރިކާގެ ރައީސްކަމުގައި މިވަގުތު ހުންނެވި ޑޮނަލްޑް ޓްރަމްޕު ކޮރޯނާ ވައިރަސް ކޮންޓްރޯލު ކުރައްވަން ގެންގުޅުއްވި ސިޔާސަތު ވަނީ ނާކާމިޔާބުވެފައެވެ. އޭނާއަކީ މާސްކު އެޅުއްވުމަށާއި އިޖުތިމާއީ ގައިދުރުކަން ބޭއްވުމަށް ދެކޮޅުހެއްދެވި ބޭފުޅެކެވެ.\nނޮވެމްބަރ މަހުގެ ތިންވަނަ ދުވަހު އެމެރިކާގައި ބޭއްވި ރިޔާސީ އިންތިޚާބުގައި ޓްރަމްޕަށް ނާކާމިޔާބުވެވަޑައިގެންނެވި މައިގަނޑު ސަބަބެއްކަމަށް ގިނަ ބަޔަކު ދެކެނީ ކޮރޯނާވައިރަސްއިން އެމެރިކާ ސަލާމަތް ކުރެއްވުމަށް ޓްރަމްޕަށް ހަރުދަނާ މަސައްކަތްތަކެއް ނުކުރެއްވުމެވެ.\nޖައިހަމް ނޮވެމްބަރ 10, 2020 At 6:18 ޕމ\nބައިޑަން އަށް މަރުޙަބާ. ކޮންމެ މީހިކުވެސް ވެރިކަމަށް އަނަން ވޯޓުހޯދަން ދައްކާ ވާހަކަތައް ވެރިކަމުގެ ހުވާކުރުމަށްފަހު ސީދާ ޔޫޓާން ނަގައެވެ. އެއީ ވެރިކަން ދެން އެ ޔަގީންވީއެވެ. ދެން ދައްކަން ޖެހެނީ ވެރިކަމުގައި ދެމިހުރުމަށް ދައްކާނެ ހުވަފެނުގެ ވާހަކަތަކެވެ. ހަދާންވާނެ އެ ޓުރަމްޕު ގޮއްވި އަޑުތަށް. ފުރަތަމަ ބޭރުގައުމަކަށް ދިޔައީ ސައުދީ ޢަރަބިއާއށް ގޮސް އެތަކެއް ބިލިއަނެ ޑޮލަރެއްގެ ފަނާކުރަނިވި ހަތިޔާރު ސައުދީއަށް ދީ ޔަމަނުގެ ހަލާކަށް ސަޕޯޓުދީ ޔަހޫދީ ގައުމާއި އެކު ޢަރަބިން ޑީލް ހަދަން ޕްރިންސް ލައްވާ ސޮއިކޮށްލީ. ބިލިޔަނުން ބިލިޔަނުން ޑޮލަރު ޑީލް ހަދާފާ ސަޅިދޯ؟ އެނިމުނީ.


SunOnline:6french fries ah vure ginain nukaan bunumun rulhi gadhavany!\nހަ ފްރެންޗް ފްރައިސް އަށް ވުރެ ގިނައިން ނުކާން ބުނުމުން ރުޅިގަދަވަނީ!\nއައިޝަތު ފަރީޙާ 02 Dec 2018, 12:56\nފްރެންޗް ފްރައިސް އަކީ އަނގަޔަށް މީރު ގިނަ ބަޔެއްގެ "ފޭވަރިޓް" އެކެވެ. އަލުވި ތެލުލައިގެން ހަދާ މި ކާނާ އަކީ ވަކި ލިމިޓެއް ކަނޑައަޅައިގެން ކާންޖެހޭ އެއްޗެއްކަމަށް ހާވާޑް ޔުނިވާސިޓީގެ ޕްރޮފެސަރަކު ވިދާޅުވުމާ އެކު ފްރެންޗް ފްރައިސްގެ ފޭނުން ވަނީ ރުޅިގަދަވެފަ އެވެ.\nފްރެންޗް ފްރައިސް ގިނައިން ކެއުމަކީ މީގެ ކުރިން ވެސް ޑޮކްޓަރުންވެސް އަދި ނިއުޓްރިޝަނިސްޓުންވެސް ރުހިލައްވާ ކަމެއް ނޫނެވެ. އަދި އެކަމަށް ހިތްވަރު ދެއްވިކަމެއްވެސް ނޫނެވެ. ތެލުލި އަލުވި ނުވަތަ ފްރެންޗް ފްރައިސް ކައިގެން ހަށިގަނޑަށް ލިބޭނެ ގެއްލުންތަކުގެ ވާހަކައިން ގިނަ ބަޔަކު ރުޅިގަދަވެފައި ވަނީ ހާވާޑް ޔުނިވާސިޓީގެ ޕްރޮފެސަރަކު ކުރެއްިވ ދިރާސާއަކަށް ފަހު ވިދާޅުވި އެއްޗަކުންނެވެ.\nމީގެ އިތުރުން "ދަ އެމެރިކަން ޖާނަލް އޮފް ކްލިނިކަލް ނިއުޓްރިޝަން" ނަމަކަށް ކިޔާ ޖާނަލްއެއްގައި ވެސް ފްރެންޗް ފްރައިސްގެ ސަބަބުން ހަށިގަނޑަށް ލިބޭ ގެއްލުންތަކުގެ ވާހަކަ ވަނީ ހިމަނައިފަ އެވެ.\nހާވާޑް ޔުނިވަސިޓީގެ ސްކޫލް އޮފް ޕަބްލިކް ހެލްތުގެ ޕްރިފެސާ އެރިކް ރިމް ވިދާޅުވެފައި ވަނީ ދުވާލަކު ހަ ފްރެންޗް ފްރައިސް އަށް ވުރެ ގިނައިން ކާނަމަ ފަލަވުން، ހިތުގެ ބަލިތައް، ކާޑިއީވެސްކިއުލާ ބަލި، އަދި ޑައިބެޓީސް އަށް މަގުފަހިކުރާ ކަމަށެވެ.\nފްރެންސް ފްރައިސް ސާވްކުރާ ރެސްޓޯރެންޓުތަކުން ޕޯޝަން ބޮޑުކުރުމަކީ ވެސް މައްސަލައަށް އޮތް ނުރައްކަލެއްގެ ގޮތުގައި ވަނީ ފާހަގަކުރައްވައިފަ އެވެ.\nމި ވަހަކައާ މެދު ހިތްހަމަ ނުޖެހި ތިބި މީހުން ބުނަނީ ފްރެންޗް ފްރައިސް ކެއުން ލިމިޓްކުރަން ބުނަނީ މޮޔައިން ކަމަށެވެ. ފްރެންޗް ފްރައިސް ގިނައިން ކެއުމުން އެއީ ހަށިގަނޑަށް ގެއްލުންހުރިކަމެއްކަން ގަބޫލުކުރާ ކަމަށާއި އެކަމަކު އެންމެ ހަ ފްރައިސް ކާން ބުނީމާ އަންނަނީ ރުޅިކަމަށް ވެސް ބައެއް މީހުން ބުނެފައިވެ އެވެ.\nވަޒީފާއެއްގައި ހަރުނުލައިގެން ތިޔަ އުޅެނީ ކީއްވެ؟\nދިވެހި ފިލްމީ ދުނިޔެ ސިއްސުވާލި އިއްލެ


އައިސޮލޭޝަނަށް ގެންދަން ގުޅީ ޖަނާޒާ ކުރިއަށް ދަނިކޮށް – DhiDaily\nއައިސޮލޭޝަނަށް ގެންދަން ގުޅީ ޖަނާޒާ ކުރިއަށް ދަނިކޮށް\nމިއަދު ރާއްޖޭގައި ކޯވިޑް 19 ގެ ބަލީގައި ނިޔާވި ދިވެހި ފިރިހެން މިހާ އައިސޮލޭޝަނަށް ގެންދަން ހެލްތު ޕްރޮޓެކްޝަން އޭގެންސީ ( އެޗްޕީއޭ ) އިން ގުޅީ ފައްސިވި މީހާ ނިޔާވެގެން މައްޔިތާގެ ޖަނާޒާގެ ކަންކަން ފުރިހަމަ ކުރަނިކޮށް ކަމަށް މައުލޫމާތި ލިބިއްޖެއެވެ.\nމިއަދު ނިޔާވީ އުމުރުން 67 އަހަރުގެ ދިވެހި ފިރިހެން މީހެކެވެ. އެމީހާއަކީ އިންދިރާ ގާންދީ މެމޯރިއަލް ހޮސްޕިޓަލަށް މިމަހުގެ 10 ވަނަ ދުވަހުގެ މެންދުރު ފަހުގެ ވަގުތެއްގައި ހާލު ގޯސްވެގެން ގެންދެވުނު މީހެކެވެ.\nއެޗްޕީއޭއިން ނިޔާވި ފާރާތް އައިސޮލޭޝަނަށް ގެންދިއުމަށް ގުޅާފައިވަނީ ނިޔާވި ފަރާތުގެ ދަރިފުޅު، ބައްޕަގެ ޖަނާޒާގެ ކަންކަން ކުރަމުން ދަނިކޮށް ކަމަށާއި، މުއާމަލާތް ކުރުމުގައި އެޗްޕީއޭއިން ފެއިލް ވުމުން ރައްޔިތުން، އެއިދާރާގެ ބަސް ގަބޫލް ކުރާނެ ކަމަށް ހީކުރަނީ ކަމަށް ނިޔާވި ފަރާތުގެ އާއިލާ މެމްބަރަކު މިއަދު ކުރި ޓުއީޓެއްގައި ވަނީ ބުނެފައެވެ.\nރާއްޖޭގައި މީގެ ކުރިންވެސް ނިޔާވާ މީހާ ކަފުންކޮށް ވަޅުލާ ނިމޭފަހުން، އެމީހާ އަކީ ކޯވިޑް 19 އަށް ފައްސިވެފައިވާ މީހެއްކަމަށް އެޗްޕީއޭއިން ވަނީ ހާމަކޮށްފައެވެ. މިކަމާ ގުޅިގެން އާއްމު ގިނަ ރައްޔިތުންގެ ފާޑުކިޔުން ދަނީ އެޗްޕީއޭ، އަދި ހެލްތު މިނިސްޓްރީއަށް އަމާޒުވެފައެވެ.\nމިހާތަނަށް ރާއްޖޭގައި މިބަލި ޖެހިގެން ނިޔާވެފައިވަނީ 20 މީހުންކަމަށް އެޗްޕީއޭއިން ވަނީ ހާމަކޮށްފައެވެ. ރާއްޖޭގައި މިހާތަނަށް މިބަލި ޖެހުން މީހުންގެ އަދަދު ވަނީ 5000 އަށް ވުރެއް މައްޗަށް އަރާފައެވެ. މިބަލިގައި މިހާތަނަށް 2831 މީހުން ރަނގަޅުވެފައި ވާއިރު ފަރުވާ ދެމުންދާ މީހުންގެ އަދަދަކީ 2307 އެވެ.


Dhuvaafaru school in amilla TV channel eh hadhai kiyavaidheyn fashaifi – Iru\nދުވާފަރު ސުކޫލުން އަމިއްލަ ޓީވީ ޗެނަލްއެއް ހަދައި ކިޔަވައިދޭން ފަށައިފި\nދުވާފަރު ޕްރައިމަރީ ސުކޫލުން އަމިއްލަ ޓީވީ ޗެނަލްއެއް ގާއިމްކޮށް ދަރިވަރުންނަށް ކިޔަވައިދޭން ފަށައިފިކަމަށް އެސުކޫލުން ބުނެފިއެވެ.\nޒަމާނީ ވަޞީލަތްތައް ބޭނުންކޮށްގެން، ކޭބަލް ޓީ.ވީ މެދުވެރިކޮށް ސްކޫލްގެ އަމިއްލަ ޗެނެލްއެއް ގާއިމްކުރެވި ދަރިވަރުންގެ ގޭގޭ ސިޓިންރޫމަށް ފިލާވަޅުތައް، ޓީ.ވީ މެދުވެރިކޮށް ގެނެސްދޭން ފެށިފައިވާކަމަށް އެ ސްކޫލުން ބުނެއެވެ.\nއެސުކޫލުން ބުނެފައިވަނީ މިއަދަކީ އެ ސްކޫލުގެ ތާރީޚުގައި ފާހަގަކޮށްލެވޭ މަސައްކަތްތަކެއް ކޮށްލެވުނު ދުވަހެއްކަމަށެވެ. އަދި ކާމިޔާބުކަމާއެކު އެމަސައްކަތް ނިންމާލެވުނީ ގިނަ ފަރާތްތަކެއްގެ އެހީތެރިކަމާއި ގިނަގުނަ މަސައްކަތުންކަމަށެވެ.\nމޯލްޑިވިއަންއިން ޑާކާއަށް ހަފްތާއަކު4ދުވަހު ދަތުރުތައް ބާއްވަނީ


MDP in beynumee masverin hiyaalee dhuniye ehga gengulhen: MP Shiyam | Mihaaru\nނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް މިދިޔަ ބުދަ ދުވަހު މަޖިލިހުގައި ވާހަކަ ދައްކަވަނީ. މަސްވެރިކަމާ ގުޅޭ ގަރާރުތަކަށް އޭނާ ފާޑު ވިދާޅުވި.--- ފޮޓޯ: މަޖިލިސް\nއެމްޑީޕީން ބޭނުމީ މަސްވެރިން ހިޔާލީ ދުނިޔެއެއްގައި ގެންގުޅެން: ޝިޔާމް\n29 ޖުލައި 2019 - 11:41 35 comments\nމަސްވެރިންނަށް ފަހިވާ ގޮތަށް ކަމަށް ބުނެ، ރައްޔިތުންގެ މަޖިލިހަށް އެމްޑީޕީން ހުށަހެޅި ފަސް ގަރާރުގެ ބޭނުމަކީ މަސްވެރިން ހިޔާލީ ދުނިޔެއެއްގައި ގެންގުޅުން ކަމަށް ޕީޕީއެމްގެ ނައިބު ރައީސް ރައީސް އަދި މަޖިލިހުގެ ނައިފަރު ދާއިރާގެ މެމްބަރު އަހުމަދު ޝިޔާމް މިއަދު ވިދާޅުވެއްޖެ އެވެ.\nމަޖިލިހަށް ހުށަހެޅި ގަރާރުތަކުގެ ތެރޭގައި "ގޭދޮށު މަސް ފެކްޓަރީ" އާއި މާ ކަނޑުގައި "ކަންނެލި ޖަގަހަތައް" ގާއިމުކުރުމާއި އިންޑިއާ ކަނޑުގައި ބޮޑު ދާ ޖަހައިގެން މަސްވެރިކަން ކުރުން މަނާކުރުމާއި ބޭރު ބޯޓުފަހަރު ދިވެހި މަސްވެރިންގެ އަތުން މަސް ގަތުމުގެ ހުއްދަ ދިނުމާ ގުޅޭ ގަރާރަކާއި ބޭރުގެ މަސް ބޯޓުފަހަރު ދިވެހި މަސް ކަނޑުތަކުގައި މަސްވެރިކަންކުރުން ހުއްޓުވުމާ ގުޅޭ ގަރާރުތައް ހިމެނެ އެވެ.\nމާ ކަނޑުގައި "ކަންނެލި ޖަގަހަތައް" ގާއިމުކުރަން ގޮވާލައި މާފަންނު މެދު ދާއިރާގެ އެމްޑީޕީގެ މެމްބަރު އިބްރާހީމް ރަޝީދު (ބޮންޑެ) މަޖިލިހަށް ހުށަހެޅުއްވި ގަރާރަށް ބަހުސް ކުރައްވަމުން ޝިޔާމް ވިދާޅުވީ މަސްވެރިން ތަހަންމަލު ކުރަމުންދާ އުނދަގޫ ހާލަތުން އެހެން ހާލަތަކަށް ބަދަލުވެގެން ދާނެ އެއްވެސް ޖާގައެއް ނުވަތަ ހައްލެއް ގަރާރުތަކުން ފެންނަން ނެތް ކަމަށެވެ. މިއީ، އެއްވެސް ދިރާސާއެއް ނުކޮށް ސިޔާސީ ބޭނުންތަކެއް ހާސިލް ކުރުމުގެ ބޭނުމުގައި ހުށަހެޅި ގަރާރުތަކެއް ކަމަށް އޭނާ ވިދާޅުވި އެވެ.\nމި އޯފްޝޯ ޕްލެޓްފޯމްތައް ވެގެން ދާނީ ނާސިގެތަކަކަށް. ނޫނީ ސްޕާތަކަކަށް. މަސްވެރިން ނޫޅޭ ސްޕާ ހިންގާކަށް. މަސްވެރިން ނޫޅޭ ނާސިގެތައް ހިންގާކަށް: ޝިޔާމް\n"ސިޔާސީ ބޭނުމެއްގައި މަޖިލިސް އޮންނަ ކޮންމެ ދުވަހަކު، މި ތަނުގައި އަޑުހަރުކޮށް ވާހަކަ ދެއްކިޔަސް، ހަގީގީ މައްސަލަތައް ދެނެނުގަނެ، އެ މައްސަލަތަކަށް ހައްލެއް ގެނެވޭނެ ގޮތެއް ނޯންނާނެ،" މަސްވެރިންނަށް ދިމާވެފައި ހުރި ހަގީގީ މައްސަލަ ހައްލުކޮށްދިނުމަށް ގޮވާލައްވައި ޝިޔާމް ވިދާޅުވި އެވެ.\nޝިޔާމް ވިދާޅުވި ގޮތުގައި މަޖިލިހަށް ހުށަހެޅި ގަރާރުތަކަކީ މަސްވެރިކަން ކުރާ ވައްޓަފާޅި އެނގިގެން ހުށަހެޅި ގަރާރުތަކެއް ނޫނެވެ. އަދި "ދެ އިރު ދެ ދަޅައަށް" ގަރާރުތައް ހުށަހެޅީމަ މަސްވެރިން ވާނީ "ބޭގަރާރު ކަމަށް ވިދާޅުވެ، ޝިޔާމް ވަނީ ބައެއް ގަރާރުތަކަށް ފާޑު ވިދާޅުވެފަ އެވެ.\nމަސްވެރިން މަސް ބާނަނީ. -- ފޮޓޯ: ގެމަނަފުށީ މަސްވެރިން/ފޭސްބުކް\nޝިޔާމް ވިދާޅުވި ގޮތުގައި އެމްޑީޕީގެ މެމްބަރުން ގޭދޮށު މަސް ފެކްޓަރީ އަކީ ބަދިގެތަކެއްގެ ގޮތުގައި ސިފަކުރެއްވި އިރު، ކަންނެލި ޖަގަހަތަކަކީ ރިސޯޓުތަކެއްގެ ގޮތުގައި ސިފަކުރައްވާފައިވާ ކަމަށެވެ. އަދި ކަންނެލި ޖަގަހަތައް ކައިރި އަށް އެން ތިލަވާނެ ކަމަށް ވިދާޅުވުމުން އެކަމަށް ވެސް ޝިޔާމް ފާޑު ވިދާޅުވި އެވެ.\n"މިއީ ކަރާ ހައްދަން އިންދާ އޮށްކޮޅެއް ނޫން، ކަރާ ދަނޑުތައް ހައްދާ ގޮތަށް. އެހެންވެ، މި ދަންނަވަނީ މި ބޭފުޅުންނަކަށް ނޭނގޭ މަސްވެރިކަން ކުރާ ވައްޓަފާޅިއެއް،" ޝިޔާމް ވިދާޅުވި އެވެ.\nޝިޔާމް ވިދާޅުވީ މަސްވެރިންނަށް ހަމަ އަގު ހޯދައި ދޭން ބޭނުން ނަމަ، ކުރަން ޖެހޭ ކަމަކީ މިހާރު ހުރި ވަސީލަތްތަކުގެ ކެޕޭސިޓީ އިތުރުކުރުން ކަމަށެވެ.\nޕްލެޓްފޯމްތައް އެޅުމަށް 600 މިލިއަނެއްހާ ރުފިޔާ ދާނެ ކަމަށް އެމްޑީޕީން ބުނާ އިރު، އެ ތަންތަން ގާއިމު ކުރުމުގެ ބަދަލުގައި ޅ. ފެލިވަރުގެ ކެޕޭސިޓީ އިތުރު ކުރުން މާ ރަނގަޅުވާނެ ކަމަށް ޝިޔާމް ވިދާޅުވި އެވެ. އޭރުން އޭނާ ވިދާޅުވި ގޮތުގައި މަސްވެރިޔާ އަށް މަސްކޮޅު ފަސޭހަ ކަމާއެކީގައި ކިރާލެވޭނެ އެވެ.\nޝިޔާމް ވިދާޅުވީ މަސްވެރިންގެ ފަރާތުން މިހާރު އެންމެ ބޮޑަށް އިވޭ ޝަކުވާއަކީ މަސްވެރިން ބާނާ މަސް ކިރާލެވޭނެ ގޮތެއް ނެތުމާއި އައިސް ލިބޭނެ ގޮތެއް ނެތުމުން ކަމަށެވެ. އަދި އެކަން ކަން ހައްލުނުކޮށް، 2050 ވަނަ އަހަރަށް ދާންވީ ކީއްކުރަންތޯ ޝިޔާމް ސުވާލު އުފެއްދެވި އެވެ.\nKanneli jagaha thakaa medhu MP Ilyas ge ummeedhee visnun!\n"މި އޮފްޝޯ ޕްލެޓްފޯމްތައް ވެގެން ދާނީ ނާސިގެތަކަކަށް. ނޫނީ ސްޕާތަކަކަށް. މަސްވެރިން ނޫޅޭ ސްޕާ ހިންގާކަށް. މަސްވެރިން ނޫޅޭ ނާސިގެތައް ހިންގާކަށް. އަޅުގަނޑު މި ދަންނަވަނީ މި ގަރާރުތަކުގައި ނެތޭ ރަނގަޅު ބޭނުމެއް. އެއް ގަރާރު، އަނެއް ގަރާރަކާ ނުގުޅޭ،" ޝިޔާމް ވިދާޅުވި އެވެ.\nރާއްޖޭގެ ކަނޑުގެ އެކި ސަރަހައްދުތަކުގައި ކަންނެލި ޖަގަހަތައް ގާއިމްކުރާ އިރު، މަސްވެރިންނަށް އެކިއެކި ހިދުމަތް ދެވޭނެ ގޮތަށް ޖަގަހަތައް ގާއިމު ކުރާނެ ކަމަށް އެމްޑީޕީގެ މެމްބަރުން ވަނީ ބުނެފަ އެވެ. ޕްލެޓްފޯމެއް ގާއިމުކުރާ އިރު، އެ ތަންތަނުން މަސްވެރިންނަށް ބޭނުންވާ އައިސް ފޯރުކޮށްދިނުމާއި އޮޑި ދޯނިފަހަރަށް ބޭނުންވާ ތެޔޮ ލިބޭނެ ގޮތްތައް ހެދިދާނެ ކަމަށް އެ މެމްބަރުން ގަބޫލު ކުރައްވަ އެވެ.\nމަސް ބާނައިގެން ޕްލެޓްފޯމްގައި މަޑުކޮށްލައި ސައި ބޯނެ ތަނަކާއި ކޮފީ ޝޮޕްތަކާއި ރެސްޓޯރަންޓާއި ކޮޓަރިތަކެއް ހެދިދާނެ ކަމަށް ވެސް އެ މެމްބަރުން ދެކެވަޑައިގަންނަވަ އެވެ. މިއީ ހިޔާލީ ފޮލާއެއް ނޫން ކަމަށާއި ދިރާސާކޮށްގެން ހެދި ގަރާރުތަކެއް ކަމަށް ވެސް މެމްބަރުން ވިދާޅުވި އެވެ.\nއިތުރު ލިޔުންތައް މަސްވެރިން ރައްޔިތުންގެ މަޖިލިސް އިދިކޮޅު ފަރާތްތައް މަސްވެރިކަން މެމްބަރު އަހުމަދު ޝިޔާމް (ނައިފަރު)\nމަސްވެރިކަމުގެ ބިލަކީ މަޖިލިހަށް ކުރި މަލާމާތެއް:ޝިޔާމް


Variant nuhuhtuveyne, fethurun laskurevidhaane: Nazla\nއާ ވޭރިއަންޓް ނުހުއްޓުވޭނެ، ފެތުރުން ލަސްކުރެވިދާނެ: ނަޒްލާ\nއެންއީއޯސީގެ ތަރުޖަމާނު ޑރ. ނަޒްލާ ރަފީގް: އާ ވޭރިއަންޓް ނުހުއްޓުވޭނެ ކަމަށާއި ނަމަވެސް ފެތުރުން ލަސްކުރެވިދާނެކަމަށް ވިދާޅުވި--\nދެކުނު އެފްރިކާއިން ފެނިގެން އުޅޭ ކޮވިޑްގެ އާ ވޭރިއަންޓް "އޮމިކްރޯން" ރާއްޖެ އައުން ނުހުއްޓުވާނެ ކަމަށާއި ހަމައެކަނި ކުރެވޭނީ ވޭރިއަންޓް ފެތުރުން ލަސްކުރުން ކަމަށް ހެލްތު އެމެޖެންސީ އޮޕަރޭޝަން ސެންޓަރު(އެޗްއީއޯސީ)ގެ ތަރުޖަމާނު ޑރ. ނަޒްލާ ރަފީގް ވިދާޅުވެއްޖެ އެވެ.\nނަޒްލާ މިހެން ވިދާޅުވީ އެޗްއީއޯސީން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ނެވެ.\nނަޒްލާ ވިދާޅުވީ އާ ވޭރިއަންޓް ފެނުނު އެފްރިކާގެ ދެކުނުގެ ސަރަަހައްދުގެ ބައެއް ގައުމުތަކުން ރާއްޖެއަށް ދަތުުރުކުރުން މަނާކުރި ނަމަވެސް އެ ވޭރިއަންޓް އައުން ނުހުއްޓުވޭނެ ކަމަށާއި ނަމަވެސް ރާއްޖެއަށް ފެތުރުން ލަސްކުރެވިދާނެ ކަަމަށެވެ.\nއެއީ ފާއިތުވި 24 ގަޑިއިރު ތެރޭގައި ވެސް އެހެން ގައުމުތަކުން ވެސް އާ ވޭރިއަންޓް ފެންނަމުންދާތީއާ އެކު ކަމަށެވެ.\n"އެއް ގައުމުގަ މިހާރު އެއްވެސް ޓްރެވަލް ހިސްޓްރީ ނެތް ދެ މީހެއްގެ ވެސް ވޭރިއަންޓް ހުރިކަމަށް ޝައްކުކުރެވިގެން އެބަ ޓެސްޓްކުރަމުން ދޭ. އެހެންވީމާ ޑެލްޓާގައި ވެސް ފާހަގަ ކުރެވުނު އެއް ގައުމުން ފެނުމަށް ފަހު ވަރަށް ބައިވަރު ގައުމުތަަކަށް ފެތުރިގެން ދިޔަ ކޭސްތައް. އެހެންވީމާ ބޯޑަރު މި ގޮތަށް ނަގާ މެޝާޒްތަކުން ވެސް އަޅުގަނޑުމެންނަށް ޑިލޭ ކުރެވޭނީ ވައިރަސްގެ ވޭރިއަންޓް އައުން. އެއްކޮށެއް ނުއެއް ހުއްޓުވޭނެ." ނަޒްލާ ވިދާޅުވި އެވެ.\nވޭރިއަަންޓް ފެތުރުން ކުޑަކުރުމުގެ ގޮތުން ރާއްޖެ އަންނަ ފަތުރުވެރިން ޕީސީއާރު ޓެސްޓުތައް ހަދާފައި ހުރިތޯ ބަލައި ވެކްސިން ފުރިހަމަކޮށްފައިވާ މިންވަރު ބެލުން އިތުރަށް ހަރުދަނާކުރާނެ ކަމަށް ނަޒްލާ ވިދާޅުވި އެވެ. ހަމަ އެހެންމެ ރާއްޖެ އައުން މަނާކުރި ގައުމުތަކަށް ފާއިތުވި 14 ދުވަސްތެރޭ ދަތުރުކުރި ފަރާތްތައް ޓެސްޓްކުރަން ނިންމާފައިވާ ކަމަށެވެ.\nނަޒްލާ މައުލޫމާތު ދެއްވި ގޮތުގައި އަލަށް ފެނުނު ވޭރިއަޓްއަކީ އެންމެ ގިނަ މިއުޓޭޝަންސްތައް ހުރި ވޭރިއަންޓެވެ. އެހެންކަމުން ބަލި ޖައްސަާ މިންވަރު އެންމެ ފަހުން ބޮޑަށް ފެތުރުން ޑެލްޓާ ވޭރިއަންޓްއަށް އިތުރުވެގެންދާނެ ކަމަށް މިހާރު ބެލެވިފައިވާ ކަަމަށެވެ. އަދި ބަލި ޖެހިފައި ތިބި މީހުންނަށް ވެސް އަލުން ބެލި ޖެހުމުގެ ފުރުސަތު ބޮޑު ވޭރިއަންޓެއް ކަމަށެވެ.\nނަަމަވެސް އެ ވޭރިއަންޓް ވެކްސިނަށް ގުޑާވަރާއި އަދި ފެތުރޭ މިންވަރު އަދި އޮތީ ނޭނގުމެއްގެ ތެރޭގަ އެވެ.\nއެޗްޕީއޭ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް ޑރ. ނަޒްލާ ރަފީގް އެޗްއީއޯސީ\n"ސްކޫލުތައް ބަންދު ކުރާނީ ނަމްބަރަށް ބަލާފައި"


UEFA mubaaraaih Addu gai, Latvia Saudi kulheyne\nޔޫއެފާ 15 އަހަރުން ދަށުގެ އިންޓަނޭޝަނަލް މުބާރާތާ ގުޅިގެން ޔޫތު، ސްޕޯޓްސް މިނިސްޓްރީއާ އައްޑޫ އާ ގުޅިގެން ބޭއްވި ޕްރެސްކޮންފަރެންސްގެ ތެރެއިން --\nޔޫއެފާ އާއި އެފްއޭއެމުން ގުޅިގެން ރާއްޖޭގައި ބާއްވާ، 15 އަހަރުން ދަށުގެ އިންޓަނޭޝަނަލް މުބާރާތް އައްޑޫގައި ބާއްވަން ނިންމައި، މުބާރާތުގެ އިންތިޒާމުތައް ހަމަޖައްސަން ޔޫތު މިނިސްޓްރީ އާއި އެފްއޭއެމުން އެކުގައި މަސައްކަތް ފަށައިފި އެވެ.\nމުބާރާތުގައި ޔޫރަޕުން ވާދަ ކުރާނީ ލެޓްވިއާ އެވެ. ދެން ވާދަ ކުރާނީ ސައުދީ އަރަބިއްޔާ އާއި ބޫޓާން އަދި މުބާރާތް ބާއްވާ ގައުމުގެ ހައިސިއްޔަތުން ދިވެހިރާއްޖެ އެވެ. މުބާރާތް ބޭއްވުމަށް ހަމަޖެހިފައި ވަނީ އަންނަ މަހު 20 ން 29 ގެ ނިޔަލަށެވެ.\nޔޫތު ސްޕޯޓްސް މިނިސްޓަރު އަހްމަދު މަހްލޫފް އާއި އެފްއޭއެމްގެ ރައީސް ބައްސާމް އަދީލް ޖަލީލް އެކުގައި، މިއަދު އެފްއޭއެމްގެ އިދާރާގައި ބޭއްވި ޕްރެސް ކޮންފަރެންސްގައި ވާަހަކަ ދައްކަވަމުން މަހްލޫފް ވިދާޅުވީ މިނިވަން ދުވަހުގެ ހަރަކާތްތަކާ ގުޅިގެން މުބާރާތް ބާއްވަން މާލޭއިން ޖާގަ ނުލިބުމުން އައްޑޫގައި ބޭއްވުމަށް ނިންމީ ކަމަށެވެ.\n"މާލެއިން ބޭރުގައި މި ކަން ކުރުމަކީ އަޅުގަނޑުމެން އުފާވާ ކަމެއް،" މަހްލޫފް ވިދާޅުވި އެވެ. "ކުޅިވަރުގެ މަސައްކަތްތައް ކުރިއަށް ދާއިރު ހަމަހަގީގަތުގައިވެސް އަޅުގަނޑުމެން ވަރަށް ބޭނުންވާ ކަމެއް މާލެއިން ބޭރަށް ގެންދިއުން، އިންޑިއަން އޯޝަން އައިލެންޑް ގޭމްސްއަށް ބިޑް ކުރާއިރުވެސް އަޅުގަނޑުމެންގެ އެންމެ ބޮޑު ފޯކަސްއަކަށް މިއިނީ މާލެއިން ބޭރަށް ގެންދިއުން، އެހެން ކުޅިވަރުތަކުގެ ތެރެއިންވެސް އަޅުގަނޑުމެން އުންމިދު ކުރަނީ މުބާރާތްތައް މާލެއިން ބޭރަށް ގެންދަން."\nމަހްލޫފް ވިދާޅުވީ، އައްޑޫގައި މުބާރާތް ބާއްވާއިރު އެތެރޭގެ ދަތުރު ފަތުރުގެ އިންތިޒާމުތަކާއި އެކޮމެޑޭޝަން އާއި ސްޓޭޑިއަމްގެ ބައެއް މަރާތުތަކާއި ލައިޓިން ސިސްޓަމްގެ މަސައްކަތް ވެސް ކުރަން ޖެހޭ ކަމަށާއި އެ މަސައްކަތުގައި ޔޫތު މިނިސްޓްރީން އެއްބާރުލުން ދޭނެ ކަަމަށެވެ.\nބައްސާމް ވިދާލުވީ، މި އަންނަ މަހު ބާއްވާ މުބާރާތާއެކު، އުމުރުފުރާތަކުގެ އިންޓަނޭޝަނަލް އެކި މުބާރާތްތައް ރާއްޖޭގައި ބޭއްވުމަށް މަގުފަހި ވެގެންދާނެ ކަމަށެވެ. އަދި ކުޅިވަރުގެ އިންފްރާސްޓްރަކްޗާ ގާއިމު ކުރުމަށް ޔޫތު މިނިސްޓްރީން ހިނގާ ޕްރޮގްރާމާއެކު މާލެއިން ބޭރުގައި އެ މުބާރާތްތައް ބޭއްވުމަށް މަގުފަހި ވެގެންދާނެ ކަމަށް ބައްސާމް ވިދާޅުވި އެވެ.